
KARUNA 
Vindecarea naturală cu îngeri. Arhanghelii şi lumina 

KARUNA 
compassion în action 


Semnificațiile cuvântului KARUNA 

Fondatori ai sistemului 

În limba sanscrită cuvântul „karuna" are semnificația de iubire necondiționată şi compasiune. 
Acestea reprezintă în fapt şi esența sistemului de vindecare prezentat în lucrarea de față. Prin 
practica acestuia se dezvoltă toate calitățile necesare pentru a conştientiza că adevărul suprem şi 
unic este numai IUBIREA şi că numai prin iubire putem să atingem țelul suprem al evoluţiei - 
ILUMINAREA. Compasiunea cultivată de Karuna se diferențiază de „milă", este o compasiune 
detaşată, dar nu rece şi, dimpotrivă, cât se poate de caldă şi confortantă. Compasiunea presupune 
ÎNȚELEGERE ŞI IERTARE... Înțelegerea presupune CUNOAȘTERE, iar iertarea presupune iniţial 


IERTARE DE SINE. Datorită acestui spectru deosebit de larg, sistemul Karuna de vindecare este 
unul nu numai deosebit de complex, dar şi unul care, prin liniaritatea sa, oferă o cale sigură şi 
eficientă de evoluţie spirituală. Şi totuşi lucrurile nu sunt chiar atât de simple. Pe drumul cunoaşterii 
şi al evoluţiei apar întotdeauna obstacole... În calea înţelegerii şi cunoaşterii apare ispita şi lenea, în 
calea iertării apare orgoliul, iar în calea iertării de sine apar remuşcările, autoacuzările şi 
necunoaşterea de sine. De aceea este recomandat ca fiecare practicant al sistemului acestuia de 
vindecare (şi al oricărui alt sistem de vindecare naturală) să inițieze şi un proces de 
AUTOEXPLORARE care să inducă nu numai nevoia de auto-cunoaştere şi, în special, acea 
detaşare controlată şi „curgătoare ca apele cele mai pure" necesară evoluţiei spiritului. 

Tot în limba sanscrită, particula „kar" - componentă a cuvântului Karuna - are semnificaţia de 
TREZIRE, ACCEPTARE şi REALITATE. Trezirea are aici semnificaţii multiple. În primul rând se 
referă la trezirea din starea de SOMNAMBULISM SPIRITUAL, în care se află majoritatea 
locuitorilor Mamei Pământ şi, în al doilea rând, se referă la accesarea forței interioare specifice şi 
caracteristice fiecărei persoane în parte. Fiecare dintre noi este înzestrat cu o sumedenie de daruri 
divine, cu care venim la întrupare, daruri care se completează pe parcursul existenţei cu altele, 
bineînţeles în funcție de strădaniile personale de a face bine, de a ajuta şi de a ne purifica. 
Dezvoltarea acestor daruri este cât se poate de necesară pe calea fiecăruia şi tocmai aici metodele şi 
simbolurile sistemului Karuna ajută foarte mult. Fie că vorbim despre dezvoltarea 
dezvoltarea intuiției pozitive, toate acestea sunt asistate de lucrul efectiv cu simbolurile şi metodele 
din Karuna. Ghizii pe care îi primim în urma inițierilor în sistemul Karuna se implică direct în 
Este evident (bănuiesc) că o persoană care face şi gândeşte rău şi negativ nu prea are cum să îşi 
descătuşeze întregul potenţial foarte repede, indiferent de câte iniţieri are. Iniţierile reprezintă - aşa 
cum le spune şi numele - începuturi ale căilor, nu căile în sine. Drumul îl construim singuri prin tot 
ceea ce gândim şi întreprindem, prin credință în divinitate şi prin ajutorul şi compasiunea pe care o 
răspândim lumii din jur. Vorba lui Buddha: „TOT CEEA CE SUNTEM ESTE REZULTATUL A 
CEEA CE AM GÂNDIT PÂNĂ ACUM". 

Linia de dezvoltare a sistemului Karuna este una destul de complexă... mult mai sinuoasă 
decât cea din Reiki-ul tradițional. Dacă în cadrul acestuia din urmă ne-am obişnuit deja cu un liniaj 
„classic", ce porneşte de la Mikao Usui Sensei şi se continuă cu Chujiro Hayashi, Hawayo Takata, 
iar apoi se bifurcă în funcţie de zone geografice, atunci când vorbim de Karuna putem spune că ne 
referim nu la un singur sistem, ci la mai multe „SISTEME KARUNA". Pe de o parte găsim ca 
foarte dezvoltat sistemul Karuna Reiki fondat de maestrul american William Lee Rand - 
preşedintele „International Center for Reiki Training”, apoi găsim sistemul Karuna Ki Reiki & 
Mudra Technique fondat de maestrul Vincent P. Amador, de sistemul Tera Mai Reiki - fondat de 
maestrul Kathleen Milner şi, în mod evident, ne referim la sistemul global Karuna (cel din care de 
fapt s-au dezvoltat celelalte), sistem la a cărui creare şi-au adus contribuția mai mulţi maeştrii de 
seamă, ca cei menționați mai sus sau ca maestrul Sai Baba (cel care a propus de fapt introducerea 
simbolului OM ca simbol de maestru al sistemului). 


Nu ne propunem să intrăm în detalii plictisitoare despre istoric, ci ne rezumăm la a menţiona 
doar că fiecare dintre aceşti maeştrii îşi găseşte meritul cuvenit în dezvoltarea acestui sistem de 
vindecare naturală. Indiferent de calea pe care o alegeţi, este important să vă cunoaşteţi liniajul, iar 
în cazul în care doriți să practicați în mod legal vindecarea, să aveţi o acreditare recunoscută (care, 
în cazul sistemului Karuna este acordată de „International Center for Reiki Training" sau de orice 
maestru - profesor autorizat al centrului). Diferențe majore între sistemele maeştrilor mai sus 
amintiți nu se regăsesc decât la nivel de accesibilitate comercială; astfel, sistemul maestrului Rand 
este acreditat oficial, sistemul maestrului Amador (deşi conţine exact aceeaşi informaţie) este oferit 
„liber", iar sistemul maestrei Milner este organizat într-o structură uşor diferită, însă esențialmente 
pe aceeaşi linie conceptuală. Esenţa este vindecarea prin compasiune, iubire şi iertare. 


MEDITAȚII SPECIFICE ALE COMPASIUNII 
ȘI ALE KARUNEI 
Meditaţiile au un rol fundamental în dezvoltarea armonioasă a tuturor capacităților de 
vindecare şi a celor extrasenzoriale. Tocmai de aceea vă prezentăm în continuare principalele 
meditații folosite pentru dezvoltarea compasiunii inimii şi a deschiderii către vibraţiile cele mai 
puternice ale vindecării. Recomandăm să vă rezervaţi în fiecare zi puțin timp meditației şi intrării în 
stări de relaxare controlată, pentru a vă menţine în acest mod un tonus psihic de excepție. 


MEDITAȚIA DE ALINIERE CU MAEȘTRII ASCENDENȚI Al PLEIADELOR 

Aceasta este o meditaţie de autoinițiere în misterele marilor maeştri ascendenți cu care se 
lucrează în toate sistemele Karuna. Recomandăm să faceți această meditaţie cel puţin o dată pe an 
pentru a beneficia la maxim de efectele ei benefice. 

Începem prin a ne relaxa cât mai profund. 

Cu fiecare inspirație aduceţi în corpul vostru lumină prin creştetul capului şi cu fiecare 
expirație eliminaţi prin centrul tălpilor toate reziduurile energetice către centrul pământului. 
Deveniţi din ce în ce mai relaxaţi şi din ce în ce mai focalizaţi către lumea voastră interioară. 

Inspirați... aduceți lumina prin creştetul capului. 

Expiraţi... eliminați reziduurile prin centrul tălpilor în pământ. 

Inspiraţi! 

Expirau! 

Ne aflăm cu toţii aici pentru a profita la maxim de alinierea cosmică dintre Mama Pământ, 
Soare şi stelele Pleiadelor, din care ţâşneşte energia binefăcătoare şi binecuvântările Marilor Maeştri 
Ascendenţi. Această aliniere este foarte rară şi acum avem ocazia să ne aliniem şi noi cu aceste 
energii de o frecvenţă şi vibrație extraordinar de mare. Este foarte important să fiți cât mai relaxaţi şi 
cât mai receptivi, să simţiți toate aceste daruri şi să mulțumiți pentru ele. Această meditație vă oferă 
daruri pe care le păstraţi etern, vă oferă o conexiune unică cu Marii Maeştri Ascendenţi pe care o 
puteți invoca de câte ori aveţi nevoie. Intuiţia fiecăruia dintre voi devine mai puternică cu fiecare 
secundă petrecută în această meditaţie. 


Vă rog să vă direcționaţi atenţia către zona aflată la mijlocul distanţei dintre sprâncene, 
frecvent asociată cu chakra celui de al treilea ochi. Pur şi simplu focalizaţi-vă toată atenţia în această 
zonă. Transformați mental această zonă într-un ochi care se deschide, el având un rol de 
recepționare al energiilor cosmice de frecvenţă şi vibrație înaltă. Deschideţi-vă această zonă, 
deschideţi-vă cel de-ai treilea ochi. Puteţi vizualiza sau conştientiza că în această zonă apare o 
pleoapă pe care o deschideţi cu puterea minţii şi observați că deschiderea ei face loc unui ochi de o 
frumuseţe extraordinară. Este ochiul celest cu ajutorul căruia puteţi vedea dincolo de vălul lumesc. 
Imaginaţi-vă că priviţi cu acest al treilea ochi înspre cer, direct către Soare şi că, pe măsură ce priviţi 
acest astru, el devine din ce în ce mai transparent, astfel că privirea voastră poate pătrunde dincolo 
de el cu uşurinţă. Priviţi prin Soare, pătrundeți cu privirea interioară tot volumul solar şi vedeți 
dincolo de acesta. Privind drept înainte puteţi vedea cerul înstelat, în mijlocul căruia se află o mică 
pată difuză de culoare albastră. Este aliniată direct cu centrul solar şi va este foarte uşor să o 
observați. Aveţi cu toţii intenţia să măriţi imaginea, să reuşiți cu privirea voastră interioară să dați 
„Zoom" imaginii acestei pete albastre. Imaginea acesteia începe să se mărească uşor-uşor, în niciun 
caz repede şi observați că de fapt această pată este un grup de şapte stele mari, strălucitoare şi 
albastre. Este clusterul de stele al Pleiadelor. Sunt unele dintre cele mai frumoase stele de pe cer. 
Observaţi aceste şapte stele şi bucuraţi-vă de minunata lor culoare şi de aura lor albastră şi 
luminoasă. Aceste stele sunt sediul energetic al principalilor şapte maeştri ascendenți. Sunt un 
centru energetic universal, un loc de o beneficitate incomensurabil de mare, un loc puternic şi 
frumos de unde vă veți alimenta, cu toţii, cu cele mai benefice energii pentru fiecare. 

Pe măsură ce priviţi aceste şapte stele deveniți în continuare din ce în ce mai relaxaţi şi mai 
receptivi, simțiţi cum toate structurile voastre, atât fizice, cât şi energetice sunt infuzate de energii 
benefice care provin dinspre aceste stele. Vă simțiți minunat. 

Măriţi din nou mental imaginea până ce vă focalizați pe una dintre aceste stele. Puteţi să o 
vizualizați ca pe un glob mare şi albastru, cel mai curat şi cel mai frumos albastru pe care l-aţi văzut 
vreodată. Fixaţi-vă privirea interioară pe această stea şi invocaţi mental prezenţa Maestrului El 
Morya. Puteţi percepe instantaneu o prezenţă benefică în jurul vostru. El Morya îşi face simțită 
prezenţa din toate direcțiile spațiului şi timpului. Este peste tot şi totuşi îl percepeţi ca pe o prezenţă 
certă şi binefăcătoare. 

Fixându-vă toată atenția asupra prezenţei Maestrului El Morya, realizaţi mental următoarea 
invocaţie către acesta: „Maestre El Morya, eu (spuneţi-vă numele mental) te vizitez în aceasta 
minunată ocazie a alinierii energiilor noastre ca să te rog să îmi oferi darurile şi binecuvântările tale. 
Te rog să îmi oferi voinţă, curaj şi încredere, valori al căror protector eşti; te rog să îmi oferi 
protecţie în lumea mea pământească şi, împreună cu cel mai apropiat arhanghel al tău - Arhanghelul 
Mihail - te rog să mă aperi de tot ceea ce nu este benefic pentru mine pe acest Pământ. Oferă-mi, de 
asemenea, orice alte binecuvântări crezi tu că merit şi necesit." 

Aşteptaţi câteva clipe în receptivitate maximă pentru a simți cum primiţi toate darurile şi 
binecuvântările Maestrului El Morya. Mulţumiţi-i maestrului şi, apoi mutaţi-vă privirea interioară 
pe o altă stea din Pleiade. Fixaţi această stea cu privirea la fel cum ați făcut şi cu prima. Steaua este 
violetă şi este cea care emite energii caracteristice Maestrului St. Germaine. Simţiţi în jurul vostru 


energia Maestrului St. Germaine. El este purtătorul flăcării argintiu - violete şi al crucii violete a 
iertării. Puteţi în acest moment simţi în jurul vostru vortexurile de energie violetă ale maestrului care 
vă înconjoară. Fixându-vă toată atenţia asupra maestrului St. Germaine, realizaţi mental următoarea 
invocație către acesta: 

„Maestre St. Germaine, eu (spuneţi-vă numele mental) te vizitez în această minunată ocazie a 
alinierii energiilor noastre ca să te rog să îmi oferi darurile şi binecuvântările tale. Te rog să îmi 
oferi bunătatea, compasiunea şi capacitatea de iertare de care am atâta nevoie. Te rog să mă ajuţi să 
mă iert pe mine însumi şi să îi iert pe toţi cei care mi-au greşit vreodată în această existenţă sau în 
oricare alta. Te rog să îmi protejezi sufletul de orice fel de agresiune pe care aş putea să o am. 
Oferă-mi, dragule maestru toate binecuvântările şi darurile tale celeste”. 

Aşteptaţi câteva clipe în receptivitate maximă pentru a simți cum primiţi toate darurile şi 
binecuvântările Maestrului St. Germaine. Mulţumiţi-i maestrului si, apoi mutaţi-vă privirea 
interioară pe o altă stea din Pleiade. Fixaţi această stea cu privirea interioară la fel cum ați făcut şi 
mai înainte. Este o stea galben-albăstruie şi este centrul energetic al Maestrului ascendent Serapis 
Bey. Simţiţi prezenţa maiestuoasă a acestui maestru peste tot în jurul vostru. Este o prezență 
puternică, hotărâtă, dar în acelaşi timp blândă şi protectoare. Fixându-vă toată atenția asupra 
energiilor Maestrului Serapis Bey, realizați mental următoarea invocaţie către acesta: 

„Maestre Serapis Bey, eu (spuneţi-vă mental numele) te vizitez în această minunată ocazie a 
alinierii energiilor noastre ca să te rog să îmi oferi darurile şi binecuvântările tale. Te rog să îmi 
oferi stăpânirea de sine, puterea de decizie corectă şi discernământul faţă de orice şi de oricine de pe 
acest Pământ, care îmi este casă şi mamă. Oferă-mi, te rog, creativitate şi succes, oferă-mi 
capacitatea să zâmbesc, să râd şi să mă bucur, oferă-mi orice dar pe care consideri că îl merit şi 
binecuvântează-mă cu energia ta". 

Aşteptaţi câteva clipe în receptivitate maximă pentru a simţi cum primiţi toate darurile şi 
binecuvântările Maestrului Serapis Bey. Mulţumiţi-i maestrului şi, apoi mutaţi-vă privirea interioară 
pe o altă stea din Pleiade. Fixaţi această stea cu privirea interioară, la fel cum aţi făcut şi mai înainte. 
Este o stea de un albastru-argintiu şi reprezintă centrul energetic al Marelui Maestru Hilarion - 
păstrătorul adevărurilor universale şi protectorul celor drepți. Simțiţi energia înălțătoare a maestrului 
Hilarion peste tot în jurul vostru. Vă infuzaţi fiecare celulă cu această energie benefică puternică. 
Fixându-vă toată atenția asupra energiilor Maestrului Hilarion, realizați mental următoarea invocaţie 
către acesta: 

„Maestre Hilarion, eu (spuneți-vă mental numele) te vizitez în această minunată ocazie a 
alinierii energiilor noastre ca să te rog să îmi oferi darurile şi binecuvântările tale. Te rog să îmi 
oferi accesul la adevăr, să mă ajuţi să pătrund prin vălul cenuşiu al minciunii şi al îndoielii şi să 
ating mereu adevărul în orice situație de viață. Te rog, de asemenea, să îl trimiţi în ajutorul meu pe 
prietenul tău - Arhanghelul Raphael - vindecătorul trupurilor, minților şi sufletelor pentru a mă 
vindeca şi pe mine din toate punctele de vedere. Oferă-mi, te rog toate darurile de care crezi că am 
nevoie şi binecuvântează-mă”. 

Aşteptaţi câteva clipe în receptivitate maximă pentru a simți cum primiţi toate darurile şi 
binecuvântările Maestrului Hilarion. Mulţumiţi-i maestrului şi apoi mutaţi-vă privirea interioară pe 


o altă stea din Pleiade. Fixaţi această stea cu privirea interioară la fel cum ați făcut şi mai înainte. 
Este o stea de o frumuseţe extraordinară, de culoarea smaraldului, verde cu irizaţii albastre şi de 
îndată ce vă fixaţi atenția asupra ei simtiti o energie extraordinar de puternică ce va curăță întreaga 
fiinţă spirituală. Este steaua - centru energetic a Maestrului Ascendent Kuthumi - guvernatorul 
iubirii divine, înțelepciunii şi înțelegerii. Permiteţi energiei acesteia vindecătoare să vă înconjoare 
din toate direcțiile şi, fixându-vă toată atenția asupra energiilor Maestrului Kuthumi, realizați mental 
următoarea invocaţie către acesta: 

„Maestre Kuthumi, eu (spuneţi-vă mental numele) te vizitez în această minunată ocazie a 
alinierii energiilor noastre ca să te rog să îmi oferi darurile şi binecuvântările tale. Te rog să îmi 
umpli inima şi sufletul de iubirea divină, de adevăr şi înţelepciune. Ajută-mă să împărtăşesc iubire 
peste tot în jurul meu şi să fiu iubit. Înconjoară-mă de iubire şi înţelepciune şi fă ca din mâinile mele 
să țâşnească lumină şi iubire divină. Oferă-mi şi orice alte daruri crezi că merit şi necesit eu acum şi 
binecuvântează-mă cu pecetea adevărului şi înțelepciunii lui Dumnezeu". 

Aşteptaţi câteva clipe în receptivitate maximă pentru a simți cum primiţi toate darurile şi 
binecuvântările Maestrului Kuthumi. Mulţumiţi-i maestrului şi apoi mutaţi-vă privirea interioară pe 
o altă stea din Pleiade. Fixaţi această stea cu privirea interioară la fel cum aţi făcut şi mai înainte. 
Este o stea azurie ca cerul de primăvară, o stea luminoasă şi frumoasă care vă umple de un 
sentiment profund de bucurie şi de recunoştinţă. Este centrul energetic al Arhanghelului Metatron - 
„cancelarul Raiului" - sfătuitor divin şi aducător al grației divine. Fixaţi-vă toată atenţia asupra 
acestei energii minunate a lui Metatron şi realizați mental următoarea invocaţie: 

„Sfinte Arhanghele Metatron - Maestru Ascendent şi purtător al cunoaşterii divine, eu 
(spuneţi-vă numele mental) te vizitez în această minunată ocazie a alinierii energiilor noastre ca să 
te rog să îmi oferi darurile şi binecuvântările tale. Aşterne pe drumul vieții mele bucurie, fericire şi 
împlinire. Fă-mă să mă bucur în sănătate şi împlinire de fiecare clipă a existenţei mele cu trup sau 
fără trup. Ajută-mă să conştientizez la maxim prezenţa lui Dumnezeu în viața mea în cele mai 
benefice moduri. Binecuvântează-mă Sfinte Arhanghele cu toate darurile tale acum"! 

Aşteptaţi câteva clipe în receptivitate maximă pentru a simți cum primiţi toate darurile şi 
binecuvântările Maestrului Metatron. Mulţumiţi-i maestrului şi apoi mutaţi-vă privirea interioară pe 
o altă stea din Pleiade. Fixaţi această stea cu privirea interioară la fel cum aţi făcut şi mai înainte. 
Este o stea mare şi absolut albă. Este de un alb strălucitor, benefic şi energizant. Este centrul 
energetic al Maestrului Melchisedek - este sfera de protecție, acțiune şi lumină a lui Melchisedek. 
Simţiţi cum energia Maestrului şi a stelei vă cuprinde în totalitate şi vă vindecă pe toate planurile. 
Fixaţi-vă atenţia şi concentrarea în totalitate asupra acestei energii şi realizați mental următoarea 
invocaţie: 

„Maestre Ascendent Melchisedek, eu (spuneţi-vă mental numele) te vizitez în această 
minunată ocazie a alinierii energiilor noastre ca să te rog să îmi oferi darurile şi binecuvântările tale. 
Oferă-mi, te rog, curăţenie trupească, mentală şi sufletească şi curăţă-mă cu sfera ta de lumină 
binefăcătoare. Dă-mi lumină, iubire şi cunoaştere; oferă-mi protecţie şi putere; mângâie-mă cu 
aripile tale de lumină şi binecuvântează-mă cu energia ta"! 


Aşteptaţi câteva clipe în receptivitate maximă pentru a simți cum primiţi toate darurile şi 
binecuvântările Maestrului Melchisedek. Mulţumiţi-i maestrului şi apoi mutaţi-vă privirea interioară 
pe tot complexul stelar al Pleiadelor. Observaţi cum toate cele şapte stele sunt înconjurate de o aură 
perfect rotundă, de un alb strălucitor. Este coroana Marii Fraţii Albe a Luminii din care toți aceşti 
Maeştrii Ascendenţi şi alții ca ei fac parte. Rugaţi-i mental pe toţi Maeştrii Ascendenţi să vă ofere 
această coroană albă, astfel ca să deveniți şi voi membri ai Marii Frăţii Albe Universale a Luminii. 
Observaţi cum din haloul strălucitor al Pleiadelor se desprinde o rază de lumină care vine către voi 
purtând cu ea toate binecuvântările Maeştrilor ascendenți. Din această rază se formează o coroană 
strălucitoare, albă, pură, curată şi benefică ce vi se plasează pe cap. Aceasta este un semn al 
apartenenţei la Frăția de Lumină a Pleiadelor. Vă oferă protecție şi lumină. Mulţumiţi Marii Frății 
Albe Universale a Luminii, mulțumiți tuturor Maeştrilor Ascendenţi şi mulțumiți Divinităţii pentru 
această ocazie minunată. 

Simțiţi câteva clipe toate darurile şi binecuvântările cumulate şi apoi începeţi să reveniți cu 
privirea interioară înapoi prin Soare, către Pământ şi mai apoi către voi înşivă. Respirați de câteva 
ori adânc, devenind din ce în ce mai conştienţi de lumea înconjurătoare şi de frumuseţea ei, iar 
atunci când sunteţi pregătiți deschideţi cu un zâmbet uşor ochii. 


MEDITAȚIA CU SIMBOLURILE ŞI ACTIVAREA ACESTORA 

Fiecare simbol te conectează la un anumit nivel şi la o anumită entitate de lumină. În acest 
sens putem practica cu fiecare simbol în parte meditaţia specifică. Vom vedea în continuare că 
fiecărui simbol îi sunt atribuite anumite utilizări practice, însă trebuie reținut faptul că acestea nu 
sunt unicele. Foarte multe utilizări ale simbolurilor încă nu au fost dezvăluite tuturor, dar este 
posibil să trebuiască să aflaţi anumite informaţii noi, foarte prețioase de altfel, iar acest lucru se 
poate realiza prin meditaţia pe simbol. Aceasta se poate aplica universal, indiferent de care simbol 
din Reiki discutăm. Încercaţi să staţi liniştiţi şi relaxaţi, într-o poziţie comodă, într-o cameră 
silențioasă. Puteţi aprinde lumânări, bețişoare parfumate şi puteţi asculta o muzică relaxantă, 
închideți ochii şi respiraţi abdominal, profund, de câteva ori, păstrându-vă un uşor zâmbet natural pe 
faţă. Începeţi prin a vă imagina în faţa ochilor o uşă sau o poartă aşa cum credeţi voi că ar arăta cea 
mai frumoasă poartă pe care o puteţi imagina. Admirați respectiva poartă şi încercaţi să o imaginaţi 
cu cât mai multe detalii... culoare, soliditate, material, dimensiuni. Încercaţi apoi să proiectaţi mental 
pe acea poartă imaginea luminoasă a unui simbol Reiki. Este recomandat ca meditaţia pe simboluri 
să se facă treptat, simbol cu simbol, în ordinea prezentării lor în aceasta carte. Treptat dați lumină 
imaginii simbolului de pe poartă şi vizualizați cum acesta devine din ce în ce mai luminos, din ce în 
ce mai strălucitor, până la un moment dat când lumina simbolului devine atât de puternică, încât 
cuprinde toată poarta. În acest moment imaginaţi-vă că poarta se deschide, că vă apropiaţi uşor de ea 
şi că pătrundeți înăuntru. Vedeţi cine vă întâmpină. Apare oare o siluetă? Cum arată ea? În spatele 
porții vom întâlni ghidul spiritual, îngerul, la care conectează simbolul respectiv. Este bine să îi 
mulțumim că ne-a permis să intrăm, să îl vedem şi să îl întrebăm ceva. După ce terminăm 
conversaţia cu acel ghid spiritual îi mulţumim din nou pentru ajutorul acordat şi ieşim liniștiți de pe 
poartă şi, respirând profund, şi numărând de la unu la zece, deschidem uşor ochii, păstrând acelaşi 


zâmbet pe buze. Prin intermediul meditației pe simboluri putem obţine noi utilizări ale simbolurilor 
respective şi chiar simboluri noi. În cazul în care primiţi noi simboluri, este recomandat să le notaţi 
imediat pe hârtie şi să faceţi meditație şi pe ele, pentru a vedea unde duc şi la ce pot fi ele folosite. 
Vă recomand practicarea acestui tip de meditaţie regulat pentru că ea reprezintă o inepuizabilă sursă 
de informaţii noi, originale, pe care le obţineţi direct de la sursă. 


Pentru a putea folosi un simbol, acesta trebuie mai întâi activat. Activarea simbolurilor se 
poate face în mai multe moduri. Cel mai utilizat mod este desenarea simbolului în fiecare palmă cu 
degetele mâinii opuse şi rostirea numelui complet al acestuia de trei ori, după care se bate uşor tot 
de trei ori din palme. O altă metodă este imaginarea simbolului de activat în palme, luminos şi 
strălucitor în timp ce îi rostim numele de trei ori. Se pot imagina simbolurile în orice altă zonă a 


corpului, însă, în mod obişnuit ne vom activa palmele, căci cu ele vom face transmisiile luminii. Se 
recomandă, de asemenea, activarea degetelor de la fiecare mână, aplicând pe buricele degetelor 


simbolurile. După ce ne-am activat palmele, suntem pregătiți să practicăm. De reținut este faptul că 


în palme vor apărea imediat senzaţii de căldură sau răceală, senzaţii de furnicături, senzația de 
„Vânt, iar dacă veţi încerca apropierea palmelor de la o oarecare distanță, veti întâmpina între ele o 


anumită rezistenţă, ca o pernă de aer. Toate aceste senzaţii sunt normale şi reprezintă o asigurare că 
palmele noastre s-au activat. Există totuşi şi un procent mic de oameni care nu au o senzitivitate 


crescută şi care, în consecinţă, nu simt nimic la activarea palmelor. Dacă faceţi parte din această 
categorie, nu vă faceți griji... indiferent dacă ați simțit ceva sau nu, palmele oricum sunt activate... 
practicaţi şi vă veţi convinge. Ca observaţie trebuie specificat faptul că este posibil ca la un moment 


dat, chiar dacă inițial aţi avut senzaţii specifice, ele să dispară. Aceasta poate însemna că palmele s- 


au dezactivat sau că chakrele lor sunt blocate cu energii negative care nu permit o curgere totală a 
fluxului de lumină. In acest caz încercaţi să reactivaţi palmele şi, dacă nici acum nu simţiţi nimic, 


faceți ceea ce se numeşte spălarea pe uscat, adică mişcați mâinile ca şi cum v-aţi spăla fără apă de 
nouă ori şi apoi frecați palmele puternic una de alta tot de nouă ori. Veţi observa că prin această 
metodă, sensibilitatea palmelor dumneavoastră va reveni la normal. Cât rămân palmele activate, 
însă? La început, activarea palmelor nu va fi pe termen lung, variind de la câteva ore la o zi, însă, în 
timp, cu creşterea puterii, cu creşterea numărului de iniţieri şi în special cu practica, veţi ajunge să 
aveţi palmele activate permanent. 

O altă chestiune foarte importantă este reprezentată de varietatea de moduri în care veți găsi 
reprezentarea simbolurilor în diferite materiale sau pe internet. Va veți uimi poate atunci când veți 
descoperi că acelaşi simbol poate avea mai multe moduri de reprezentare în funcție de maestru. 
Acest lucru se datorează faptului că în trecut, pe vremea succesoarei secunde a lui Mikao Usui, 
Hawayo Takata, se obişnuia să se considere simbolurile ca reprezentări sacre şi, de aceea, după 
fiecare curs, practicanţii erau obligați să ardă, în semn de respect, foile cu desenele simbolurilor. De 
aceea ele au fost transmise din generație în generație cu modificări, însă ceea ce este foarte 
important de ştiut este că toate variantele funcționează la fel de bine, căci importantă nu este 
reprezentarea exactă a simbolului, ci acordajul şi intentia. Lumina are inteligență proprie, este 
ghidată de îngeri şi, chiar dacă facem un simbol altfel, aceştia îl vor corecta, în lumea astrală 
simbolul apărând perfect şi funcționând la parametri optimi. De aceea, deşi în cursurile de Reiki veți 


întâlni săgeți care să vă ghideze în ordinea desenării simbolurilor, rețineţi că acestea nu sunt 
fundamentale. Nu contează cât de lungă este o liniuţă a simbolului sau câte grade are unghiul dintre 
două liniuţe şi nici măcar nu contează dacă aţi greşit un pic sensul de desenare. Atâta timp cât aveti 
imaginea luminoasă a simbolului complet în minte, el se va activa şi va funcționa. Din acelaşi motiv 
veți întâlni terapeuţi care, atunci când desenează simbolurile în aer, nu acordă importanță mare 
preciziei desenului, căci nu acesta contează. 


MEDITAȚIA IERTĂRII DE SINE ȘI DE ALȚII 

Începe prin a-ţi găsi o poziţie confortabilă şi închide ochii. Petrece câteva momente creând o 
atmosferă de recunoştinţă în interiorul ființei tale... 

Apoi, concentrează-ţi atenţia asupra respirației, urmărindu-i ritmul; urmărind cum intră şi 
cum apoi îți părăseşte trupul. Concentrează-te pe zona inimii. Cu fiecare expirație simţi cum 
tensiunea şi stresul îți părăsesc ființa. Le scoţi din tine cu fiecare val de aer pe care îl elimini pe nas. 

Cu fiecare inspirație simţi cum liniştea şi pacea te cuprind tot mai mult. Simti cum liniştea şi 
acceptarea cresc şi se extind înlăuntrul fiinţei tale. Relaxează-te treptat, treptat şi simte cum inima ta 
se înmoaie tot mai mult, devenind extrem de gingaşă. 

Vizualizează-te acolo, în urmă şi îmbrăţişează-te cu tandreţe. 

În timp ce te îmbrăţişezi cu căldură concentrează-te asupra iertării, sentimentului de iertare şi 
simte cum îţi oferi ție însăți iertare. 

În şoaptă, încet repetă după mine cuvintele: Mă iert. Mă iert. Pentru orice suferință am cauzat, 
pentru orice durere am cauzat, fie că a fost prin cuvânt ori prin acțiunea mea, mă iert pe mine 
însămi. 

S-ar putea ca spunând această afirmaţie să simţi că ceva din tine se opune, se luptă, nu 
acceptă. S-ar putea ca să-ți treacă prin faţa ochilor multe motive pentru care nu ai merita iertarea. 
Este vorba de lucrurile ruşinoase pe care poate le-ai făcut, de toate sentimentele de ruşine asociate 
cu acele fapte. Acceptă tot ce ai făcut şi tot ce ai simţit, Simte cum cu expirația le scoti afară din 
trupul tău şi le elimini. Inspiră şi Expiră. 

Orice gând ar apărea în mintea ta acum, nu te speria, repetă cuvintele de iertare şi 
imaginează-ţi că orice gând rebel se elimină prin expiraţie. Concentrează-te pe iertare, care-ţi intră 
în inimă prin intermediul aerului pe care îl inspiri în plămâni. 

Lasă ca iertarea să îți umple ființa. Leagănă-te pe tine însuţi, îmbrățişându-te în inima ta, aşa 
cum o mamă şi-ar îmbrăţişa pruncul. Îmbrăţişează-te cu tandreţe şi gingăşie, acceptându-te deplin 
pe tine însuţi. Simte cum iertarea îți inundă întreaga ființă. Repetă de mai multe ori: Mă iert. Mă 
iert. Rămâi cu aceste cuvinte în gând pentru câteva minute... 

Acum adu-ţi în inimă pe cineva care are nevoie de iertarea ta, pe cineva pe care tu ai vrea să-l 
ierți. Îmbrăţişează această persoană în inima ta. Simte-i prezenţa. Expulzează prin expiraţie orice 
sentiment ce se opune iertării acestei persoane. Expiră orice sentiment de furie, de suferinţă sau frică 
şi inspiră iertare. Relaxează-ţi, înmoaie-ţi pântecele, abandonează orice rezistență. 

În şoaptă spune acestei persoane: te iert, te iert pentru orice durere mi-ai cauzat, pentru orice 
suferinţă mi-ai creat prin cuvântul sau prin fapta ta. Te iert. 


La început poate fi greu să ierti, dar orice pas spre iertare este un pas făcut spre vindecare 
spirituală. Ai răbdare cu tine, repetă cuvintele. Inspiră cuvintele de iertare în inimă. 

Încearcă să înţelegi ce te opreşte ca să ierţi cu fiecare inspiraţie. Expiră toate motivele pentru 
care această persoană nu ar merita iertarea, toate momentele în care această persoana te-a rănit. 

Inspiră iertare. Simte cum în procesul iertării graniţele dintre tine şi acea persoană se dizolvă. 
îmbrăţişează această persoană în inima ta, simte iertarea pe care o simţi pentru această persoană, 
îmbrăţişează această persoană cu dragoste. 

Repetă în şoaptă: Te iert. Menţine acest gând în mintea ta pentru câteva minute. 

Acum adu-ţi în inima pe cineva de la care ai vrea să-ţi ceri iertare, pe cineva faţă de care ai 
greşit sau pe cineva care a suferit din cauza ta şi care şi-a închis inima față de tine. Adu acea 
persoană în inima ta şi îmbrăţişează acolo cu dragoste şi iertare. 

În şoaptă repetă cuvintele: cer iertare de la tine, cer iertare de la tine. Dacă te-am rănit sau 
dacă ţi-am cauzat suferință prin gândurile sau prin faptele mele, te rog să mă ierți. 

Expiră orice rezistenţă ai putea simţi înlăuntrul tău. Expiră resentimentele, suferința şi 
durerea. Scoate-le afară. Repetă cuvintele de iertare. Simte cum iertarea creşte, lasă iertarea să te 
cuprindă. Simte inima cum se deschide pentru a primi iertarea. Crede că ai fost iertat, că iertarea ţi-a 
fost oferită. Acceptă această iertare. Repetă „Sunt iertat". Stai cu aceste gânduri pentru câteva 
minute... 

Acum revino la imaginea ta din inimă. Simte fericirea iertării cu toate părticelele fiinţei tale. 
Eşti iertat, ai iertat, ai fost iertat. 

Simte cum uşurarea şi recunoştinţa curg prin tine, umplându-te. Lasă iubirea care sălăşuieşte 
în tine să radieze întreaga ta ființă. Bucură-te în iertare. 

Fie ca toate ființele să viețuiască în iubire. Inspiră adânc recunoştinţa, absoarbe recunoştinţa 
în ființa ta înainte de a încheia această meditaţie. 


MEDITAȚIA DE COMUNICARE CU COPILUL INTERIOR 

Există o parte din tine căreia trebuie să îi acordăm astăzi atenţie. Vorbesc despre copilul aflat 
în interiorul tău. 

Cu toţii păstrăm adânc în interiorul nostru un sine copilăresc. Acela este Sinele care pentru 
prima dată a perceput şi a descoperit cum să interpreteze lumea. Trăirile şi interpretările noastre se 
modifică pe măsură ce ne transformăm în adulți, dar copilul din interior este încă acolo, uimindu-se, 
explorând şi răspunzând. 

Astăzi vom merge înapoi să vizităm alături de copilul din interiorul tău, pe acel copil care s-a 
întâlnit pentru prima dată cu acele experienţe care te preocupă pe tine. 

Aşează-te confortabil şi mergi în transă hipnotică până la acel nivel al hipnozei care este 
confortabil pentru tine în momentul respectiv. Foarte bine. 

Orientează-ţi atenţia spre o situaţie tipică în care tu ... (descrii situația de care este preocupat 
pacientul). Da, foarte bine. 


Şi permite-ţi acum să reexperimentezi situația în felul în care ai trăit-o. Fii în mod deosebit 
atent la sentimentele care apar odată cu această experienţă, sentimentele care poate te copleşesc încă 
uneori. 

Acum, când simţi degetul meu pe fruntea ta, lasă mintea ta subconştientă să meargă înapoi în 
timp până la momentul când simţeai prima dată acele SENTIMENTE. 

Foarte bine, înapoi în timp, până la momentul când simţeai prima dată acele sentimente. Te 
afli acolo, experimentând acele sentimente. Cred că vei găsi un copil mic acolo, un copilaş care se 
simte confuz şi speriat şi, poate în suferință, şi cu tot felul de alte sentimente. Un copil mic care face 
cât de mult poate pentru a înţelege şi a face lucrurile corect, dar este atât de confuz şi atât de 
nefericit... da, ai găsit copilul, foarte bine... acel copilaş care are atât de multă nevoie de tine, 
deoarece, vezi, tu eşti singurul om care într-adevăr ştie ce anume simte micuțul, singurul care poate 
înțelege cu adevărat şi de aceea singurul în care el poate avea încredere deplină. 

Linişteşte-l pe micul copil. Îmbrăţişează-l, mângâie-l şi linişteşte-l. Spune-i că este un băiat 
bun (o fată bună) şi că tu ştii că este bun şi că el întotdeauna a făcut lucrurile în felul cel mai bun în 
care le-a putut el face. Şi lasă-l să ştie acum cât de mult îl respecţi pentru asta, pentru faptul că a 
făcut întotdeauna cât de bine a putut el lucrurile, aşa cum tu ştii că el le-a făcut. 

Și într-un fel - nu ştiu exact cum ai să faci asta, dar ştiu că ai să o poţi face - găseşte 
modalitatea de a-i explica, oricare ar fi nevoile lui de a înțelege, astfel încât să se poată simţi mai 
bine. Explică-i, te rog, că deşi el este foarte confuz şi nefericit în acest moment, tu ştii că în viitor el 
va fi bine! Şi tu eşti singurul care îi poate spune asta şi pe care îl poate crede. Exact aşa stau 
lucrurile. Linişteşte-l, mângâie-l şi calmează-l. 

Mai lasă-l să ştie că tu ai să îţi petreci mai mult timp cu el de acum înainte, pentru a-l înţelege 
mai bine. Ai atâtea să îi dăruieşti. Iar el are atât de multe să îţi dăruiască ţie... are multe daruri pentru 
tine: creativitatea şi bucuria copilăriei, spiritul de explorator şi mirarea. Aveţi daruri pe care să vi le 
faceți reciproc. 

Aşa că lasă-l să ştie că te vei întoarce să îl vizitezi. De aceea dacă are vreodată nevoie să se 
viziteze cu tine, va fi suficient să bată la uşa subconştientului tău şi să te roage să vii. Ceea ce tu vei 
observa şi vei simţi dorinţa de a intra în hipnoză pentru un timp, ... poate pentru a te vizita cu Sinele 
tău mai tânăr. În felul acesta îl vei auzi atunci când te va chema. 

Aşa că spune-i „La revedere" acum, făcându-l să înţeleagă şi reasigurându-l că îl vei vizita 
adesea. Este foarte bine. Apoi, când îţi iei rămas bun, rămâi în hipnoză, dar revino la acest moment 
prezent, (spui data), în biroul meu. 


Simbolurile folosite de sistemele de vindecare Karuna şi entitățile de lumină 
corespunzătoare acestora 
În continuare vom analiza pe larg aplicaţiile şi utilizările posibile ale principalelor simboluri 
caracteristice sistemelor de vindecare Karuna împreună cu principalele atribute ale entităților de 
lumina specifice, corespunzătoare fiecărui simbol în parte. Să nu uităm că utilizările simbolurilor 
sunt infinit mai multe decât cele prezentate şi că, în orice moment puteţi folosi tehnica meditaţiei pe 
simboluri, pentru a afla informaţii despre acestea care vă sunt probabil necesare în anumite 


momente. Simbolurile Karuna sunt caracterizate de niveluri foarte mari vibraționale şi de o eficiență 
sporită. Îmbinarea acestora cu simboluri specifice altor sisteme Reiki sau de vindecare şi cu tehnici 
de redresare energetică face ca eficienţa lor să sporească exponențial. În continuare prezentăm o 
enumerare a simbolurilor şi a entităților tratate pe larg de-a lungul capitolului de faţă. 

Simbolul ZONAR - Arhanghelul Gabriel (Gavriil); 

Simbolul HALU - Arhanghelul Rafael (Rafail); 

Simbolul HARTH - Maica Domnului; Kwan Yin; 

Simbolul RAMA - Arhanghelul Mihail (Michael); 

Simbolul GNOSA - Îngerii Înţelepciunii; 

Simbolul KRYIA (KRIYA) - Îngerii creativităţii; 

Simbolul JAVA - Îngerii Naturii şi ai Armoniei; 

Simbolul SHANTI - Îngerii Păcii şi ai Ajutorării; 

Simbolul OM (AUM) - Îngerii Purităţii şi ai Armoniei Divine; 

Simbolul DAI KO MYO - Arhanghelul Metatron; 

Simbolul DAI KO MYO HBETAN - Arhanghelul Metatron; 

Simbolul ŞARPELE DE FOC - Îngerii Răbdării; 

Simbolul DRAGONUL DE FOC - Îngerii Evoluţiei Spirituale. 


SIMBOLUL ZONAR 
SIMBOLUL ZONAR 
is A 
M 


Zonar este primul simbol din Karuna Reiki, gradul de practicant I. Deşi acest simbolul este 
specific mai multor sisteme Reiki (Karuna, Shamballa, Tera Mai şi altele), semnificațiile lui, 
indiferent de sistemul la care se refera, sunt comune. Simbolul a fost revelat de Marcy Miiler, 
semnificația acestuia fiindu-i dată direct de către Sai Baba în cadrul unei meditații ghidate, pe care 
această a întreprins-o. Zonar înseamnă infinitate şi eternitate. Orice este infinit (sau orice poate fi 
conceptualizat ca infinit are ca şi corespondent în vindecarea Karuna simbolul Zonar; timpul infinit, 
evoluţia infinită, iubirea infinită şi alte astfel de concepte) reprezintă esența Zonar. 

Zonar reprezintă legătura de lucru cu vietile trecute. Teoria referitoare la această utilizare a 
simbolului se referă la capacitatea celulelor corpului fizic de a înmagazina în ADN-ul lor şi de a 
rememora în prezent traume şi suferințe produse în viețile anterioare sau în cea prezentă. Tocmai de 
aceea o vindecare nu este completă dacă nu are loc până la cele mai profunde niveluri, cele de 
moleculă de ADN şi informaţie genetică. În acest sens Zonar are rolul de vindecare profundă la 
nivel celular. Dacă aplicăm acest simbol cu intenția de tratament al unei afecțiuni fizice, simbolul va 


descătuşa toate forţele necesare pentru tratament până la cele mai adânci niveluri, pentru că nicio 
boală nu se limitează (din păcate) la nivelul fizic (material, de trup) sau la cel conştient (al minţii 
raționale). Bolile sunt entităţi complexe care acționează de la cel mai mic până la cel mai înalt nivel, 
iar gradul de complexitate şi specializare al bolilor demonstrează pe deplin acest lucru. O idee bună 
în acest sens este ca orice tratament Reiki să înceapă şi să se termine cu aplicarea simbolului Zonar. 

De asemenea, acest simbolul acţionează la nivel celular şi distinge schemele negative 
implementate la acest nivel. Aceste scheme negative sau programe de funcționare în viaţa de zi cu zi 
sunt cele care atrag după sine limitările şi - în mod evident - au un rol major în acumularea de karmă 
negativă. Din acest motiv se consideră că acest simbol acţionează la nivelul bagajului karmic 
personal, uşurându-l atât cât este permis de Divinitate, pentru fiecare persoană în parte. 

Cuvântul de ordine al simbolului Zonar este vindecarea - primul pas al Karuna. Vindecarea 
adusă de simbolul Zonar este intermediată de Sfântul Arhanghel Gavriil (Gabriel) la care acest 
simbol conectează. Cu alte cuvinte, acolo unde se aplică simbolul Zonar se face simțită prezența 
acestui Arhanghel. Cine este totuşi acest Sfânt Arhanghel? Arhanghelul Gabriel este vestitor al 
tainelor dumnezeieşi. În limba ebraică, Gabriel semnifică „Dumnezeu este puterea mea". Este 
îngerul Bunei Vestiri, al reînvierii, al compasiunii, al pedepsei divine, al morţii şi al revelaţiei 
divine. De asemenea, acesta este considerat ca fiind guvernatorul Paradisului. El este menţionat de 
mai multe ori în Biblie, de fiecare dată ca un mesager care aduce veşti importante. Este prezent în 
viziunile lui Daniel despre întoarcerea evreilor din captivitate, căruia i-a revelat şi viitorul națiunii. 
Tot el i-a vestit lui Zaharia naşterea Sfântului loan Botezătorul şi lui Ioachim şi Anei naşterea 
Fecioarei Maria. El este vestitorul venirii lui Mesia pe Pământ. Gabriel a anunţat-o pe Fecioara 
Maria că-l va naşte pe lisus şi i-a apărut în vis lui losif pentru a-i explica această situație, în cadrul 
tradiției creştine, Arhanghelul Gabriel este considerat şi îngerul păzitor al lui Iisus Hristos în 
perioada întrupării sale pe Pământ. El este îngerul care i-a apărut lui lisus în Grădina Ghetsimani 
pentru a-l sprijini în teribilul moment al cunoaşterii cu anticipație a Calvarului ce urma să se 
producă. Tot el a răsturnat piatra de la mormântul lui Iisus la înviere şi le-a vorbit femeilor 
mironosițe. Textul biblic ne spune că intrând în mormânt, acestea au văzut un tânăr şezând în partea 
dreaptă, îmbrăcat în veşmânt alb, şi, pentru că s-au înfricoşat, el le-a spus: 

„Nu vă înspăimântați! Căutaţi pe lisus Nazariteanul cel răstignit? A înviat!" Simbolurile cu 
care este asociat sunt crinul, trâmbiţa, un pergament, un sceptru şi uneori o ramură de măslin. 

În afară de momentul Bunei Vestiri, Arhanghelul Gabriel apare de multe ori în viața Fecioarei 
Maria. Când ea era la templu, Dumnezeu îl trimitea pe Arhanghelul Gabriel să-i aducă mană din cer 
şi să o înveţe să citească. Când arhiereul intra în Sfânta Sfintelor vedea şi el pe Arhanghel stând de 
vorbă cu Maria şi se minuna. 

Tot el a anunţat-o că atunci când se va duce la fiul ei mult iubit: în timp ce Maria se va ruga, 
plângând de dorul veşniciei, iată că va apărea înaintea ei o ființă care-i era nespus de dragă, 
Arhanghelul Gabriel. Avea în mână o ramură de finic şi îi va spune: „Pregăteşte-te, căci peste trei 
zile Fiul Tău şi Dumnezeul nostru va veni să te ia la cer". În tradiţia islamică, Gabriel este 
considerat spiritul divin al adevărului, sub protecţia căruia s-a născut Islamul. Profetul Mahomed 


afirma că Arhanghelul Gabriel, cel cu 140 de perechi de aripi, i-a dictat Coranul vers cu vers. El îl 
considera îngerul său protector şi inspirator, care l-a ajutat totodată să realizeze mai multe minuni. 

Arhanghelul Gabriel este înger al darurilor, al intuitiei, al clarviziunii şi al călătoriilor astrale. 
Misiunea sa legată de omenire este în principal aceea de a selecta suflete din Rai pentru încarnare şi 
de a le informa despre ceea ce trebuie să ştie pe Pământ. El restaurează viața şi lumina în aspectele 
neclarificate ale vieții şi facilitează comunicarea între oameni. 

El ne ajută să cultivăm adevărul în viaţa noastră, să ne respectăm individualitatea, să ascultăm 
intuiţia şi vocea noastră interioară. Toate religiile îl preamăresc pe Gabriel ca mesager divin al 
Creatorului. Neobosit, el împarte cuvântul lui Dumnezeu acelor care au regăsit în ei înşişi drumul 
către El. Cu ajutorul Arhanghelului Gabriel ne putem descoperi potenţialul corpului nostru fizic şi a 
realității noastre individuale. El ne ajută să avem încredere în puterea noastră, să o utilizăm pentru a 
ajunge la Dumnezeu. Cea mai importantă misiune a sa este aceea de a ne ajuta să îngrijim puterea şi 
convingerea astfel încât să devenim la rândul nostru purtători ai mesajului divin pentru ceilalți 
oameni. 

Arhanghelul Gabriel susține capacitatea omului de a putea descoperi frumuseţea din el însuşi 
şi capacitatea de a simţi pe deplin bucuria în toate aspectele vieţii. El ne însoţeşte pe drumul nostru 
către Lumină şi ne răsplăteşte cu darurile sale ori de câte ori, cu aspirație, efort şi perseverență, mai 
urcăm o treaptă pe scara evoluţiei. Două intervenţii spectaculoase ale Arhanghelului Gabriel în viața 
unor ființe pline de puritate şi aspirație. Fratele Giacomo della Corona era novice când îşi propusese 
să rostească înainte de fiecare masă o rugăciune foarte frumoasă către Fecioara Maria. Într-o zi, 
chiar înainte să intre în sala de mese, şi-a amintit brusc că nu rostise rugăciunea. I-a cerut respectuos 
permisiunea părintelui gardian să se retragă în cor pentru a-şi îndeplini angajamentul. Superiorul a 
consimţit, dar absenţa novicelui s-a prelungit excesiv, astfel că acesta a trimis după el un alt călugăr. 
Însă cum nici acesta nu a mai revenit, părintele a trimis un al doilea, apoi un al treilea frate să îi 
cheme. Contrariat de faptul că niciunul dintre ei nu s-a mai întors, părintele a decis să se ducă 
personal să elucideze misterul. Intrând în cor, el i-a văzut pe cei trei fraţi în extaz, contemplând pe 
Arhanghelul Gabriel, care culegea trandafiri şi crini ce ieşeau din gura novicelui în timp ce acesta 
rostea rugăciunea. După ce a împletit din aceste flori o coroană legată cu fir de aur, Arhanghelul 
Gabriel a aşezat-o pe statuia Fecioarei Maria. 

Părintele Lamy avea o devoțiune deosebită față de îngeri şi s-a bucurat de multe ori de 
prezenţa şi sprijinul Îngerului său păzitor şi a Arhanghelului Gabriel. În timp ce se întorcea acasă, 
mergând cu ochii aproape închişi, pentru că razele soarelui îi băteau din faţă şi îl deranjau, părintele 
Lamy s-a trezit brusc în faţa unui biciclist care se îndrepta spre el cu toată viteza. Când mai era doar 
un metru până la impactul violent, a apărut Arhanghelul Gabriel, care l-a ridicat în aer pe ciclist cu 
tot cu bicicletă şi l-a aşezat apoi pe marginea drumului, pentru ca părintele să-şi continue liniştit 
călătoria. 

Să revenim totuşi cu expunerea asupra simbolului Zonar şi a modului în care acesta poate fi 
folosit pentru tratamentul unor afecțiuni de natură karmică. Având în vedere că aceste tipuri de 
afecțiuni îşi au rădăcinile în trecut, este evident că va trebui să şuntăm timpul şi spațiul şi vom 
realiza aceasta ajutându-ne de simbolul distanţei din Reiki tradițional - Hon Sha Ze Sho Nen. De 


asemenea, trebuie să ştim ce tratăm. Cum de multe ori rădăcina problemei nu se arată de la sine, 
vom trimite lumină problemei în sine şi ne vom baza pe inteligența intrinsecă a energiei Karuna 
pentru a o ghida către locul şi momentul optim de tratat. Astfel, dacă am avea de tratat o boală 


fizică, să spunem un fibrom uterin, care în urma investigațiilor se constată că a apărut ca plată sau ca 
lecţie karmică, vom trimite către acesta simbolul Zonar împreună cu simbolul Hon Sha Ze Sho 


Nen, rugându-l în acelaşi timp pe Arhanghelul Gavriil să trateze problema atât cât este permis de 
către Divinitate. Putem adăuga intuitiv și alte simboluri. completând astfel sedinta de vindecare (de 


exemplu putem adăuga simbolul Cho Ku Rei pentru împuternicire sau orice alt simbol în funcție de 
caz). 


Simbolul Zonar se foloseşte şi pentru vindecarea relaţiilor. Relaţiile interumane sunt de 
cele mai multe ori de natură karmică, astfel că membrii acestora au întotdeauna ceva de învăţat unul 
de la altul sau, în cazurile mai nefericite, au de efectuat diferite plăți karmice încrucişate. 
Vindecarea relațiilor, folosind simbolul Zonar, se face analog vindecării bolilor karmice, trimițând 
însă lumină relației în sine. Nu trebuie să uităm că în orice fel de relaţie interumană există cel puţin 
două categorii de participanţi: cei care formează relația (parteneri, iubiţi, soți, etc.) şi relația în sine. 
Fiecărei relații interumane, indiferent de natura acesteia, îi este atașată o entitate a relației și tocmai 
către aceasta vom emite energia Reiki, rugându-l pe Arhanghelul Gavriil să o vindece. Pentru 
tratamentul relațiilor cu energia Karuna putem aplica simbolurile mai sus menționate şi asupra unui 
proiect sau asupra unei grile de cristale. 

Apropo de karmă şi de problemele apărute ca şi consecinţe ale acesteia... de multe ori, din 
păcate, nu ne dăm seama de rădăcina situaţiei; este mai dificil să decelăm „de ce-ul" problemei sau 
chiar nu intuim lecţia care trebuie însuşită sau plata care trebuie efectuată. Şi în acest caz simbolul 


Zonar ne vine în ajutor, întrucât acesta se foloseşte şi pentru conştientizarea cauzelor subtile ale_ 


afecțiunilor sau pentru identificarea lecţiilor karmice. 
Pentru aceasta, atunci când se trimite lumină situatiei este bine să aveti intentia ca lectia să fie 


înțeleasa pe deplin. Acest fapt este uneori deosebit de necesar, pentru că a şti unde s-a greşit face ca 
pe viitor eroarea să nu se mai repete (sper). 

Simbolul Zonar elimină suferinţa asociată vindecării emoționale. Se cunoaşte, de exemplu, 
din medicina psihosomatică faptul că trăirea unui doliu prelungit după pierderea unei persoane dragi 
predispune persoana la îmbolnăviri neoplazice (cancer), fapt observat încă de pe vremea 
fondatorului psihanalizei - Sigmund Freud care, după decesul primei lui fiice a dezvoltat în timp un 
cancer osos localizat la mandibulă. Suferinţa doliului este normală! Nu suntem nişte roboţi 
insensibili care pot trece instantaneu peste nişte cumpene atât de mari, însă trăirea doliului poate fi 
controlată (deşi în unele cazuri, de exemplu, la personalităţile anxioase sau fobice este mai greu). În 
cazurile în care trăirea aceasta a suferinței este persistentă în timp, se poate aplica asupra situaţiei 
sau asupra sufletului persoanei (evident numai cu acceptul acesteia) simbolul Zonar, rugându-l pe 
Arhanghelul Gavriil să ajute persoana în recuperarea psihoemoţională. Rezultatele nu se vor lăsa 
aşteptate. În astfel de cazuri se pot folosi şi „diverse combinaţii de simboluri noesice" (referitoare la 
suflet) din Reiki tradițional sau chiar din alte sisteme. Câteva sugestii pe care le-aţi putea lua în 
considerare sunt: Sei He Ki, Shika Sei Ki, Chika So, Harth, Len So My, Infinity şi altele. 


Simbolul Zonar are ca şi caracteristică de bază unitatea. Conceptul de Unitate este foarte 
important în cursul evoluției spirituale; unitate presupune ca persoana să fie conştientă de sine, la 
maxim, astfel încât în orice moment să beneficieze de toate informaţiile şi energiile benefice din 
oceanul energetic şi informaţional înconjurător; unitate înseamnă eficientizarea funcționării tuturor 
structurilor energetice ale persoanei şi suprapunerea acestora la nivelul planului astral peste corpul 
model - acea imagine perfectă a fiecăruia, lipsită de boli, de păcate, de „hibe"; unitate înseamnă 
integritatea energetică a biocâmpurilor, astfel că viaţa de zi cu zi să se poată desfăşura în parametri 
optimi şi persoana să îşi poată asigura necesarul energoinformațional zilnic. Pe acest principiu de 
unitate se bazează şi o altă aplicaţie a simbolului Zonar şi anume „coaserea" biocâmpurilor. A 
coase un biocâmp înseamnă de fapt a-i reface integritatea structurală care a fost avariată fie în urma 
unor greşeli personale, fie ca urmare a unei agresiuni psihice. Biocâmpurile umane sunt cu atât mai 
volatile şi mai sensibile, cu cât persoana are un bagaj karmic mai mare. Volatilitatea biocâmpurilor 
umane permite astfel agresorilor şi agresiunilor să pătrundă uşor în interiorul acestora deformându- 
le sau creând breşe şi tăieturi la diferite niveluri. Deşi de cele mai multe ori astfel de „tăieturi” nu 
dau simptome iniţiale, în timp ele tind să se agraveze datorită faptului că orice tăietură de 
biocâmp funcţionează ca o antenă pentru alte tipuri de agresiuni; o tăietură în biocâmpuri poate 
atrage o serie întreagă de gânduri malefice, de elemente sau de entități malefice care parazitează 
astfel organismul, hrănindu-se cu energiile acestuia. Pentru a repara un biocâmp afectat trebuie mai 
întâi să conştientizăm zona sau zonele în care biocâmpul este secționat sau avariat. Putem mental să 


îl rugăm pe Arhanghelul Gavriil să vină şi să ne semnaleze unde avem probleme şi, de îndată ce 
simţim în diverse zone semnale care arată unde se necesită revitalizare să aplicăm în acea zonă 


simbolul Zonar, cu intenţia de refacere integral biocâmpurile. In urma acestei proceduri pot apărea o 
serie de senzaţii (de obicei plăcute) în zonele afectate, senzaţii care arată că biocâmpurile se unesc şi 


se refac. 

O altă metodă deosebit de eficientă pentru refacerea biocâmpurilor afectate este aşa - numita 
metodă terminator. Aţi văzut filmele din seria Terminator (da, cele cu guvernatorul Californiei - 
Arnold)? Dacă da, poate aţi observat cum personajul negativ avea o abilitate supraomenească de a-şi 


reface structura fizică ca şi cum ar fi fost făcut dintr-un lichid. Exact această vizualizare o puteti 
folosi şi voi pentru refacerea biocâmpurilor. Simpla vizualizare a acestora în mişcare, unindu-se, 
refăcându-se, devenind întregi va avea ca efect refacerea lor integrală. Pentru ca efectul acestei 
proceduri să fie complet este bine să aplicaţi pe zona refăcută şi simbolul Zonar, care în acest caz 
„Sigilează" biocâmpurile pentru ca acestea să nu mai fie afectate pe viitor. Ca o mică observaţie: cu 
cât vă întăriți şi vă amplificati mai mult şi mai des biocâmpurile, cu atât ele devin mai rezistente în 
faţa tuturor tipurilor de agresiuni energetice. Şi ca o altă mică observaţie: agresiunile apar numai 
dacă intraţi în rezonanță malefică cu potenţialii agresori! 

Simbolul Zonar realizează accesul dimensional şi interdimensional, adică reprezintă o 
„scurtătură" pentru deschiderea de dimensiuni. Această aplicaţie poate fi deosebit de utilă în 
cazurile în care avem de tratat pe cineva, urgent, la distanţă. În loc să aplicăm toată seria de 
simboluri din Reiki tradițional pentru deschiderea de dimensiuni, putem pur şi simplu să cerem 


ajutorul Arhanghelului Gavriil. pentru vindecarea persoanei sau putem aplica Zonar, pentru a 
deschide dimensiunile către respectiva persoană. 


A 


In concluzie trebuie ştiut că simbolul Zonar realizează primul pas din Karuna, adică 
vindecarea. Pentru a evolua uşor şi fără piedici pe drumul spiritualităţii este preferabil să fim 


sănătoşi sau, mai bine spus, să fim vindecaţi, astfel că vă invit (şi vă recomand) să folosiţi cât mai 
des energiile simbolului Zonar în acest scop. 


SIMBOLUL HALU 
SIMBOLUL HALU 


Un maestru Reiki spunea odată că simbolul Halu este „un Zonar mai cu moţ". Deloc departe 
de adevăr. Chiar şi în imaginea sa, simbolul Halu conţine un Zonar deasupra căruia apare o piramidă 
multidimensională care are rol de amplificare a protecţiei energetice. În acest sens putem afirma că 
simbolul Halu completează simbolul Zonar şi de aceea este recomandat ca, de cele mai multe ori, 
acestea să fie folosite împreună în procesul de vindecare. 

Una din functiile principale ale simbolului Halu este cea de protecţie globală. Protecţia 
globală implică mai multe niveluri: fizic, mental, sufletesc şi spiritual. Halu are capacitatea să se 
ocupe de toate aceste niveluri. La nivelul fizic, aplicarea simbolului Halu pe chakrele principale 
fereşte de accidente de orice natură. Bineînţeles trebuie explicat că uneori (deşi nu îmi place să 
folosesc acest cuvânt) trebuie să se întâmple mici accidente care au rol de echilibrare karmică adică, 
atunci când urmează un salt în evoluţia spirituală personală şi mai sunt elemente „în contul de debit 
karmic", are loc o plată rapidă prin intermediul unor mici accidente, lovituri, căzături, etc. În orice 
caz este binevenită protecția oferită de acest simbol care, de cele mai multe ori este suficientă pentru 
a îndepărtă şi a ţine la distanţă o serie întreagă de potenţiale mici neplăceri cotidiene. La nivel 
energetic, simbolul Halu creează o piramidă de lumină şi protecţie a biocâmpurilor şi a structurilor 
energetice fundamentale. Această caracteristică a simbolului îl face util, în special în situaţiile în 
care suntem nevoiți să mergem în locuri foarte aglomerate sau în locuri puternic încărcate negativ 


de unde se pot prelua o serie de energii malefice care, în mod evident, pot afecta persoana. In scopul 
protecției din astfel de situaţii se poate vizualiza simbolul Halu deasupra capului, cât se poate de 
luminos, observând cum acesta începe să se rotească levogir (spre stânga) din ce în ce mai repede, 


creând un câmp energetic sub formă de piramidă, care coboară şi învăluie întregul corp cu o lumină 
strălucitoare ce are rol de cocon protector. De foarte multe ori doar această simplă vizualizare poate 


face minuni. Aceeaşi metodă de învăluire în coconul protector al simbolului Halu are rolul de 
îndepărtare a sentimentelor de nesiguranţă personală, astfel ca tracul sau anxietatea socială se pot 
elimina într-o clipită, cel puţin în situațiile urgente care necesită acest lucru. Tot ceea ce reprezintă 


nesiguranță mentală, greutate în luarea deciziilor, nehotărâre generală sau incongruenţă a gândurilor 
personale cu faptele - toate acestea pot fi îndepărtate aplicând simbolul Halu. Întărind conexiunile 
energetice dintre chakre şi asigurând astfel un flux mai eficient al energiei prin corp, acest SIMBOL 
ÎNTĂREŞTE ÎNCREDEREA NOI ÎNŞINE şi ajută la luarea deciziilor corecte în momentele 
optime. 

Am văzut mai sus cum vizualizarea simbolului, rotindu-se deasupra capului, oferă multiple 
avantaje; în aceeaşi ordine de idei, simpla aplicare a simbolului Halu deasupra chakrei coroană 
(Sahasrara) oferă protecție imediată în situatii din cele mai diverse. Retineti că simbolul acesta este 
unul deosebit de puternic şi că protecţia oferită de el cu greu poate fi depăşită de posibilele agresiuni 
din mediul înconjurător. Poate v-aţi întrebat pe parcursul studierii Reiki de ce aplicarea unui simbol 
deasupra chakrei Sahasrara este în general (indiferent de simbolul aplicat) atât de eficientă. 
Răspunsul constă în capacitatea acestei chakre de a difuza şi repartiza energia uniform în corp şi în 
toate structurile energetice, astfel că putem afirma că dacă aplicarea unui simbol local pe orice zona 
a corpului produce un efect local, aplicarea deasupra chakrei coroană produce un efect global, deci 
mai eficient. 

Tot în categoria „protecţie" se încadrează şi rolul acestui simbol de a feri persoana de 
agresiuni. Agresiunile la care cineva poate fi supus pot fi de mai multe feluri: agresiuni fizice, 
agresiuni mentale şi agresiuni psihice (sau parapsihice). Simbolul Halu, prin aplicarea sa pe 
chakrele principale fereşte de agresiunile fizice. Nu cred că îi place nimănui să fie muşcat de câinii 
de pe stradă sau atacat de hoţii de buzunare sau, mai rău, de cine ştie ce persoane răuvoitoare 
înzestrate cu bâte, cuțite şi alte arme de acest gen. Tocmai de aceea, dacă ştiţi că ați putea fi supuşi 
unor astfel de situaţii este bine să aplicaţi simbolul Halu cât mai des. Ca aplicație particulară putem 
exemplifica protecţia împotriva animalelor turbate sau „supărate" (câini, pisici sau orice alt animal), 
care se realizează prin plasarea (prin vizualizare) a simbolului între persoană şi animal. 

Această tehnică creează instantaneu un zid protector de energie peste care animalul agresiv nu 
poate trece. Astfel, de acum încolo când vedeţi vreun „căţeluş" care aleargă spre voi (cu intenţii 
negative evidente), plasați imediat între voi şi respectivul animal simbolul Halu însoțit de simbolul 
Cho Ku Rei şi veți observa cum respectivul câine se va opri brusc şi va lătra fără să se mai apropie. 
Să analizăm puţin şi chestiunea agresiunilor mentale. În primul rând trebuie ştiut că aplicarea 
simbolului Halu în dreptul chakrei celui de-al treilea ochi (Ajna) protejează împotriva agresiunilor_ 
mentale şi a manipulării. De multe ori agresiunile mentale sunt sinonime cu tehnicile de 
manipulare la care putem fi supuşi din partea altor oameni care doresc să obțină ceva de la noi. 
Manipularea mentală poate să fie manifestată în situaţii cât se poate de inofensive (câți dintre noi nu 
suntem impresionați de o față tristă, chiar plângăcioasă a unei persoane care ne cere o favoare) sau 
poate să apară în situaţii mai serioase (de la agentul de vânzări care ne convinge să cumpărăm un 
produs scump de care nu avem nevoie şi până la şarlatanii din toate domeniile care îşi vând 
„cunoştinţele" sau „abilităţile" pe bani grei oamenilor naivi). Mai nou se organizează peste tot în 


lume şi la noi în ţară o serie de cursuri de manipulare la care sunt predate tehnici prin care puteți 
obţine orice doriți; se publică şi o serie de cărți pe aceeaşi temă care sunt menite să antreneze omul 
de rând în arta influenţării mentale a semenilor în scopuri nu tocmai ortodoxe. 

A ne opune economiei şi evoluţiei acesteia este aproape imposibil, însă a ne opune tendinței 
altora de a ne manipula este nu numai posibil, dar şi foarte simplu, folosind energiile simbolului 
Halu. Tineti minte: oricând credeți că cineva v-ar putea manipula mental, aplicați-vă simbolul Halu 
în dreptul chakrei Ajna şi rezultatele nu se vor lasă aşteptate. De obicei efectul este inducerea unei 
incapacităţi de a ne manipula persoanelor care încearcă acest lucru (la propriu „dau în bâlbâială”). 

Dacă până acum am văzut cum se foloseşte acest simbol pentru evitarea agresiunilor fizice şi 
mentale, haideţi să ne oprim o clipă asupra unui alt tip de agresiuni, unul dintre cele mai perfide şi 
perverse existente: agresiunile psihice şi parapsihice. Agresiunile psihice reprezintă orice fel de 
tentativă conştientă sau nu a cuiva de a influenţa negativ energiile, biocâmpurile, chakrele sau 
credinţele altcuiva. Sigur că această „definiţie" nu este deloc exhaustivă, însă, din păcate, am umple 
o carte întreagă doar dacă am enumera toate tipurile de perfidii energetice la care se dedau unii. Nu 
o să insistăm în analiza acestor tipuri de agresiuni aici, deoarece nu acesta este scopul lucrării, vom 
învăţa doar cum să ne ferim de ele sau, în cazul în care deja avem de-a face cu ele, cum să le 
îndepărtăm folosind simbolul Halu, dar nu înainte de a menţiona încă ceva despre acestea. Orice 
formă de agresiune, de orice natură şi în special cele energetice se plăteşte. Agresiunile sunt păcate 
şi păcatele trebuiesc evident răscumpărate. Omenirea se găseşte acum într-un moment de accelerare 
karmică ceea ce face ca plățile să intervină mult mai rapid şi mult mai dureros, astfel că vă sfătuiesc 
să nu recurgeți niciodată la astfel de metode, oricât de „tentant" ar părea. Să trecem acum la partea 
practică. În primul rând, avantajul principal al simbolului Halu este ca acesta protejează de agresiuni 
energetice şi le curăță indiferent de tipul agresiunii! Această scurtătură este de un real ajutor mai 
ales în cazurile în care este dificilă decelarea tipologiei agresive în care va încadrați. Pur şi simplu 
aceasta nu contează atunci când folosiți Halu. Tehnica de curăţare şi protecţie este următoarea: 
de fiecare dată când doriți protecţie sau curăţare de agresiuni energetice plasați-vă uşor vârful limbii 
în cerul gurii, în spatele incisivilor, contractați punctul Hui Yin (aflat la jumătatea distanţei dintre 
anus şi organele genitale), vizualizați simbolul Halu în centrul capului şi mental invocaţi-l pe 
Sfântul Arhanghel Rafael să vină şi să vă ofere protecția şi curățarea de care aveţi nevoie pentru a fi 
în totalitate feriți de orice formă de agresiune energetică. Veţi simți imediat o senzaţie de căldură 
care poate fi însoțită de furnicături, senzație care vă traversează tot corpul de sus până jos ca şi cum 
ceva s-ar scurge prin centrul tălpilor în pământ. După ce această senzație dispare sau se atenuează 
simțitor, decontractaţi punctul Hui Yin, dar păstraţi vârful limbii în cerul gurii şi desenați-vă 
simbolul Halu în dreptul fiecărei chakre principale. Acum sunteți curăţaţi şi protejați direct de către 
Arhanghelul Rafael. 

Aşa cum am văzut mai sus, simbolul Halu conectează la energiile Sfântului Arhanghel 
Rafael. Rafael înseamnă „puterea iubirii divine mă vindecă şi mă întăreşte”. În icoane Arhanghelul 
Rafael este reprezentat în costum de pelerin, având un toiag în formă de caduceu, pe care este 
încolăcit un şarpe, simbolizând vindecarea. El duce în mână o ploscă de apă, iar în faţa lui este o apă 
din care sare un peşte (conform legendei din Cartea lui Tobias). El este deseori reprezentat cu 


degetul arătător îndreptat în sus, indicând cerul într-un gest de încurajare şi speranţă, reamintindu-ne 
de unde ne vine adevărata vindecare. Darurile spirituale pe care ni le oferă: El ne poate ajuta să 
obținem darul vindecării; ne arată care sunt căile de a ne vindeca pe noi înşine; ne ajută să ne 
vindecăm cu ajutorul naturii şi a energiei universale. 

Arhanghelul Rafael este responsabil de vindecarea Pământului şi a locuitorilor săi. Se spune 
că el este cel care l-a vindecat pe Abraham după ce acesta a fost circumcis şi că i-a dat lui Moise o 
carte care descria toate ierburile cu puteri vindecătoare care cresc pe pământ. În Cartea lui Tobias, 
din Vechiul Testament, se povesteşte că Rafael l-a vindecat pe tatăl lui Tobias, care era orb, folosind 
o unsoare făcută din măruntaiele unui peşte. 

Rafael este cunoscut sub multe denumiri care îi reflectă atributele: Stăpânul vânturilor de 
seară, Gardianul copacului vieţii din Gradina Edenului, Îngerul Pocăinţei, Îngerul Rugăciunii, 
Iubirii, Bucuriei şi Luminii. El este înger al vindecării, al ştiinţei şi al cunoaşterii. El mai este numit 
înger al Providenţei, care veghează asupra umanității. 

Numele său înseamnă „„Vindecător Divin" sau „Dumnezeu vindecă". Rafael este sursa 
spirituala aflată în spatele oricărui tratament sau leac şi ca mesager al divinei providenţe el aduce 
vindecare tuturor căutătorilor spirituali. El reprezintă reîntoarcerea la sursa vieţii, care este 
vindecarea definitivă, esențială, a tuturor bolilor şi suferințelor. 

Rafael ne asistă în efortul nostru de a ne vindeca atât corpul, cât şi mintea şi inimă. El ne ajută 
să atingem starea de sănătate şi împlinire. El oferă ajutor tuturor celor care suferă şi au nevoie de 
vindecare şi atunci când este permis, le alină durerile. Atunci când ne deschidem inimile față de 
vindecarea spirituală, Rafael este cel care ne ghidează către terapeuţi, vindecători sau persoane 
competente care ne pot îndruma şi ajuta. Cu cât devenim mai conştienţi de responsabilitatea care ne 
revine în procesul de auto vindecare, el ne ajută să intrăm în contact cu sufletul nostru, care în mod 
tainic ştie ce anume este mai bun pentru ca noi să ne restabilim starea de sănătate şi vitalitate. 

Rafael ne poate ajuta să înțelegem lecţiile tainice pe care le avem de învăţat din fiecare boală 
cu care ne confruntăm şi ne ajută să ne autocunoaştem şi să învăţăm din suferinţele cu care ne 
confruntăm. Atunci când optăm pentru un mod sănătos de viaţă, acest înger este alaturi de noi. 

Pe măsură ce ne transformăm mințile şi inimile rănite, ne apropiem tot mai mult de 
Arhanghelul Rafael şi putem primi darurile sale spirituale. El este întotdeauna gata să ne ghideze 
către împlinire şi armonie, dar noi trebuie să ne dorim aceasta. 

Aşa cum am învăţat şi în Reiki tradițional, fiecare dintre noi avem părţi care se pot îndrepta 
(în Reiki aveam, de exemplu, tehnicile seiheki chiryo ho şi nentatsu ho care ne asistă la 


îndepărtarea obiceiurilor neplăcute şi a adicțiilor), părți pe care le putem îmbunătăţi, invocându-l pe 


Arhanghelul Rafael ca să ne ajute şi să ne asiste pe calea vindecării personale. În această categorie 
se încadrează şi capacitatea simbolului Halu de a echilibra structurile energetice între ele, de a 


echilibra corpul cu mintea, mintea cu sufletul şi sufletul cu spiritul şi de a îndepărta tot ceea ce 


este negativ în propriile structuri energetice. Meditatia periodică pe simbolul Halu poate să asiste 


persoana în realizarea tuturor acestor scopuri şi de aceea este recomandată cel putin o dată pe 
săptămână. Să nu uităm că suntem în evoluţie şi că pe zi ce trece este bine să devenim din ce în ce 


mai buni şi mai plini de virtuţi, de iubire, de compasiune, de pace şi de iertare. 


Meditatia cu simbolul Halu ne asistă, de asemenea, în conştientizarea traumelor_ 


nerezolvate din trecut şi ne ajută să nu mai retrăim emoţiile negative atașate acestor traume. 
Oamenilor le sunt caracteristice mecanismele interne de apărare mentală. Prin acestea evităm să 


readucem în planul conştiinţei evenimente trecute care ne-au traumatizat şi care au reprezentat surse 
de emoţii negative tocmai pentru a ne feri, cel puţin temporar, de trăirile emotive neplăcute care pot 
apărea. Deşi acest mecanism pare la prima vedere să reprezinte o soluţie temporară, aceasta are în 
fapt un efect negativ asupra minții şi chiar asupra sufletului. Scopul este să ne păstrăm curați la toate 
nivelurile şi în toate structurile, astfel devenind din ce în ce mai puternici. Budiştii merg pe ideea 
detaşării de orice este material şi de orice se întâmpla în jur. Sigur că detaşarea nu este un concept 
uşor de aplicat; este destul de dificil să te detaşezi emoţional de persoane dragi sau de locuri şi chiar 
de lucruri, însă necesitatea detaşării este maximă, în special la persoanele care doresc o ascensiune 
spirituală optimă. Să revenim la înlăturarea emoţiilor negative din trecut. De fiecare dată când ne 
revin în memorie momente traumatice din trecut sau situatii tensionate care au creat în noi stări 


am 


negative este bine nu să le punem „la păstrare", ci să ne plasăm „fată în fată" cu acestea, să le 


acceptăm şi să le dăm lumină. Putem să aplicăm mental asupra respectivelor situatii seria de 
simboluri: Cho Ku Rei + Sei He Ki + Hon Sha Ze Sho Nen + Zonar + Halu, rugând 


Arhanghelii Gabriel şi Rafael să ne ajute să acceptăm situaţia, să ne detaşăm de aceasta şi să 
vindecăm tot ceea ce este corupt în structurile noastre datorită situației respective. O aplicație 
particulară în acest sens o reprezintă folosirea simbolului Halu pentru tratamentul suferințelor 
induse de abuzurile de orice natură, în special de cele sexuale. Victimele unor astfel de abuzuri 
tind de multe ori să reprime puternic toate trăirile ataşate acestora, creând astfel circumstanţele 
necesare (şi nefavorabile) pentru dezvoltarea unor patologii psihice ulterioare ca episoade depresive, 


tulburări de panică sau anxietate. Emisia de energie sub formă de lumină către momentul abuzului, 
folosind, de asemenea, simbolul Halu asistă persoanele în detaşarea de emoţiile negative care pot să 
fie blocate la diverse niveluri ale structurilor energetice proprii. 


Simbolul Halu ne ajută SĂ CONŞTIENTIZĂM PROPRIILE GREŞELI, evitând astfel să 
aruncăm vina pe altcineva pentru diverse situaţii de viață. Până la perfecţiune calea este lungă şi, de 
multe ori din păcate (sau poate din fericire) funcționam pe baza principiului oglinzii, adică oglindim 
prin faptele, acţiunile şi gândurile noastre pe cei din jurul nostru. Astfel este posibil ca unele din 
faptele noastre să nu fie pe deplin conştientizate şi sentimentul de vinovăție pentru acestea să fie 
transformat într-o proiecţie în exterior asupra altor persoane. În mod evident această proiecţie are 
consecinţe negative, în special în ceea ce priveşte relaţiile interpersonale, putând să ducă chiar la 


apariția unor gânduri paranoide sau la episoade de introversie şi depresie. 
Tocmai pentru a evita astfel de situații este recomandat să medităm cât mai mult asupra 


simbolului Halu, cu intenţia să conştientizăm propriile acțiuni şi gânduri şi efectele acestora. Să nu 
uităm că tot ceea ce gândim şi tot ceea ce punem în fapt influențează mediul înconjurător şi 


persoanele din anturajul nostru, aşa că sentimentul de CONŞTIENTIZARE DE SINE nu poate să 
aibă decât efecte benefice asupra evoluţiei proprii si globale - a omenirii. Legat de acest aspect se 
foloseşte de multe ori metafora legată de EFECTUL FLUTURELUI (engl. „Butterfly effect") prin 


care se spune că fălfâitul aripioarelor unui fluture poate avea ca şi consecinţă producerea unui 
tsunami în celalalt capăt al Globului Pământesc. Morala este ca acțiunile noastre sunt înlănţuite şi 
efectele faptelor noastre sunt de cele mai multe ori din sfera neprevăzutului, astfel că 
autocunoaşterea şi autocontrolul sunt necesare şi recomandate. 


ACCEPTAREA PROPRIILOR IMPERFECȚIUNI ȘI DEFECTE AŞA CUM LE 


PERCEPEM este înlesnită de aplicarea simbolului Halu asupra chakrei inimii (Anahata) şi asupra 
chakrei gâtului (Vishuda). De multe ori imaginea pe care o avem despre noi înşine nu este 


congruentă cu ceea ce lăsam să se vadă. De multe ori purtăm adevărate „măşti" psihice care lasă să 
se întrezărească în exterior doar ceea ce alegem în funcție de stima personală de sine şi de sistemele 
proprii de valori. Lipsurile pe care credem că le avem şi pe care le conştientizăm, imperfecțiunile pe 
care credem că le avem şi pe care le conştientizăm, defectele pe care credem că le avem şi pe care le 
conştientizăm - toate acestea duc la crearea de „măşti comportamentale care, în timp produc 
modificarea primară a comportamentului nu prin rezolvarea problemelor ci prin acoperirea acestora. 
De aceea este necesar să ne autoanalizăm cât mai profund şi să conştientizăm ceea ce dorim să 
schimbăm în noi fără să categorisim aceste lucruri ca defecte sau imperfecțiuni. 

Să nu uităm că Dumnezeu ne-a creat pe toţi după chipul şi asemănarea Sa, deci ne-a creat în 
Perfecțiune Divină. Cu timpul însă, datorită drumeţiilor noastre pe calea evoluției ne-am pierdut din 
strălucire. Recăpătarea acestei străluciri se poate face în primul rând conştientizând ce s-a depus în 
timp la nivelul tuturor structurilor noastre şi încercând să îndreptăm cu lumină şi prin virtuți aceste 
mici adaosuri. Simbolul Halu relevă propria noastră faţă către noi înşine pentru a ne vedea aşa cum 
suntem şi nu aşa cum ne-au modelat măştile purtate de-a lungul anilor sau de-a lungul vieților 
succesive. Percepând adevărata noastră natură putem să luăm deciziile cele mai bune pentru a creşte 
spiritual în raport cu ceea ce suntem. Fiecare avem potenţialul necesar de a atinge perfecțiunea... 

Pe aceeaşi linie de discuţie ca cea de mai sus, merită să remarcăm o altă capacitate a 
simbolului Halu, aceea că RUPE SCHEMELE NEGATIVE MENTALE INCONŞTIENTE. 
Acestea reprezintă tipare comportamentale şi cognitive (ale gândirii) pe care persoanele tind să şi le 
creeze automat ca urmare a unor concluzii eronate extrase din experienţa proprie, a unor fenomene 
de obicei repetitive. Pe această bază apar inițial gândurile automate negative care nu sunt altceva 
decât idei iraționale cu privire la oameni şi mediu; de exemplu, o persoană care se trezeşte de 
dimineaţa şi vede că afară plouă poate afirma „ahhhh, ce urât e afară, sigur o să am o zi urâtă..." - 
acesta este un gând automat negativ şi irațional. lraţionalitatea unor astfel de idei rezidă de obicei în 
suprageneralizările pe care indivizii şi le aplică singuri. De exemplu o persoana care în ultimele 
săptămâni a avut două accidente minore de maşină poate „să se aştepte şi la altele". Şi totuşi de ce? 
Faptul că au existat unul sau mai multe accidente nu implică apariţia altora noi. Aceste gânduri 
negative duc, într-o a doua fază, la apariţia unei tulburări anxioase care poate sau nu să fie însoțită 
de atacuri de panică sau de diverse fobii (frici iraționale). 

Continuând exemplul individului care se aşteaptă la alte accidente de maşină, acesta poate 
„evolua" în a avea stări anxioase în timp ce conduce sau chiar atacuri de panică atunci când iese 
afară din casă, dezvoltând astfel o agorafobie. Cred că aceste posibile complicaţii ale gândurilor 
iraționale sunt un motiv suficient pentru care este bine ca ele să fie suprimate din timp, fie prin 


tehnici psihologice - de obicei specifice psihoterapiilor de orientare cognitiv - comportamentală, fie 
asistat de aplicarea simbolului Halu pe chakrele principale. Ba mai mult chiar, importanța reglării 
raționale este importantă având în vedere că într-o a treia fază aceste stări anxioase se pot complica, 
devenind depresii grave cu autogenerarea de scheme mentale negative din ce în ce mai complexe. 

Halu se utilizează, de asemenea, pentru PURIFICAREA LOCURILOR prin desenarea. 
acestuia pe pereţi şi în centrul camerelor, prin plasarea acestuia pe flăcările lumânărilor sau prin 
conturarea simbolurilor, folosind beţişoare parfumate. Energia simbolului Halu creează adevărate 
raze „laser" de lumină care anihilează răul şi energiile negative şi care îndepărtează agresiunile 
energetice şi efectele acestora. 


Simbolul se mai poate utiliza şi pentru AMPLIFICAREA BIOCÂMPURILOR şi pentru o 
mai eficientă funcționare a chirurgiei psihice (învățată în cadrul cursurilor de Reiki tradițional). 


Deşi acest simbol este specific mai multor sisteme de vindecare, toate au în comun utilizarea 
sa pentru conectarea la energiile pure ale iubirii şi compasiunii. Chiar şi asemănarea numelui 
simbolului cu englezescul „heart" poate fi folosită ca şi sinteza mnemonică pentru a vă ajuta să 
rețineți funcțiile principale ale simbolului. 


SIMBOLUL HARTH 


SIMBOLUL HARTH 


Simbolul Harth umple pur și simplu de lumină şi iubire locurile în care este aplicat. În mod 
traditional se consideră că acesta CONECTEAZĂ LA ENERGIILE VINDECĂTOARE ALE 
MAICII DOMNULUI şi la cele ale zeiței compasiunii - KWAN YIN. Aplicarea simbolului. 
deschide dimensiuni de lumina către cele mai pure energii şi vibratii, ajutând astfel în relaxare şi în 
detaşare. Aplicarea simbolului deasupra chakrei coroanei REDĂ PERSOANEI POFTA DE 
VIATĂ şi energizează suficient de mult pentru a putea realiza deblocarea anumitor structuri 


energetice care „tin în loc" persoana. : 
Simbolul Harth PROMOVEAZA SUPREMAȚIA INIMII ŞI CREŞTE ASTFEL 


INTUIȚIA. Rolul transformator al simbolului este realizat prin aceea că ajută persoana să evite 


hiperraționalizările, transformând astfel persoanele predominant biosice (raționale) în persoane care 
iau deciziile cu inima, intuitiv. Dezvoltarea intuiției are loc relativ rapid prin aplicarea repetată, zi de 


zi a simbolului Harth în dreptul chakrei celui de-al treilea ochi și în dreptul chakrei inimii. 
Importanța intuiție: este vitală având în vedere componentele acesteia: intuiţia primară, înnăscută, 


care este guvernată de energia rinichilor şi care face ca anumite persoane să fie mai predispuse 


artistic şi să ia decizii bazate pe suflet şi intuiţia angelică - dată de prezenţa ghizilor spirituali şi a 
îngerilor de lumină ale căror staturi le percepem la nivel de subconştient. Din acest motiv, aplicarea 
simbolului Harth IMBUNATATEŞTE COMUNICAREA CU GHIZII SPIRITUALI şi orientează 


persoana către ascultarea sfaturilor acestora. 
Poate cea mai importantă funcție a simbolului Harth este aceea de TRATAMENT AL 


RELAȚIILOR INTERUMANE. Relaţiile interumane, indiferent de natura lor implică întotdeauna 
o serie întreagă de factori (karmic, de mediu, de compatibilitate) care pot fi optimizaţi într-o măsură 
mai mică sau mai mare pentru îmbunătăţirea lor. Într-o relaţie dintre două persoane spre exemplu, 
există întotdeauna şi un al treilea membru - relaţia în sine. Această relaţie este, de obicei, vegheată 
de un înger al relaţiei şi, evident, de cursul lucrurilor între membrii acesteia. Astfel, pentru 
îmbunătățirea relațiilor se recomandă emiterea de lumină către relația în sine, cu intentia ca aceasta 


să funcționeze optim din toate punctele de vedere, în modurile cele mai potrivite pentru evoluția 
perfectă a membrilor implicați în aceasta. Se poate aplica și METODA TRIUNGHIULUI. 
RELATIONAL care constă în desenarea pe o coală roz de hârtie a unui triunghi echilateral în 
colţurile căruia se notează numele membrilor şi relaţia în sine dintre membrii, iar în interiorul 
triunghiului se desenează simbolul Harth. Hârtia se împăturește şi se energizează zilnic sau se 
plasează într-o grilă de cristale. Pentru îmbunătățirea relaţiilor colegiale sau de colaborare între mai 
mult de două persoane este suficient să se scrie numele tuturor persoanelor pe o coală de hârtie, să 
se deseneze deasupra numelor simbolul Harth (cu pixul sau doar energetic) şi să se energizeze hârtia 
zilnic sau să se plaseze într-o grilă de cristale (pentru detalii despre modul de realizare al unei grile 
de cristale vă invităm să consultați lucrarea Compendiu Ilustrat de Reiki - Ed. Dao Psi, 2008). 
Simbolul Harth este un ADJUVANT PUTERNIC ÎN TRATAMENTUL PROBLEMELOR 


CARDIACE atunci când se aplică în dreptul chakrei inimii împreună cu simbolul Shika Sei Ki din 
Reiki tradițional. O combinaţie completă de simboluri care au capacitatea de tratament a 


problemelor cardio-vasculare este Cho Ku Rei + Sei He Ki + Shika Sei Ki + Harth + Dai Ko 
Myo. Toate aceste simboluri lucrează împreună pentru a crea premisele necesare vindecării, 


bineînţeles în cazul în care bolnavul îşi doreşte cu adevărat acest lucru şi reuşeşte, măcar parțial, să 
conştientizeze o parte din greşelile de gândire sau de comportament care au dus la apariția bolii. Din 
păcate, problemele cardio-vasculare au cunoscut în ultima perioadă un adevărat „boom", atât în ţara 
noastră, cât şi la nivel global. Excesul de tutun, de alcool şi de sare din alimentaţie precum şi 
scăderea ponderii produselor naturale alimentare a făcut ca aceste probleme să se intensifice şi să 
sporească numărul bolnavilor care se prezintă în secțiile UPU (Unitate Primiri Urgenţe) cu crize de 
hipertensiune arterială, hipotensiune arterială sau angină pectorală, infarct miocardic şi nenumărate 
alte probleme. Din punct de vedere karmic, afectarea cardiacă este o oglindire în planul fizic a 
problemelor emoţionale, a lipsei de compasiune şi a iubirii de sine scăzute. Persoanele care nu se 
iubesc (evitând, evident, narcisismul) tind să sufere de astfel de probleme cardiace. Dacă mai 
adăugăm şi neiertarea celor care ne-au greşit şi o atitudine de nepăsare privind propria existenţă şi 
evoluţie, obținem o probabilitate sporită de apariţie şi dezvoltare a bolilor cardiace. O altă observație 
- cred importantă - este aceea că multă lume nu face distincția clară între chakra principală a inimii 
(Anahata) şi chakra inimii ca organ. Dacă prima este situată în dreptul inimii, însă central, cea de-a 


doua îşi are vârful chiar în inimă. Prima asigură o bună funcționare emoțională şi oferă capacitatea 
de iubire, iar a doua se axează pe sănătatea inimii din punct de vedere fizic. În orice caz, prima o 
coordonează pe a doua sau, mai bine zis, dacă chakra inimii - Anahata - nu funcționează la 
parametrii optimi, atunci şi chakra inimii ca organ începe să se deregleze, ceea ce se traduce practic 
printr-o influență directă: emoţii - boli cardio-vasculare. Tocmai astfel se poate explica din punct de 
vedere energetic medicina psihosomatică - ramură a medicinii alopate de generația nouă, care 
afirmă că raţiunea şi trăirile intense, fie ele bune sau rele, influenţează în mod clar funcționarea 
trupească. De aici şi utilizarea simbolului Harth pentru TRATAREA AFECȚIUNILOR DE 
NATURĂ PSIHOSOMATICĂ ŞI PSIHOEMOȚIONALĂ care din nefericire se întâlnesc foarte 
des în rândul semenilor. O metodă practică pentru REGLAREA TENSIUNII ARTERIALE. 


folosind simbolul Harth o reprezintă vizualizarea acestuia deasupra capului, cât mai luminos 
posibil şi ghidarea lui mentală prin centrul calotei craniene în jos, de-a lungul coloanei vertebrale, 
până la baza acesteia și înapoi, până în centrul creierului. Această simplă vizualizare reglează foarte 


eficient tensiunea arteriala atât în cazul crizelor de hiper, cât şi în cazul crizelor de hipotensiune 
arterială. 


Nevoia de iubire a oamenilor este nemărginită, iar capacitatea lor de a oferi iubirea este de 
asemenea infinită, însă din păcate datorită stresului, datorită condițiilor de mediu, a societăţii în 
permanentă mişcare şi evoluţie tehnologică, datorită comprimării perceptibile a timpului, oamenii 
nu reuşesc să îşi valorifice pe deplin aceste abilitați pline de compasiune. Tocmai din acest motiv 
este recomandat să încercăm pe cât posibil să ne ajutăm semenii şi omenirea în general să se umple 
de iubire. Aici intervine puterea simbolului Harth. Acesta UMPLE DE IUBIRE ȘI 
COMPASIUNE MEDIUL ÎN CARE ESTE APLICAT. Astfel că aplicaţiile acestei caracteristici 
sunt practic infinite; fie că ne plimbăm printr-un magazin aglomerat, fie că mergem să vizionăm un 
film, fie că pur şi simplu ne aflăm pe stradă, toate aceste situaţii pot beneficia, împreună cu toți cei 
aflaţi în respectivele locuri de energia binefăcătoare a simbolului Harth. În acest sens puteţi să 


vizualizati simbolul deasupra unei mulțimi de oameni pentru a umple locul de iubire și de pace. În 
procesele civile, comerciale şi penale, în întâlnirile de afaceri şi în negocieri, o astfel de aplicare a 
simbolului Harth poate avea un rol decisiv pentru buna desfăşurare în armonie şi cu cele mai bune 
intenții a respectivului eveniment. 

Ca şi la simbolul Shika Sei Ki din Reiki-ul tradițional şi în cazul simbolului Harth se cere o 


scurtă observație asupra capacității acestuia de a induce sentimente de afectivitate şi iubire în 
inimile celor asupra cărora este aplicat. Cu siguranţă „îndrăgostirea" artificială a unei persoane 


folosind simbolurile Reiki este o formă de agresiune psihică (deci un păcat) şi se plăteşte. Până la 
urmă, de ce am folosi simbolurile pentru a manipula emoţiile cuiva în acest sens? Nu putem realiza 
totuşi că acest fapt nu face decât să producă suferință şi o evidentă prelungire a ciclurilor de 
reîncarnări pentru reechilibrarea balanței între persoanele implicate? Şi, până la urmă, o iubire 
artificială chiar poate fi satisfăcătoare? Parerea personală este că nu. În orice caz, deşi se poate 
folosi energia şi puterea simbolurilor pentru a induce astfel de sentimente, acest lucru nu se 
recomandă; fiecare face cum doreşte, însă consecințele nu se lasă mult aşteptate. Să nu uităm că 
principala caracteristică a iubirii este că aceasta este (sau ar fi ideal să fie) NECONDIȚIONATĂ - 


adică fără implicarea ataşamentelor bolnăvicioase care pot să creeze chiar şi obsesii puternice. 


Aplicati simbolul Harth doar cu voia Celui de Sus în cazul în care bănuiti că cineva este suficient de 
sensibil încât să perceapă energia aceasta ca pe o „.îndrăgostire". Punând înaintea oricărei acțiuni 


voia şi puterea Creatorului nu aveţi ce să greşiti! 
Simbolul Harth DEZVOLTA COMPASIUNEA ȘI CREȘTE STIMA DE SINE, 


AMPLIFICÂND AUTOCONTROLUL EMOȚIONAL. Prin aplicarea simbolului Harth, 


structurile emoţionale se aliniază la scopurile cele mai sublime legate de evoluţia spirituală şi de 


Divinitate, având ca şi efect principal o întărire a capacităţii de a înțelege tot ceea ce se întâmplă în 
jur. Capacitatea de a înţelege crează la rândul ei un efect de bumerang care aduce cu sine o creştere 


A 


a încrederii în sine prin amplificarea autocontrolului emoțional. Împreună cu compasiunea generată 
în propria persoană prin folosirea acestui simbol, autocontrolul ajută nu numai la luarea unor decizii 


corecte şi prompte în toate situațiile de viată, ci şi la o mai puternică ancorare în ceea ce este 
real şi adevărat. Din nefericire, credințe false şi mult depărtate de adevăr sunt prezentate şi 


„marketate" pe bani grei unor persoane suficient de naive pentru a le accepta ca adevăruri. Harth 
împiedică împreună cu simbolul JAVA manipularea emoţională exterioară, astfel că persoana 
devine mult mai conștientă de sine și de alţii. Acest nivel de conştientizare a adevărurilor din 
exterior este foarte util în diverse situații de viaţă de la cele mai triviale şi până la cele care ţin de 
alegerea căilor optime pentru evoluţia propriului spirit în drumul către iluminare. 


DEZVOLTAREA OBICEIURILOR SĂNĂTOASE şi ELIMINAREA ADICTULOR 
(tutun, cafea, alcool, etc.) reprezintă o altă capacitate a simbolului Harth. Energia blândă a Maicii 


Domnului cu care acest simbol lucrează, asistă persoana în conştientizarea golului pe care adicțiile 
încearcă să îl umple şi creează premisele necesare pentru depăşirea respectivelor adicții prin 
înlocuirea lor cu obiceiuri sănătoase şi benefice. „Oamenii dependenţi nu pot să fie detaşaţi" 
spunea Buddha; detaşarea şi dependenţa sunt concepte antitetice şi tocmai de aceea este recomandat 
ca fiecare să caute o rezolvare cât mai rapidă şi eficientă a tuturor problemelor legate de dependențe. 
Fie că este vorba de dependenţa de tutun, alcool sau narcotice, fie că este vorba despre dependența 
de persoane sau de bunuri materiale, aceste comportamente exagerate exprimă întotdeauna lipsuri, 
goluri, spații emoționale care, neavând cu ce să fie umplute se compensează prin practicarea acestor 
obiceiuri nesănătoase. Compulsiile reprezintă una dintre modalităţile de exteriorizare a 
dependenţelor; cumpărăturile compulsive, sexul compulsiv, alcoolismul şi altele, generează în 
structurile energetice forme-gând care devin din ce în ce mai puternice cu fiecare repetare a situaţiei 


compulsive. Aplicarea simbolului Harth mental pe situația sau pe compulsia în cauză ajută la 


drenarea energiei formelor gândite respective şi astfel la o mai uşoară eliberare de dependențe. 
„Există o măsură în toate lucrurile" afirma odată un mare matematician. Oare nu ar trebui să luăm şi 


noi, ca oameni în considerare această remarcă şi să încercăm ca prin autocontrolul mental şi 
emoțional să atingem un nivel de „automăsura" benefic pentru fiecare? Harth ne ajută să o facem. 

O altă aplicaţie care pare să fie de mare actualitate este folosirea energiilor simbolului Harth 
pentru TRATAMENTUL RELAȚIILOR DINTRE PĂRINȚI ȘI COPII. De multe ori văd la 
cabinet părinţi care se plâng de comportamentul propriilor lor odrasle. Fie că nu le place anturajul în 
care se află copiii lor, fie că nu le convine programul de joacă şi de distracţie, fie că sunt împotriva 


unor relații amoroase adolescentine sau doar pentru că respectivul copil are multe absenţe sau note 
mici la şcoală, părinţii se adresează disperaţi uneori pentru găsirea unor soluţii în aceste situaţii de 
criză (sau astfel sunt percepute de către ei). În primul rând este de menţionat că în evoluţia psiho- 
fiziologică a copilului spre adolescenţă, crizele de rebeliune şi dorința de libertate totală care 
încununează începerea vieții adulte, apar aproape invariabil. Problema, cel puţin la unii dintre 
părinţi, este că nu ştiu cum să „managerieze" situațiile, aplicând de multe ori soluții ineficiente ca 
pedepsele şi interdicțiile de tot felul. Principiul este simplu: dacă îi veți interzice unui copil sau 
adolescent să facă ceva, acesta va avea o tendință mărită de a face acel lucru; „fructul interzis" a 
reprezentat, reprezintă şi va reprezenta o ispită aproape de netrecut la acea vârstă. Soluţia optimă în 
astfel de cazuri este că între părinţi şi copii să se creeze o legătură de comunicare puternică infuzată 


de compasiune şi iubire reciprocă. 

Aplicând simbolul Harth împreună cu simbolurile Chika So şi Shika Sei Ki din Reiki 
tradițional pe relația dintre copii/copil şi părinți/părinte, rezolva de cele mai multe ori situațiile 
conflictuale, amplificând gradul de înţelegere dintre aceştia şi mărind comunicarea dintre ei, acestea 
evoluând de la unele tensionate şi agresive la unele nonviolente şi asertive. În general simbolul 
Harth AMPLIFICĂ ASERTIVITATEA, eliminând comportamentele pasive, agresive sau pasiv- 
agresive, motiv pentru care simbolul acesta este o unealtă de efect puternic în tratamentul relațiilor 
de orice fel. 

În concluzie, este de reţinut că oriunde este nevoie de iubire şi de compasiune, oriunde 
lipseşte calmul, pacea şi relaxarea, oriunde există dezechilibre emoționale şi conflicte sufleteşti 
oriunde există relaţii care pot fi îmbunătățite, acolo este deosebit de eficientă aplicarea simbolului 
Harth. 


SIMBOLUL RAMA 
SIMBOLUL RAMA 

Simbolul Rama (uneori denumit „Mara") este - ca şi alte simboluri din sistemele Karuna - 
întâlnit în mai multe stiluri Reiki. Oricum şi oriunde ar fi folosit, acest simbol are ca şi cuvânt de 
ordine ÎMPĂMÂNTAREA ŞI ECHILIBRUL. Însăși forma simbolului, aproape simetrică, aduce 
în minte ideea de echilibru, ideea de părți opuse care se unesc pentru a forma un tot unitar complex 
şi mult mai puternic. Rama face la propriu ca 1 + 1 să fie egal cu 3 şi nu cu 2. Sună ciudat, însă, 
după cum este şi vorba românească: „unde-s doi, puterea creşte..." sau, „tradus" în limbaj spiritual: 
acolo unde părțile creează un întreg, unitatea primează. Unitatea reprezintă tendința de a atinge 
punctul zero al creației. Cifra 1 simbolizează creația şi Creatorul, iar prezența divină din fiecare face 
ca toți să avem capacitatea de a deveni conştienţi de Dumnezeul din noi înşine şi de a ne utiliza la 


maxim capacitatea creatoare potențială. Aceasta este unitatea la care se referă energia simbolului 
Rama. Capacitatea simbolului de a produce împământarea rapidă este de un real folos atât în viaţa 
de zi cu zi, cât mai ales celor care practică orice formă de terapie (energetică sau nu) deoarece 
procesul terapeutic este până la urmă un proces de schimb reciproc şi energia trece nu numai de la 
terapeut la pacient, ci şi invers. Împământarea produce scurgerea energiilor reziduale şi negative în 
Pământ, în marele ocean universal de reciclare unde toate aceste forme energetice sunt transformate 
prin procese cu adevărat alchimice în alte forme de existență energetice benefice - un adevărat ciclu 


de reciclare al energiilor. Astfel simbolul Rama, mai precis aplicarea acestuia pe chakrele secundare 
ale tălpilor, face ca persoana să devină „un canal curat şi perfect" prin care circulă energia. 
Simbolul ELIMINĂ BLOCAJELE ŞI ENERGIA STAGNANTĂ tot în acest mod şi asistă la 
deblocarea meridianelor energetice astfel ca lumina - Qi sau Ki - să circule liber şi fără oprelişti. 
Apropo de meridianele energetice... o tehnică foarte eficientă de curăţare a acestora, folosind 


simbolul Rama, este conducerea acestuia mental pe traseul meridianelor; pur şi simplu vizualizați 


meridianelor energetice. Această mişcare le curăţă şi optimizează curgerea energetică prin ele. Sigur 
că aplicarea acestei tehnici presupune cunoaşterea traseelor meridianelor energetice - trasee pe care 


le puteți găsi în cărțile de Qi Gong (recomandăm „Lumea minunată a Qi Gong-ului"; Cezar Culda; 
Ed. Licorna, ediţia 2009) sau căutând imagini pe internet. 

În tradiţia chineză se consideră ca fundamentale trei entităţi conceptuale: Cerul, Omul şi 
Pământul. Omul reprezintă intermediarul dintre Cer şi Pământ şi prin Om circulă energiile benefice, 
atât cele ale Cerului, cât şi cele ale Pământului. Rama echilibrează această circulaţie de sus în jos 
şi de jos în sus, având ca efect o MAI BUNĂ INTEGRARE A PERSOANEI ÎN MEDIUL DE 
VIAŢĂ. Această integrare se traduce de multe ori prin faptul că se AMPLIFICĂ 
CAPACITATEA DE ADAPTARE la situații de viață noi şi din cele mai diverse. Capacitatea de 
adaptare (CAD) este un parametru foarte important care influenţează în timp şi nivelul emoţional; o 
persoană care nu se poate adapta unui mediu oarecare „se simte prost" - nivelul emoţional este 


afectat. De aceea orice astfel de senzație de inadaptare sau de inadecvare cheamă la folosire 


simbolul Rama. In aceeaşi categorie putem menționa tracul, anxietatea socială şi teama necontrolată 
şi fără obiect (frică fără să se cunoască motivul acesteia) care paralizează sistemul energetic şi scad 


foarte mult atât capacitatea de concentrare, cât şi pe cea de adaptare datorită închiderii bruște a 


chakrelor secundare ale tălpilor. Aplicarea imediată a simbolului Rama pe tălpi reuşeşte să 
restabilească (cel putin temporar) starea de normalitate. 


Acest simbol este foarte benefic pentru persoanele aeriene care se simt mai mereu „cu capul 
în nori". Senzaţia aceasta este dată de obicei de un dezechilibru între gradul de deschidere al 
chakrelor inferioare față de cel al chakrelor superioare. Imaginând sau desenând simbolul Rama pe 


toată partea frontală a corpului se realizează echilibrarea nivelurilor superioare şi inferioare ale 
centrilor energetici principali ceea ce îndepărtează „ca prin farmec" starea de confuzie. 
Tot legat de capacitatea acestui simbol de a reechilibra chakrele, ne putem referi şi la 


abilitatea Rama de a curăța bagajul de energii negative de tip mental acumulate la nivelul chakrelor 
inferioare, în special la nivelul celei de-a doua chakre. Fiecare dintre noi avem momente în care nu 


ne simțim confortabil din punct de vedere mental sau sufletesc sau poate că nu ne simțim în largul 
nostru în anumite situaţii; fiecare putem trăi sentimente de frustrare, mânie, spaimă sau 
hiperexcitare. Toate aceste senzaţii, de obicei explozive, sunt depozitate sub forma de informaţii şi 
energii la nivelul primelor chakre, în special la nivelul celei de-a doua. În timp, dacă aceste energii 
şi informaţii nu sunt curățate în totalitate, starea personală poate să se degradeze în mod 
fundamental. Astfel de persoane devin în general foarte agresive, mofturoase, mereu nemulțumite, 
irascibile sau hiperexcitate sexual. Dacă în continuare, odată cu apariția acestor simptome situația 
nu este rezolvată, stările acestea se pot permanentiza, devenind trăsături personale ale indivizilor 


afectați. Desenarea simbolului Rama pe fiecare chakra inferioară (prima, a doua şi a treia) le 
deschide şi permite refacerea fluxului energetic liber şi corect, astfel încât energiile reziduale să fie 


eliminate, ceea ce duce în timp la dispariţia stărilor mai sus menționate. 
Acelaşi mecanism de acţiune al simbolului Rama face să se LIMPEZEASCA MINTEA ȘI 


SĂ ELIMINE STĂRILE DE CONFUZIE care apar întotdeauna din cauza unei încărcături 
energetice negative la nivelul primelor două chakre (putând fi însoţite şi de blocarea chakrei Ajna - 
a celui de-al treilea ochi - în cazurile grave de confuzie sau amnezie). ELIMINAREA AMNEZIEI 


şi „tratamentul" persoanelor uituce se poate realiza de asemenea relativ uşor folosind simbolul 
Rama aplicat pe chakrele inferioare împreună cu simbolul Shanti - aplicat pe cele superioare. Se 
creează astfel o stare de echilibru între emisferele cerebrale care ELIMINĂ UITAREA ȘI 
LAPSUSURILE MENTALE. Ca observaţie, în Reiki tradițional avem şi o altă tehnică pentru 
echilibrarea emisferelor cerebrale, folosind simbolul mental-emoţional (Sei He Ki) desenat dublu, în 
oglindă, deasupra capului. Importanţa echilibrului dintre cele două emisfere cerebrale rezidă în 
faptul că astfel se elimină tendinţele de hiperraţionalizare şi de hiperanaliză (predominanța activităţii 
emisferei cerebrale stângi) sau de hiperemotivitate şi de intuiții „greşite" (predominanţa activităţii 
emisferei cerebrale drepte). 

Simbolul Rama ajută la ELIMINAREA STĂRILOR DE OBOSEALĂ ŞI DE EPUIZARE 
pe toate nivelurile. Fie că este vorba de epuizare fizică sau mentală, fie că este vorba de durerea 


sufletească ce însoţeşte o despărțire, acest simbol ajută la energizarea emoţiilor pozitive, la 
canalizarea resurselor energetice pentru a menţine corpul fizic în armonie şi pentru a utiliza mai 
eficient neuronii pentru eliminarea „înceţoşării” gândirii şi a oboselii mentale. Este bine ca în 
terapiile energetice acest pas să fie aplicat indiferent de motivul pentru care pacienţii cer asistență 
deoarece ajută la descoperirea cauzelor mai profunde ale apariției diferitelor afecţiuni. Tocmai de 
aceea Rama se foloseşte foarte des LA ÎNCHEIEREA ŞEDINŢELOR DE TERAPIE REIKI, 
oferind astfel siguranță, împământare şi speranţă de vindecare persoanelor tratate. 

Rama este unul dintre cele mai eficiente simboluri pentru PURIFICAREA CAMERELOR 
ŞI A SPAŢIILOR ÎN GENERAL. 


In acest scop simbolul se poate desena sau vizualiza în colţurile încăperilor şi în centrul 
acestora, se poate activa pe flăcările lumânărilor sau se poate desena pe bețișoare parfumate cu care 


se purifică încăperile. Regula de bază în această situatie - un pic simplist expusă - este că „acolo 
unde aplicăm Rama apare energia unui Arhanghel. Arhanghelii sunt numiţi marii purtători de veşti 
bune, ei fiind cei care au vestit-o lumii pe cea mai mare şi mai slăvită dintre acestea. Slujirea lor 


(după cum spune Sfântul Dionisie Areopagitul) constă în descoperirile făcute profeților, cunoaşterea 
şi înţelegerea voii lui Dumnezeu pe care o primesc de la îngerii celor mai înalte Cete şi pe care le 
vestesc celor mai mici, anume îngerii, iar prin aceştia, oamenilor. Sfântul Grigorie Dialogul spune 
că arhanghelii îi întăresc pe oameni în credință, luminându-le mințile cu lumina înţelegerii 
Evangheliei şi descoperindu-le adâncile taine ale credinţei. Arhanghelul corespunzător simbolului 
Rama este Sfântul Arhanghel Mihail. Numele său înseamnă, în traducere românească, Cel care este 
asemenea lui DUMNEZEU. Atât în unele texte biblice, cât şi în cele care le sunt posterioare lor, 
Arhanghelul Mihail este considerat a fi cel mai important dintre toți Arhanghelii. Acest aspect este 
menţionat atât în tradiția creştină, cât şi în cea ebraică şi islamică. Fiind un protector divin prin 
excelență, Arhanghelul Mihail este apelat adeseori de Biserică şi de comunitatea creştină ca să apere 
de rău. Nu este deloc întâmplător că în Apocalipsa lui loan, Arhanghelul Mihail împreună cu îngerii 
săi, sunt descrişi ca fiind în luptă cu balaurul (forţa satanică) şi cu demonii (îngerii decăzuţi) care 
sunt subordonați acestuia, iar deznodământul luptei este ca acest balaur al abisurilor infernale a fost 
azvârlit sub pământ împreună cu îngerii întunericului (demonii) care-l slujeau. 

Tocmai din această cauză, Arhanghelul Mihail este reprezentat cel mai adesea în iconografia 
creştină luptându-se şi biruind un balaur. Mihail este adeseori înfățişat cu aripi puternice, foarte mari 
şi cu Sabia Dreptăţii, de un albastru strălucitor, o sabie de foc, care arde, care radiază căldura şi 
strălucirea Luminii Divine. În perioada Renaşterii, el apare ca un tânăr puternic şi chipeş, îmbrăcat 
într-o splendidă haină, purtând sabie, scut şi lance, iar în alte reprezentări este cel care ţine Balanța 
Dreptăţii. 

Atunci când ne apare în chip de Cel ce cântărește sufletele, Mihail este înfățișat ţinând în 
mâna o scală a dreptăţii sau o balanţă în care, pe fiecare platan, se află câte un mic trup gol, 
reprezentând sufletele: cele acceptate au de obicei mâinile împreunate într-un gest de recunoştinţă, 
iar cele păcătoase exprimă groază în privire şi atitudine. El este atunci înarmat cu o lance sau cu o 
sabie, amândouă fiind în realitate simboluri ale discernământului spiritual care învinge până la urmă 
orice rău. Instrument al adevărului în acțiune, sabia este simbolul puterii, al forței lucide a spiritului, 
uneori singurul mijloc de a rezolva o problemă sau de a atinge un rezultat durabil. Sabia lui Mihail 
este focul purificator al adevărului care învinge forțele răului, ale întunericului, care transformă 
energiile negative în energii pure, divine, aducătoare de viață. Nimeni nu îl poate învinge pe cel ce 
ține în mână sabia Divină a Dreptăţii, simbol al credinţei putere. Lama şi garda săbiei se îmbină în 
forma de cruce, semn al înfăptuirilor sale consacrate Sfintei Treimi. 

Testamentul lui Avraam, lucrare care datează din secolul al II-lea D.C. îl prezintă pe 
Arhanghelul Mihail ca fiind atât de apropiat de DUMNEZEU încât, prin intervenția sa în fața lui 
DUMNEZEU, poate chiar să salveze sufletele din infernuri şi să le ghideze către ceruri (sferele 
tainice superioare ale manifestării). 

Întocmai ca şi zeul egiptean ANUBIS care patrona toate riturile funerare precum şi 
procedeele de proiecție conştientă în lumile astrale, Arhanghelul Mihail este, de asemenea, 
însărcinat cu cântărirea faptelor bune şi a faptelor rele ale sufletului care tocmai a părăsit definitiv 
corpul fizic prin aşa-zisa moarte. HERMES, care este judecătorul tradițional al sufletelor celor 
defuncti, în tradiţia greacă (el fiind în această direcție identic cu zeul MERCUR din tradiția romană) 


este adesea identificat cu ANUBIS, iar şerpii care sunt încolăciți pe caduceul său tradițional îl fac să 
prezinte unele asemănări cu Arhanghelul Mihail şi cu balaurul pe care el îl învinge. De altfel, este 
demn de reținut că în ezoterism, înfrângerea balaurului reprezintă în realitate atingerea fazei de 
control perfect asupra potențialului creator. Dealtfel, nu este deloc întâmplător că balaurul care e 
învins de Arhanghelul Mihail este reprezentat cel mai adesea având aripi, iar acesta (balaurul cu 
aripi) este un binecunoscut simbol alchimic, care semnifică un control perfect, atât asupra tentaţiilor, 
cât şi asupra forțelor inferioare, ce sunt imediat sublimate (aceasta este semnificația ascunsă a 
aripilor) în aspecte angelice şi dumnezeieşti; în felul acesta, natura inferioară a şarpelui este 
sublimată şi transformată în natura superioară a păsării (porumbelul sau vulturul). 

Arhanghelul Mihail (lat. Sanctus Michael Angelus; fr. Monseigneur Saint Michel; it. San 
Michele, Sammichele) este cel pe care Dumnezeu l-a însărcinat să-i alunge din rai pe Satana şi pe 
ceilalți îngeri răzvrătiți. Mihail este un luptător pentru dreptate şi adevăr. Cu sabia lui de Lumină, el 
taie legăturile malefice şi îi protejează cu căldura luminii sale pe toţi cei care trebuie apărați de 
forțele întunericului. Toate trăsăturile sale şi orice tip de intervenţie în relaţia dintre om şi Divinitate 
îşi au izvorul în capacitatea şi natura sa războinică, de luptător în slujba binelui şi a Luminii. Sarcina 
lui acum este dublă: cea de sfânt protector al Bisericii pe Pământ şi de Stăpân al sufletelor morților. 
EI hotărăşte, în funcţie de meritele lor, ca cei buni să meargă la Dumnezeu, iar cei răi şi ticăloşi, în 
iad. Se crede că Arhanghelul Mihail i-a apărut la Hagar (Geneza XXI. 17) lui Abraham pentru a-i 
interzice sacrificarea lui Isaac (Geneza XXII. 11); tot el este acela care i-a adus pe ciumaţi în Egipt, 
i-a condus pe israeliți în timpul călătoriei lor, s-a luptat cu Satana pentru trupul lui Moise (Iudei 5), a 
înlocuit blestemele din gura lui Balaam cu binecuvântări (Num. XXII, 35), a fost cu Joshua la 
Jericho (Josh. V.13), i-a apărut lui Gideon (Jud. VI. 11), a adus molima în Israel (2 Sam. XXIV. 16), 
a distrus armata asiriană (2 Cron. XXXII.21), i-a eliberat pe cei trei evrei credincioşi din cuptorul 
fierbinte (Daniel III, 25) şi l-a trimis pe Habakkuk să-l hrănească pe Daniel în adăpostul leului 
(Clopotul şi dragonul, 32). Tot învățătura Bisericii ne arată că Sfântul Arhanghel Mihail este cel 
care l-a scos pe Sfântul Apostol Petru din închisoare şi l-a pedepsit pe Irod (care primise cu 
încântare lauda exagerată a poporului, ce îi spunea că ar fi vorbit cu glas de înger). 

Descris uneori că deţinând cheile Cerului (Paradisului), Arhanghelul Mihail, este numit 
Prințul Luminii, într-unul dintre manuscrisele de la Marea Moarta, intitulat Lupta Fiilor Luminii 
împotriva Fulor întunericului, şi el este conducătorul îngerilor de lumină în lupta împotriva 
demonilor (îngerilor întunericului), aceştia din urmă fiind conduşi de demonul Belial, identificat de 
regulă cu Satana (care este denumit şi Prinţul întunericului). 

În tradiţia islamică, Arhanghelul Mihail (numit Mikail), este înfățișat având aripi verzi, din 
topaz, şi fiind acoperit din cap până în picioare cu fire de păr aurii, fiecare fir având un milion de 
fațete (feţe), iar fiecare dintre aceste feţe implorând într-o limbă diferită iertarea divină pentru 
faptele rele ale celor credincioşi. În scrierile musulmane, Arhanghelul Mihail este reprezentat cu 
aripi de culoare verde smarald şi cu păr de culoarea şofranului, iar fiecare dintre firele sale de păr 
are câte un milion de feţe şi guri cu care, în milioane de dialecte, îi imploră iertare lui Dumnezeu. 

O altă frumoasă credinţă ne transmite că Dumnezeu, după ce l-a creat pe Arhanghelul Mihail, 
l-a pus să stăpânească forțele, spiritele naturii, ale zăpezii, fulgerului, tunetului, ale vântului şi 


norilor. Plecând de la această imagine, Rudolf Steiner, în cartea sa Misiunea lui Mihail, spune că 
fierul meteoritic a fost aruncat de Arhanghelul Mihail pe Pământ pentru a neutraliza efectele trăirilor 
negative ale oamenilor. 

Cândva, Gabriel şi Mihail l-au vizitat pe Profetul Mahomed. Acesta din urmă avea în mână 
un beţişor pe care i l-a dat lui Gabriel, îngerul care, în mod constant, a adus cu el Revelația. Gabriel 
a spus: „O, Mahomed! Dă-i-l celui mai în vârstă înger". Atunci, profetul, i l-a dat lui Mihail 
spunând: „Dumnezeu mi-a dat doi sfetnici cereşti pentru a mă ajuta să propovăduiesc mesajul meu - 
Gabriel şi Mihail". Profetul obişnuia întotdeauna să trimită către Mihail şi Gabriel îngrijorarea lui 
faţă de soarta fiinţelor umane. În tradiţia islamică, cel care cheamă la rugăciune (muezzin) în ceruri 
este considerat a fi Gabriel, iar conducătorul persoanelor care se roagă (imam) este Mihail. 

Încă din vechime, poporul evreu l-a iubit şi venerat pe Mihail pentru că el este acela ce a păzit 
mormântul lui Moise şi l-a ferit de Satana, care a încercat să-i scoată trupul profetului din mormânt 
la lumină, în dorinţa sa de a ademeni poporul evreu spre păcatul cultului eroilor pământeni. 

Creştinii din Egipt au aşezat râul lor dătător de viață, Nilul, sub protecția Sfântului Mihail şi a 
organizat ample festivități pentru a sărbători revărsarea Nilului şi pe patronul său. 

În Persia este considerat Prinţ al Stelelor. 

Ghid divin al sufletelor umane, pe care le conduce către lumina eternă, Arhanghelul Mihail 
este prin excelență eroul luptător al lui Dumnezeu. Prin urmare, ajutorul său necondiţionat este 
primit instantaneu de toți cei care luptă plini de eroism şi cu curaj împotriva răului (atât cel exterior, 
cât şi cel interior, din fiinţa lor). Modalitatea optimă de a-i atrage spontan sprijinul şi ghidarea este 
calea luptătorului curajos sau a eroului spiritual. Reciproca este, de asemenea, adevărată, în sensul 
că apelarea constantă şi plină de dăruire a Arhanghelului Mihail dezvoltă extraordinar de mult în cel 
sau în cea care îl invocă astfel, starea de erou spiritual. 

În decursul istoriei creştine, Arhanghelul Mihail s-a manifestat de multe ori, salvând diferite 
comunităţi creştine de o serie întreagă de pericole. În sec. Al VI-lea, când s-a declanşat în Roma o 
molimă înspăimântătoare, Sfântul Grigore 1-a sfătuit pe locuitori să realizeze o procesiune care să 
străbată străzile oraşului, intonând cântece religioase, cântece care de atunci s-au numit Marile 
Litanii. Aceste procesiuni s-au desfăşurat timp de trei zile, şi în ultima zi, când au ajuns în faţa 
mormântului lui Hadrian, Sfântul Grigore l-a văzut pe Arhanghelul Mihail plutind în aer deasupra 
oraşului; Arhanghelul a coborât apoi pe vârful Mausoleului şi şi-a scos sabia din teacă; sabia era, se 
spune, stropită cu sânge. După aceasta, ciuma a încetat, iar mormântul lui Hadrian a fost numit din 
acea zi „Castelul Sfântului Înger"; o capelă purtând numele de „Ecclesia Sancti Angeli usque al 
Coelos" i-a fost consacrată Arhanghelului Mihail. 

Se mai spune că tot Arhanghelul Mihail ar fi apărut pentru a cere construirea a două biserici. 
Prima a fost ridicată pe coasta de est a Italiei şi a fost denumită Biserica Muntele Galgano. Legenda 
povesteşte că în sec. al V-lea locuia în Siponte un om numit Galgano, care avea multe turme; 
acestea erau duse la păşune pe munte. La un moment dat, un taur s-a rătăcit, iar Galgano a plecat 
împreună cu câţiva slujitori să-l caute; când l-au văzut, taurul se afla pe vârful muntelui, lângă 
intrarea unei peşteri. Galgano s-a înfuriat pe taur atât de tare, încât a ordonat unui slujitor să-l 
omoare; dar săgeata s-a întors în pieptul slujitorului care a tras-o şi la omorât imediat. Bineînţeles 


martorii incidentului au vorbit, iar vestea a ajuns la urechile episcopului Laurent, acesta ia măsurile 
care se impuneau: trei zile de post şi de rugăciune pentru toată populaţia, în scopul de a afla 
semnificaţia acestui episod. În cea de a treia zi un cavaler în alb înconjurat de lumină apare şi spune: 
„Eu sunt Mihail, autorul miracolului de la grotă. De acum înainte ea va fi sanctuarul meu pe 
pământ." Oricât de impresionat de această viziune, Laurean nu face mare lucru, de altfel după ce 
tăuraşul şi-a îndeplinit misiunea s-a întors cuminte în turma sa. Dar îngerul nu s-a lăsat împiedicat: 
el îşi voia sanctuarul, pentru că Dumnezeu îl dorea şi îl va avea. Puțin timp după apariţia sa, navele 
barbare au apărut pe mare: o imensă flotă transportând trupe cu intenţia de a nimici regiunea. Din 
nou Laurent a ordonat supuşilor săi un tribuum de post şi de rugăciune. În cea de a treia zi, când 
episcopul îi scrie papei Gelase pentru a-i cere permisiunea de a consacra acea grotă Sfântului 
Mihail. Dar considerând că a pierdut deja destul de mult timp Arhanghelul vine pentru a treia oară 
să îl viziteze pe episcop: inutil să îşi mai complice existenţa, grota este consacrată chiar de el! 
Oricum răspunsul papei a fost favorabil. În peşteră a fost descoperit un pârâu ce coboră de pe 
stâncă, cu o apă miraculoasă care vindecă tot felul de boli; imediat au fost ridicate trei altare, iar 
unul dintre ele a fost acoperit cu o țesătură purpurie, brodată cu fir de aur. Faima acestei viziuni s-a 
răspândit în toată Europa, iar biserica ce a fost ridicată acolo a devenit un loc sfânt de pelerinaj. 

Foarte curând va fi ridicată, somptuos o biserică dedicată marelui Arhanghel, pe locul numit 
de atunci Muntele Sant Angelo. Aceasta va fi în Evul Mediu unul din punctele cel mai cele mai 
importante de pelerinaj către Pământul Sfânt şi mult timp va fi arătată splendida paudamentum - 
mantia de ofiţer al cavaleriei romane care a fost lăsată de Arhanghel ca semn al trecerii sale. 

Mihail îşi va manifesta din nou protecția sa în timpul unei epidemii de ciumă, în 1656: 
apărând lui Giovani Alfonso Puccinelli, episcop de Manfredonia (vechia Sipontium) pe data de 22 
decembrie a acelui an, îl asigura că epidemia va dispărea din momentul în care va fi celebrat un 
triduum în onoarea sa, ceea ce s-a şi adeverit. 

Atunci când în picturi apare şi Fecioara Maria cu Pruncul, Arhanghelul Mihail îi prezintă 
balanţa lui lisus, care pare să spună bun venit sufletelor fericite. Oricum, cu sau fără balanţă, 
Arhanghelul Mihail este întotdeauna stăpânul sufletelor în picturile care reprezintă moartea, 
venerarea sau glorificarea (slăvirea) Fecioarei Maria, deoarece tradiția arată că el i-a primit sufletul 
şi a avut grijă de el până când s-a ridicat la Fiul ei. Cei doi Arhangheli, Mihail şi Gabriel, sunt 
pictaţi pe uşile laterale ale iconostasului (peretele pictat care desparte altarul de restul bisericii), 
păzind intrarea în locul unde se săvârşeşte, la fiecare Liturghie, Sfânta Jertfă. Datorită tuturor 
acestor dovezi ale sprijinului şi protecției permanente din partea sa asupra întregii umanităţi, 
Arhanghelul Mihail este cel mai popular şi mai apelat înger din tradiția creştină. 

Mihail este cunoscut şi ca Prinţul Arhanghelilor, îngerul - Eliberator, Apărătorul Credinței 
Fulor şi Fiicelor lui Dumnezeu, Păzitorul Celor Douăsprezece Triburi ale lui Israel, Protectorul 
Relaţiei Ghid spiritual - Discipol. În ierarhia cerească, el are rolul celui care conduce oştirile de 
lumină împotriva rebelilor. Despre Arhanghelul Mihail şi acţiunile sau misiunile sale apar multe 
referiri în Biblie, atât referitoare la cele din trecut, cât şi la cele din evenimentele descrise în 
Apocalipsă. Lui i s-a dat rolul de a aduce prima din cele 7 plăgi care sunt descrise ca „mânia lui 
Dumnezeu", de fapt karma negativă acumulată de omenire şi, care astfel se poate manifesta pentru 


a-i elibera pe cei care au generat-o, în măsura în care sunt pregătiți pentru asta. Mesajele 
recepționate prin channeling, meditații sau de către mediumi în ultimele zeci de ani dezvăluie că 
Pământul a fost scos din carantină şi că Arhanghelul Mihail conduce acţiunea de eliminare, din 
corpurile subtile ale oamenilor, a seminţei de rebeliune plantate de aşa-numiţii îngeri căzuţi. Pentru 
aceasta, fiecare om trebuie să ceară, în sufletul său, această purificare, pe calea care îi este proprie, 
pentru ca să poată trece la o nouă conştiinţă. 

Tot ce se petrece cu adevărat la nivel planetar a fost orchestrat de marele Arhanghel Mihail şi 
de mulți mari lideri spirituali din toate religiile. Mihail este cel care desparte lumina de întuneric şi 
spune: „Alegeţi, mergeţi către lumină, căci dacă mergeţi către lumină, veţi avea o mai mare 
libertate, dar ea trebuie să vină din propria voastră voinţă, fără să fiți forţaţi de nimeni". Epoca lui 
Mihail, care va mai continua multe sute de ani, este o epocă în care vom deveni puternici din punct 
de vedere spiritual, atingând nivele de vibraţie din ce în ce mai elevate. Vom resimţi atunci o adâncă 
compasiune, nu doar compasiune pentru cineva de pe stradă care nu are ce mânca, ci compasiune 
față de impactul acțiunilor noastre în vieţile celorlalți. 

Arhanghelul Mihail eliberează energiile negative indiferent de sursa sau de locul lor, nu 
numai din universul exterior, dar şi din corpurile subtile ale oamenilor, acţionând pentru anihilarea 
seminţei de rebeliune sădite printre oameni de îngerii căzuţi. Pentru aceasta fiecare om trebuie să 
ceară, în sufletul său, purificarea, pe calea care îi este proprie, pentru a putea trece spre o nouă 
conştiinţă. Mihail îi călăuzeşte pe toţi aceia care sunt pierduţi sau împotmoliți pe drumul pe care se 
aflăm. 

Arhanghelul Mihail ne trimite revelații, ne dă sfaturi sfinte, pline de înţelepciune, ne este un 
protector divin, ne apără împotriva întunericului, împotriva forțelor răului. El este înger al dreptății, 
al progresului, al cunoaşterii şi al împlinirii misiunilor noastre în viața pământească, este cel care ne 
ajută să dobândim răbdare în aşteptarea împlinirii Voinţei Divine. 

Muntele Sfântul Mihail şi Minunea sa sunt universal cunoscute, clasate în patrimoniul 
mondial UNESCO. Există totuşi şi alte sanctuare consacrate arhanghelului. Cel mai vechi, 
frecventat din secolul al III-lea , este poate la Colossea, în Phrygie: cu sabia sa de lumină 
Arhanghelul a crăpat o stâncă în două pentru a face să izvorască un izvor miraculos. A realizat 
aceeaşi minune la Chairetopa, de asemenea, în Phrygie: apele curative, vindecându-i pe credincioşii 
care invocau aici cu fervoare Sfânta Treime. 


Simbolul Rama are o eficienţă deosebită pentru PROTECȚIA ÎMPOTRIVA 
VAMPERISMULUI ENERGETIC. Relaţiile personale sunt pentru noi un set inepuizabil de teste 
şi totodată profunde lecții de înţelegere. Poate că nimic nu ne solicită mai mult generozitatea şi 
înțelepciunea ca o relaţie - amoroasă, profesională, amicală, filială - orice implică a fi faţă-n-faţă cu 
cineva. Dar orice relație personală ne atinge ființa la toate nivelurile: fizic, emoțional, mental, 
energetic, spiritual. Interacțiunea la nivel energetic este rareori conştientizată. Deşi, în permanență 
are loc un schimb de energie între noi şi cei din jurul nostru, care poate lua forme cu atât mai 
dramatice, cu cât suntem implicați mai profund într-o relaţie. Dar un schimb masiv de energie se 


poate face şi în întâlniri absolut accidentale şi de o durată extrem de scurtă. Din păcate, cel mai 
adesea, nu în avantajul ambelor părți. 

Arta de a relaţiona constructiv nu ne-a fost niciodată predată. Nimeni nu ne-a explicat ce se 
întâmplă atunci când două fiinţe umane intră în legătură, ce schimburi subtile se produc înainte de 
prima strângere de mână, înainte de primul zâmbet sau de prima privire încruntată. 

Înainte de orice, doi oameni stabilesc mai întâi un contact energetic. Chiar dacă se află la 
mare distanță, simplul gând îndreptat către o anumită persoană ne poate pune în legătură energetică 
cu ea. lar această legătură, deşi pare inefabilă, lipsită de consistență, creează sau întăreşte matricea 
unei posibile relaţii. Prin canalele energetice avem posibilitatea de a predetermina rezultatul unei 
legături interumane. 

Pentru că în permanență există un circuit energetic între noi şi cei din jurul nostru, orice 
emoție, gest, cuvânt, acțiune sau atitudine se traduce în energie, care vine spre noi şi este emisă de 
noi. 

Într-un conflict, neliniştea pe care o trăim tulbură câmpul nostru energetic. În functie de 
natura conflictului (sentimental, competiție de valori, concurenţă profesională, confruntare 
temperamentală etc.) „ancorele" acestor tulburări se fixează în diverse zone ale acestui câmp 
energetic. În cazul în care conflictul este menținut multă vreme, apare riscul materializării unor boli, 
corpul nostru suferind un dezechilibru energetic cronic. 

Sunt arhicunoscute câteva moduri de furt energetic, cel mai adesea hoţii fiind persoanele 
apropiate: părinţi, şefi, soți, etc. Furtul de energie se produce prin: 

- critică: o resimțim ca invalidantă, negare a valorii noastre, respingere a identității sau a 
condiției în care ne punem prin gesturile, cuvintele şi atitudinile noastre ce sunt criticate - generează 
sentimente de ruşine şi regret ce sabotează stima de sine; 

- interdicţia: atinge libertatea de expresie, ne limitează manifestarea, ne induce senzaţia unui 
pericol asupra căruia n-am căzut de acord că ar exista, neagă afirmarea liberă a temperamentului, 
opreşte libera inițiativă; 

- interogarea: hărțuieşte printr-o investigaţie indiscretă ce reclamă subordonare prin răspuns 
- orice întrebare induce presiunea răspunsului, creează senzația obligaţiei de a satisface curiozitatea 
celuilalt pentru a beneficia de acceptarea persoanei; 

- indiferența: ignorarea reprezintă un mod subtil de a lua energie prin crearea unei prezențe 
„goale" pe care celalalt simte nevoia s-o umple, arătând interes pentru starea persoanei ce joacă 
rolul dezinteresatului al neparticipantului; 

- plângerea: creează presiunea salvării, ascultarea fiind o bună formă de a oferi energie; 
poate sugera responsabilitatea sau obligaţia ascultătorului de a susține sau ajuta persoana ce se 
plânge. 

... Cum ne putem apăra de hoţii de energie? 

În primul rând să nu devenim obiectul atitudinilor de mai sus. Persoanele din jurul nostru 
arareori conştientizează că prin comportamentul lor hărţuiesc energetic pe cei de lângă ei. Adeseori 
părinţii dispun de energia copiilor lor fără să vrea. Aceasta nu înseamnă să înceteze a-şi mai corecta 
copilul când acesta greşeşte, ci doar să înveţe s-o facă fără a induce copilului sentimente negative. 


În relaţia de dragoste adeseori cedăm energie fără să ne-o ceară nimeni. Nu este responsabil 
celălalt pentru faptul că am pus la dispoziţia sa o cantitate apreciabilă din forța şi vitalitatea noastră. 
Nici nu-şi dă seama, că dispunând de ea se simţea bine. Este responsabilitatea noastră să învăţăm să 
ne menţinem integritatea energetică. Când ne pierdem tonusul fără ca cineva să ne agreseze? De 
exemplu, atunci când aşteptăm înfrigurați şi plini de griji ca partenerul să vină acasă după câteva ore 
de întârziere. Orele de aşteptare agitată ne-au consumat energia pe care vom încerca să o recuperăm. 
Cum? Prin metodele de mai sus: interogare, indiferență, plângere. Chiar dacă suntem Justificați în a 
cere explicaţii, este importantă atitudinea pe care o avem. Dar nu putem avea o atitudine 
constructivă, dacă în sufletul nostru ne simţim folosiţi, îndepărtați, ignorați, respinşi sau 
desconsideraţi (şi cum am putea să ne simțim altfel când ne-am obişnuit ca starea noastră de bine să 
depindă de cantitatea de apreciere şi atenție primite de la partener?). Tonul ne va trăda teama sau 
furia. lar aceasta atitudine neconstructivă constituie, la rândul ei, un atac energetic la adresa 
celuilalt, ea indicând modul în care operăm în relaţie, poziţia faţă de partener la acel moment. În 
mod normal, partenerul se va apăra, atacând la rândul lui sau ignorându-ne. 


Aplicarea simbolului Rama pe tot corpul, atât pe partea frontală, cât şi pe cea dorsală creează 


o protecţie foarte puternică împotriva unor astfel de evenimente neplăcute ca cele prezentate mai 
Sus. 


O utilizare aparte a simbolului Rama este aceea de a REAPRINDE FLACĂRA PASIUNII 
în relațiile de iubire în care latura sexuală nu este foarte prezentă. Având în vedere că acest simbol 
acționează puternic asupra chakrelor inferioare care au şi rol de gestionare a sexualităţii, aplicarea 
lui repetată şi periodică în dreptul primilor doi centrii energetici face să apară dorința sexuală (sau 


mai bine zis să reapară). echilibrând astfel un aspect important al oricărei relaţii de cuplu. 


Alte situații care pot beneficia de pe urma aplicării şi folosirii simbolului Rama sunt: 
- purificarea energetică a cristalelor; 

- protecția automobilelor de hoti; 

- protecția magazinelor și a sediilor publice împotriva furturilor; 

- deschiderea drumurilor şi înlesnirea căilor de acces spre diverse locuri; 

- crearea de zone sacre pentru meditaţie, rugăciune şi relaxare; 

- protecția împotriva atacurilor animalelor sălbatice; 

- eliminarea senzatiei de plictiseală şi oboseală; 

- înlesnirea comunicării eficiente în negocierile de afaceri; 

- înlăturarea factorilor agresori din mediu; 

- creşterea capacității mentale de concentrare; 

- amplificarea puterii intenției şi aducerea în manifestare a proiectelor personale; 

- rezolvarea rapidă a situațiilor conflictuale de orice natură; 

- îmbunătăţirea vietii sexuale atât la bărbaţi, cât şi la femei: 

-îndepărtarea stărilor melancolice și depresive; 

- inducerea de sentimente benefice de curaj și „poftă de viată"; 

- protecție împotriva calamităților naturale (în special dacă este combinat cu simbolul Java); 
- protecție împotriva entităților malefice şi a entităților care parazitează persoanele. 


SIMBOLUL GNOS 


SIMBOLUL GNOS 


Atunci când William Lee Rand predă sistemul Karuna de vindecare face o analogie între 
sunetul Gnosa şi cuvântul englezesc „Know" (to know = a şti, a cunoaşte). Uneori spune chiar că 
Gnosa sună oarecum ca şi „Know something" (a şti ceva, trad.). lată că deja am evidențiat principala 
aplicaţie a acestui simbol - CUNOAȘTEREA. 

Gnosa este primul simbol din Karuna Reiki, gradul de practicant II. Acesta a fost revelat prin 
meditaţie de maestrul Reiki Mărie Abraham, iar numele acestuia a fost derivat din sensul mistic al 
cuvântului grec gnosis care înseamnă cunoaşterea. Prin dobândirea cunoaşterii sensibile a 
adevărurilor Divine s-a tras concluzia la vechii greci că „gnosis" este credinţa în Dumnezeul 
dezvăluit în mod egal în toate creaţiile Sale şi prin legătura intimă a acestora cu Adevărul ca valoare 
supremă. De aceea acest simbol poate fi denumit şi „detectorul de minciuni" întrucât ne protejează. 
de acestea şi ne acoperă ochii cu VĂLUL ADEVĂRULUI DIVIN SUPREM. lată, deci, o primă 
utilizare a simbolului Gnosa: dezvăluirea adevărului şi îndepărtarea minciunilor. Cum reuşim 
aceasta? Foarte simplu: aplicat pe chakra celui de-al treilea ochi ajută la recunoaşterea minciunilor, 


iar aplicat între două persoane face ca acestea să realizeze instantaneu nesinceritatea, dar mai ales să 
inducă sinceritatea. Să nu uităm că o comunicare eficientă este o comunicare sinceră, indiferent de 


mesajul transmis. 

Simbolul Gnosa se află într-o strânsă legătură cu Sinele Superior şi cu supraeul personal 
(reprezentat în psihologia analitică Jungiană de către îngerul păzitor), aducându-l pe acesta din urmă 
la manifestare în corpul fizic. Astfel, simbolul Gnosa crează o legătură permanentă cu nivelurile 
superioare ale cunoaşterii Divine, al cărei intermediar devine îngerul suprapus peste Om. De aceea o 
altă utilizare a simbolului Gnosa este reprezentată de amplificarea nivelului de cunoaştere 
spirituală, superioară, supremă, Divină, armonioasă. 

Din utilizarea prezentată anterior şi, evident, din practică, reiese o altă aplicaţie a simbolului 
Gnosa, o aplicaţie fundamentală care reprezintă în fapt esenţa evoluţiei spirituale pe acest Pământ 
(şi, de ce nu, şi pe altele): scoaterea la iveală din străfundurile persoanei a potențelor maxime de 
pace, compasiune, iubire și iertare. Aceasta este adevărata cunoaştere spirituală! A trăi Pacea 
înseamnă a te bucura de armonia universală. A trăi Compasiunea înseamnă a te bucura de respect 
universal. A trăi Iubirea înseamnă a te bucura de răsplăţi universale. A trăi Iertarea înseamnă a te 
bucura de iertarea altora. De aceea Gnosa ne poate asista în aceste demersuri, în special, dacă este 


aplicat deasupra chakrei inimii. 


Gnosa mai este denumit „simbolul onestității fată de Dumnezeu". Dacă considerăm 
dictonul mult cunoscut în lumea spirituală conform căruia Dumnezeu se află în fiecare, deducem că 
Gnosa este simbolul onestității față de sine. De aceea aplicarea acestui simbol promovează simpatia 


poate ajuta şi pe alții să îşi realizeze întregul potențial al planului Divin programat pentru această 
viaţă. Se poate trimite Gnosa împreună cu simbolul distanţei din Reiki tradițional - Hon Sha Ze Sho_ 
Nen - şi către vieţile viitoare pentru ca şi atunci să putem valorifica la maxim toate potenţele fizice, 


mentale şi spirituale avute. 
Alt cuvânt descriptiv al aplicaţiilor simbolului Gnosa este CONŞTIENTIZAREA. Aceasta 


este deosebit de importantă în decursul evolutiv al ființei umane. Atât conştientizarea de sine, 


realizarea potențelor proprii. cât şi conştientizarea adevărurilor Divine şi interpretarea corectă a 
acestora reprezintă pietre de hotar ale evoluției. A primi o informație şi a nu conştientiza ce 


înseamnă, care este adevărata ei semnificație spirituală, invalidează orice urmă de energie benefică 
din aceasta. Mulţi greşesc atunci când primesc părticele de informaţii şi încearcă să deducă pe căi 


raționale restul. Greşind, se crează, de obicei, concepții greşite despre lume şi situații şi, în 
consecinţă se acționează imprudent. Rezultatul acestor acţiuni imprudente nu este altul decât 
acumularea de karma negativă care face ca drumul evolutiv să se îngreuneze. De aceea apar stagnări 
sau chiar regresii evolutive care, pentru cei ce au greşit sunt de neexplicat. Aplicarea simbolului 
Gnosa zi de zi deasupra chakrei coroană fereşte persoana de la astfel de greşeli, ce pot fi 
spiritualmente fatale. 

Din punct de vedere fizic, simbolul Gnosa coordonează sistemul nervos cu cele două 
componente principale ale acestuia: sistemul nervos central (SNC), format din emisferele cerebrale, 
cerebel, bulbul rahidian şi măduva spinării şi sistemul nervos vegetativ (SNV) cu componentele 
sale: sistemul nervos vegetativ simpatic şi sistemul nervos vegetativ parasimpatic. Coordonând 
aceste etaje superioare ale fizicului, simbolul Gnosa este de o utilitate maximă în tratamentul și în 
ameliorarea simptomelor aşa-numitelor MALADII PSIHOSOMATICE. Acestea apar atunci când, 
din cauza unor cauze externe, datorită stresului şi a consumării puternice a energiei psihice, după un 
anumit timp, aceste deficite energetice sau acumulări de energii negative se transpun în fizic - se 


SOMATIZEAZĂ. Aşa apar: atacurile de panică, tulburările anxioase, ulcerele gastrice şi 


duodenale, migrenele idiopatice, sindroamele premenstruale şi multe alte afecţiuni. In concluzie, 
simbolul Gnosa se poate aplica în terapie pentru tratarea sau ameliorarea tuturor acestor condiţii. 


Spre exemplu, în atacurile de panică, din cauza recaptării serotoninei în sinapsele interneuronale are 
loc un OVERFLOW (un exces) de adrenalină în sânge. Aceasta crează simptomele atacului de 
panică. Aplicând prin vizualizare Gnosa pe emisferele cerebrale se inhibă recaptarea serotoninei şi 
scade cantitatea de adrenalină serică, diminuându-se astfel aproape instantaneu simptomele 
atacurilor de panică. În aceeaşi categorie de aplicaţii se încadrează şi folosirea simbolului Gnosa 
pentru tratamentul oricărui alt tip de boală neurologică, vegetativă sau somatizată. 

Performanţa personală este, cel puţin în ziua de astăzi, motorul acțiunilor umane. Fiecare face 
ceva pentru a-şi expune posterităţii capacitățile. Fie că vorbim de un birou în care fiecare încearcă să 
demonstreze cât este de eficient, fie că vorbim de un spital în care fiecare medic încearcă să arate ce 


poate, fie că ne referim la orice alt tip de situație de viaţă, performanţele umane primează. 
Psihanaliştii sunt de părere că nevoia aceasta de recunoaştere, dar şi nevoia de a autodemonstra 
anumite capacităţi vine dintr-un respect de sine scăzut. Dacă am reuşi cumva să ne amplificăm stima 
de sine, respectul faţă de propria persoană, această eliminare de griji va avea ca efect 
AMPLIFICAREA RAPIDĂ A PERFORMANȚELOR. Aceasta face simbolul Gonosa, atunci 
când este aplicat pe proiectele Reiki, pentru propria persoană. 

Relativ la utilizarea practică anterioară, putem analiza un caz practic special - cel al 
PERFORMANȚELOR SPORTIVE. Oricare sportiv doreşte să devină performant în domeniul 
său. Fie că este vorba despre fotbal sau tenis, fie că este vorba despre artele marțiale, toți practicanți 
de sport tânjesc după performanţă. Aplicarea la fiecare antrenament a simbolului Gnosa 
AMPLIFICĂ CAPACITATEA DE CONCENTRARE a sportivilor şi înlesneşte o practică 
uşoară şi creşte simultan eficiența acestora. Şi pentru că tot vorbim despre sport, haideţi să analizăm 
şi unul specific rațional - şahul. Claritatea mentală este la fel de importantă în şah ca şi performanța 
obţinută. Aplicarea simbolului Gnosa AMPLIFICĂ CLARITATEA MENTALĂ şi ajută în 


procesele decizionale complexe implicate de jocul de şah. Cu certitudine că această calitate a 
simbolului de a mări claritatea mentală se poate folosi şi în alte situaţii, oricând este nevoie de o 
minte limpede şi de decizii rapide. Pentru aceasta se activează simbolul Gnosa în ambele palme 


după care acestea se plasează pe ceafă, una sub cealaltă. Aceasta poziţie a palmelor creşte activitatea 
cerebrală (fapt evidențiat şi prin studii de Rezonanţă Magnetică Nucleară - RMN) şi este, deci, 


fundamentată ştiinţific. 


Comunicarea orală şi scrisă reprezintă un alt domeniu de aplicabilitate a simbolului Gnosa. 
Cu certitudine nu există foarte multe zile în care nu suntem în situația de a comunica atât în vorbe 


cât şi scris cu semenii noştri. Fie că vorbim despre EXAMENE ORALE, fie că vorbim despre. 
EXAMENE SCRISE, fie că ne referim la TESTE GRILĂ sau la EXAMENELE AUTO 


simbolul Gnosa ne poate asista în a obține un nivel de comunicare mai eficient. Şi pentru că tot 
suntem la capitolul despre comunicare, putem să mai aplicăm simbolul Gnosa şi pentru 
amplificarea COMUNICĂRII INTERPERSONALE, în special dacă îl combinăm cu simbolul 
Chika So din Reiki tradiţional. Încercaţi! Veţi fi uimiţi de efectele benefice ale acestei combinaţii. 

Simbolul Gnosa DEZVOLTĂ CAPACITATEA DE CREAȚIE ARTISTICĂ. Scriitorii, 
poetii, pictorii, compozitorii şi alţii care încearcă să creeze pot cu toţii să profite de puterea acestui 
simbol. Aplicat pe palme şi pe chakra celui de-al treilea ochi, simbolul Gnosa aduce în mintea 
conştientă toate energiile necesare pentru a completa o operă artistică; putem să afirmăm chiar că 
aduce în „aici şi acum" ghizii spirituali necesari care orientează mâna scriitorului, a pictorului, a 
poetului şi a compozitorului pentru a reuși să creeze o operă frumoasă şi în acord cu lumină. Elevii 
şi studenții pot să se bucure de această capacitate a simbolului Gnosa nu numai în rezolvarea 
temelor pentru acasă, ci şi pentru realizarea de REFERATE, LUCRĂRI ŞI PROIECTE necesare la 
şcoală, liceu şi facultate. De asemenea, aplicat pe paginile unui proiect sau pe filele unei cărți, pe 
imaginea reprezentată de o pictură sau pe o partitură muzicală, simbolul Gnosa ajută să realizăm ce 
a intenționat să transmită de fapt autorul acestor opere; ne conectează la momentul „aici şi acum" al 
creaţiei operei respective, asistându-ne deci în o mai bună înţelegere a acesteia. 


Există o serie de combinaţii ale simbolului Gnosa cu alte simboluri din Reiki tradițional şi din 
Karuna care au semnificaţii speciale şi o putere deosebită. lată câteva dintre acestea: 

- Gnosa + Cho Ku Rei - oferă o putere mai mare oricărei intenţii cu care aplicăm simbolul 
Gnosa. Indiferent de intenția folosită, energia şi eficiența devin mai mari, se amplifică. 

- Gnosa + Hon Sha Ze Sho Nen - trimite energia simbolului Gnosa în timp şi spaţiu, conform 
intenției cu care se aplică, pentru o mai bună înţelegere rațională a unui lucru, a unei cărți, picturi, 
bucăţi muzicale, etc. Se poate trimite şi în viitor pentru ca la acel moment claritatea mentală şi 
capacitatea de concentrare să fie mai mari. 

- Gnosa + Chika So - amplifică orice formă de comunicare şi calitatea acesteia. Ajută la 
înţelegerea mesajelor transmise de alţii şi îi ajută pe unii să înţeleagă pe deplin mesajele pe care le 
transmitem noi, indiferent de canalele de comunicare folosite. Aplicate pe termen lung, cu 
regularitate, aceste simboluri pot creşte capacitatea de emisie telepatică, acţionând direct asupra 
chakrei de emisie (chakra Vishuda - a gâtului) sau, dacă primul este aplicat pe chakra celui de-al 


treilea ochi și al doilea pe chakra gâtului, se poate amplifica atât capacitatea de recepție, cât şi cea 


de emisie telepatică. 
- Gnosa + Dai Ko Myo - aplicarea acestei combinații de simboluri deasupra chakrei coroana 


ne asistă în recepționarea la parametri optimi a mesajelor Divine şi, poate şi mai important, în 
decodificarea acestora şi în aplicarea lor optimă în vieţile personale în funcție de misiunile personale 
ale fiecăruia. 

- Gnosa + Rama - această combinaţie de simboluri din Karuna Reiki are ca efect amplificarea 
forţei fizice şi a stăpânirii de sine. În artele marţiale şi în autocontrol eficienţa acestei combinaţii de 
simboluri nu se va lăsa aşteptată. 

- Gnosa + Gnosa (Gnosa dublu) - aplicat cu ambele mâini, simultan deasupra chakrei coroană 
amplifică calitățile acestui simbol şi oferă o SUPERCONCENTRARE de moment care poate fi utilă 
în situaţiile de criză. De asemenea, aceasta combinaţie, aceasta dublare a simbolului Gnosa 
TREZEŞTE DIN MAHMUREALĂ, ELIMINĂ OBOSEALA şi ANIHILEAZĂ GÂNDURILE 
PARAZITE. 

- Gnosa + Java - această combinaţie de simboluri CALMEAZĂ, LINIȘTEŞTE şi conferă o 
stare de bine şi de confort psihic. Se poate aplica pentru atenuarea unei stări de panică sau pentru a 
trata INSOMNIILE. 

- Gnosa + Shanti + Java - combinaţie cu acelaşi rol cu cea anterioară, însă mult amplificat. 
Această combinaţie de simboluri, pe lângă rolul de liniştire şi de tratament al anxietăţii de moment, 
poate acţiona ca un ANESTEZIC SPIRITUAL care să atenueze durerea, atât fizică, cât şi 
sufletească. Se poate aplica pentru recuperarea energiei sufletului pe care unii o pierd atât de uşor. 
Se aplică, de asemenea, pentru recuperarea mai uşoară după despărțiri, în special dacă partenerul nu 
era unul compatibil sau dacă nu ne merita iubirea. 

- Gnosa + Om + Dai Ko Myo Tibetan - combinaţie deosebit de eficientă pentru conectarea la 
cele mai înalte niveluri ale CONŞTIINŢEI DIVINE şi pentru eliberarea de agresiunile mentale la 
care putem uneori fi supuşi. Eliminarea gândurilor şi schemelor comportamentale induse se 
realizează foarte uşor activând această combinaţie de simboluri deasupra chakrei coroană. 


- Gnosa + Ho Ka O Ili Ili - amplifică respectul de sine, stima de sine şi autocontrolul şi 
măreşte respectul pe care îl recepționăm din partea celorlalți. Se aplică de obicei între două 
persoane, având ca efect o armonizare a opiniilor, găsirea punctelor comune de discuţie şi 
înțelegerea reciprocă. 

Din punct de vedere spiritual, simbolul Gnosa conectează la Îngerii Înţelepciunii Divine. 
Aceşti îngeri sunt reprezentați păzind porțile Paradisului, cu ochiul simbolic care radiază fascicule 
de lumină atotcunoscătoare. Aceşti îngeri nu îi lasă să pătrundă în Paradis pe cei care nu şi-au 
revelat propria natură divină. Lumânarea simbolizează flacăra înțelepciunii, fără de care nu putem 
savura bucuriile paradisiace darurile spirituale pe care ni le oferă: ne ajută să devenim receptivi față 
de înţelepciunea divină, să descoperim înţelepciunea în propria noastră viaţă, să căutăm 
înțelepciunea în toate experienţele noastre. 

Aceşti soli angelici străjuiesc porţile Paradisului, veghind cu ochiul treaz al atotcunoaşterii. Ei 
lasă să treacă în lumile celeste acele fiinţe care şi-au revelat adevărata natură, Sinele divin. Poartă în 
mână o lumânare, simbol al omniscienţei divine. 

Aceşti îngeri ne ajută să devenim înţelepţi. Înţelepciunea presupune, deopotrivă, o concepţie 
generală, întemeiată pe intuiţie, asupra lumii, a omului şi asupra realității existenţei lui Dumnezeu. 
Ea implică, de asemenea, o recunoaştere a valorilor morale: binele divin, adevărul ultim, puritatea, 
dragostea, respectul pentru sine şi pentru oameni, iubirea necondiționată de Dumnezeu. 

Înţelepciunea este o comoară de cunoaştere profundă, autocontrol deplin, Steaua polară care 
ne călăuzeşte permanent după principiile divine. Prin meditaţia asupra propriilor experienţe de viaţă, 
deschidem în ființa noastră această comoară care ne ajută să păstrăm calea dreaptă către Dumnezeu. 
Textele sacre afirmă că înțelepciunea preţuieşte cu mult mai mult decât aurul; fără ea nu putem 
izbândi în fața forţelor întunecate ce ne supun la teste şi încercări. 

Îi rugăm pe Îngerii Înţelepciunii să ne reveleze sensul tainic al experienţelor noastre de viaţă, 
adevărata natură a lucrurilor. 


SIMBOLUL KRYIA 
SIMBOLUL KRYIA 


Simbolul Krya a fost canalizat de către maestrul Reiki Kathleen Millner, colaboratoare a lui 
William Lee Rand şi cofondator al sistemului Tera Mai Reiki. Asemanarea acestuia cu simbolul 
Cho Ku Rei din sistemul tradițional i-a atras şi denumirea de „dublu Cho Ku Rei". Reprezintă al 
doilea simbol din gradul al II-lea Karuna Practicant şi esenţa acestuia este echilibrul perfect între 


materie şi spirit. De aceea simbolul se desenează cu ambele mâini simultan, el simbolizând 
repartizarea egală a valorilor şi echilibrul dintre Yin şi Yang. 

CREAȚIA ÎN ACȚIUNE - Kryia - este simbolul care corelează planul material, fizic, al 
dorințelor care ţin de materie cu planul acțiunii Divine, al îndeplinirii dorințelor. Acesta este 
simbolul care intermediază, în plan Divin, îndeplinirea dorințelor materiale. Este firesc pentru toată 
lumea să aibă dorinţe de natură materială. Deşi detaşarea este unul dintre principiile de bază al 
evoluției spirituale, aceasta nu exclude bunăstarea materială. Simbolul Kryia poate aduce în 
manifestare această bunăstare de care avem cu toții nevoie în măsură diferită, conform voii 
Creatorului. lată de ce acest simbol se utilizează pentru a creea la nivel fizic, pentru a aduce 
dorinţele la îndeplinire în planul real. Cu toţii ar trebui să cunoaştem că orice concept, orice idee 
odată formulată, ia naştere în planurile astrale. Dacă ne imaginăm un măr, acesta există deja în 
planurile astrale, fiind creat de mintea noastră. Dacă asupra acestui concept de „măr" aplicăm 
simbolul Kryia, ceea ce facem, de fapt, este să suprapunem realitatea astrală peste realitatea fizică 
cotidiană şi astfel mărul devine realitate. Poate ni se va oferi un măr de către cineva sau poate doar 
vom merge să cumpărăm mere şi vom găsi unul identic cu cel creat de imaginaţia noastră. Aceasta 
transpunere din realitatea astrală în realitatea fizică funcţionează pentru orice. Materializarea 
dorințelor fizice este înlesnită de aplicarea mentală a acestui simbol. 


Din acest motiv el se foloseşte pentru ÎMPUTERNICIREA PROIECTELOR REIKI şi 


pentru manifestarea dorințelor. 
MANIFESTAREA este un proces natural pe care mulți dintre oameni l-au îngropat adânc în 


străfundurile inconştiente ale minţii lor. Oamenii pot avea tot ce îşi doresc; orice dorinţă poate 
deveni realitate atâta timp cât este în conformitate cu voia Divină. Simbolul Kryia înlesneşte această 
manifestare a dorințelor. De aceea putem să practicăm o meditaţie de manifestare specifică, aplicând 
inițial simbolul Kryia deasupra chakrei coroană. Vă prezentăm în continuare câteva exemple de 
meditații de manifestare pe care le puteţi împuternici cu ajutorul acestui simbol. 

Manifestarea este o metodă de programare a minţii sub-conştiente pentru a obţine un lucru pe 
care-l doriți sau care vă trebuie. Pentru a vă concretiza manifestarea, este nevoie de câteva lucruri. 
Mai întâi, trebuie să ştiţi ce vreți, deoarece gândurile confuze sau incomplete vor manifesta foarte 
puțin. Dacă vă doriți o maşină nouă, trebuie să ştiţi modelul, anul, culoarea, accesoriile - tot ce 
doriți. Dacă vreți talent sau o anumită aptitudine, fiți siguri că ştiţi exact ce reprezintă. 

Când sunteţi siguri că ştiţi ceea ce vreţi, urmaţi acest procedeu simplu: 

Găsiţi-vă o poziţie comodă. Țineţi cristalul în mâna stângă, închideţi ochii. Vedeţi cristalul în 
fața voastră, stând cu vârful în sus. Observaţi-l cum creşte până ajunge cât o casă. lată o uşă 
deschisă. Intraţi încă o dată, priviţi în jurul vostru. Uitaţi-vă la lumina care pătrunde prin plafon şi 
străluceşte pe pereți şi podea. Simţiţi mirosul cristalului. Ascultaţi sunetul deosebit. Gustaţi cristalul. 
Simţiţi temperatura. Pipăiţi pereții şi simțiți suprafaţa. 

Mergeţi către uşa pe care scrie „camera de manifestare". Intraţi şi priviți în jur. Pereţii sunt 
din aur masiv. Pardoseala este verde. Tavanul este bătut cu milioane de pietre scumpe, scânteind în 
toate culorile curcubeului. În cameră pluteşte un sentiment cald, de prosperitate generală. 


Dacă manifestaţi o maşină nouă, trebuie să aduceţi imaginea maşinii în camera de 
manifestare. Priviţi-o cu atenţie şi constatați că are culoarea, interiorul, modelul şi marca pe care vi 
le doriți. Asiguraţi-vă că are toate accesoriile (radio, aer condiționat, casetofon stereo, capotă de 
soare, filtru de cafea, saună, rezervor de apă caldă, bazin sau orice alt lucru pe care-l doriți). 

Deschideţi portiera şi luați loc pe scaunul şoferului. Simţiţi perna scaunului, puneţi picioarele 
pe pedale, verificați luminile, claxonați şi simțiți mirosul nou al interiorului. Conştientizaţi întreaga 
maşină cu toate simţurile voastre. Apoi căutați în compartimentul pentru mânuşi şi scoateţi de acolo 
factura cu numele vostru, pe care scrie ACHITAT INTEGRAL. Luaţi chitanţa, puneţi-o în buzunar 
şi spuneţi cu voce tare: „Maşina este a mea, o posed, îmi aparţine". Spuneţi asta de trei ori, cu cât de 
multă simţire şi convingere puteţi. Încheiaţi manifestarea cu afirmaţia: „În tot ce creez, Divinitatea 
să-mi fie călăuză". Acum, ieşiţi din camera de manifestare, ieşiţi din cristal şi intraţi din nou în 
corpul fizic. Când vă simţiţi bine, deschideţi ochii. 

Procedaţi astfel de doua ori pe zi, timp de 33 de zile. 

Dacă vreţi să manifestaţi un talent, alegeți-l cu grijă. Vreti să fiți pictor? Artist? Ce gen de 
pictură admiraţi cel mai mult? 

Găsiţi-vă o poziţie comodă. Țineţi cristalul în mâna stângă, închideţi ochii şi vedeţi cristalul 
în faţa voastră, crescând cât o casă. Intraţi în el. Mergeţi către camera de manifestare şi intraţi. 
Aduceţi-i înăuntru pe artiştii pe care-i admiraţi şi convingeţi-i să vă arate cum să pictați. Realizați un 
tablou în interiorul cristalului. leşii din cristal şi transferați pe pânza ceea ce ştiţi acum. 

Manifestarea pentru talent muzical se face la fel. Cereţi-i Maestrului să vă înveţe. Practicați în 
cristal, apoi practicaţi şi cu corpul fizic şi instrumentul concret. 

Dacă vreţi să manifestaţi o companie, amintiți-vă că trebuie să fiți foarte atent, deoarece veţi 
obţine exact ceea ce cereţi. Trebuie să ştiţi ce vreţi. Întotdeauna să cereti compania cea mai potrivită 
pentru voi. 

După cum am spus, sunt câteva reguli simple de manifestare, întotdeauna să invocați Lumina: 
„Invoc Lumina Cristului lăuntric. Sunt un canal curat şi perfect. Lumina îmi este călăuză”. Lăsaţi 
deschisă metoda de manifestare. Universul cunoaşte mai multe căi de îndeplinire decât ştim noi. Fiţi 
gata să preluaţi completarea acţiunii. Poate să apară ca o ocazie de a dobândi lucrul manifestat. 
Poate să vină şi sub forma unui dar. 

Unul din absolvenții mei a manifestat suma de 10.000 de euro sub forma unui CEC fără 
niciun fel de condiţii. Altul a manifestat un post special, remunerat exact cu suma dorită. 

Acestea sunt exemple reale de manifestări. Încercaţi. Veţi fi uluiți de rezultate. 

Simbolul Kryia TRANSFORMA IDEILE în ACŢIUNE, manifestând tot ceea ce este benefic 


pentru fiecare. Chiar dacă nu ştiţi exact ce doriți sau de ce aveţi nevoie, simpla aplicare a simbolului 
ia deasupra chakrei coroană cu intenţia să primiti toate darurile Divine pe care le meritați va face 


ca tot ce este creat în planurile astrale şi este benefic pentru fiecare să vină la manifestare. Principiul 
activ al creației se poate manifesta prin fiecare dintre noi, simbolul acesta reprezentând doar o 
interfaţă între om şi Univers, ca sursă a tot ceea ce este şi a tot ceea ce poate fi. Nu uitaţi însă să 
GÂNDIŢI BENEFIC CA SĂ FIŢI BENEFICI! Numai așa veţi atrage din astral lucrurile bune. 
Altfel puteţi intra în rezonanță malefică cu entități şi forme energetice negative din astralul inferior 


care vă vor chinui şi vă vor da coşmaruri care, din păcate, pot deveni realitate. Dacă gândiţi benefic 
şi pozitiv, atunci intrați în rezonanţă cu entitățile de lumină benefice ce vă vor asista în îndeplinirea 
şi aducerea la manifestare a dorințelor celor mai importante pentru fiecare dintre voi. 


O altă utilizare a simbolului Krya este alegerea dintre mai multe variante de acțiune într-o 
anumită situație sau alegerea unuia dintre mai multe obiecte, case, maşini, etc. Dacă, de exemplu 


doriți să vă achiziționaţi un automobil şi nu ştiţi exact spre ce marcă să optati, puteți să faceţi o listă 
cu variantele posibile şi să aplicati simbolul ia pe aceasta pentru a vi se revela optiunea optimă 


benefică pentru dumneavoastră. Poate veţi gândi: „ce diferență face dacă îmi aleg maşina aceasta 
sau pe cealaltă? Am suficienţi bani pentru oricare dintre ele şi mie îmi place aceasta!" Este adevărat 
materiale), însă, de multe ori, alegerile pe care le facem nu sunt cele optime din punct de vedere 
Divin. De aceea un pic de sprijin din partea Universului nu strică niciodată. Nu ezitaţi să aplicaţi 
simbolul Kryia pentru A FI GHIDAŢI ÎN REALIZAREA ALEGERILOR de orice natură din 
propria viață. Veţi fi astfel conştienţi că ați ales în conformitate cu voia Divină şi că opțiunile 
voastre sunt cele optime. 

Deseori se poate întâmpla să avem probleme de concentrare. Conform expresiei „nu-ţi stă 
gândul la..." este evident că pot fi cazuri în care aveţi obligaţia să faceți un anumit lucru şi nu reuşiți. 
Motivele poate că nu vă sunt evidente, poate ca situaţia nu este în totalitate clarificată şi de aceea nu 
treceţi la acţiune. Probabil că există rezistențe inconştiente, rezistenţe interioare care vă împiedică să 
acţionaţi. Aplicarea simbolului Kryia pe chakra celui deal treilea ochi ÎNDEPĂRTEAZĂ 
REZISTENŢELE INCONȘTIENTE şi asistă în AMPLIFICAREA CAPACITĂȚII DE 
CONCENTRARE. Fie că este vorba despre examene pentru care trebuie să învăţaţi, fie că este 
vorba de curăţenia de primavară de care parcă nu aţi avea chef, fie că este vorba de lectura unei cărți 
asupra căreia nu vă puteţi concentra în totalitate, simbolul Kryia vă poate ajuta. 

PRIETENIA, ARMONIA ȘI COLABORAREA INTERUMANĂ sunt, de asemenea, 
amplificate prin utilizarea simbolului Kryia. Sunteţi cu siguranță conştienţi că, în societatea 
modernă este aproape imposibil să trăim izolaţi. Nevoia de comunicare, nevoia de asociere şi 
afiliere la grupuri, nevoia de prietenie şi de înțelegere sunt permanent prezente în vieţile tuturor. În 
acelaşi timp este posibil ca în anumite momente din viețile fiecăruia să existe cumpene în relaţiile de 
prietenie sau de cuplu, cumpene care, de cele mai multe ori se datorează unei comunicări deficitare. 
Aplicarea simbolului Kryia între două persoane sau pe o fotografie cu persoanele în cauză, sau prin 
metoda „proxy", împreună cu simbolul de distanţă din Reiki tradițional, amplifică comunicarea 
interpersonală, măreşte nivelul de înţelegere reciprocă şi respectul reciproc. Se ajută astfel la 
întărirea sentimentelor de prietenie, de colaborare şi de înţelegere interumană. Se pot îmbunătăți 
prin această metodă relaţiile de prietenie, relațiile de cuplu, relațiile de servici, între şefi şi angajaţi 
sau între angajaţii înşişi. Se poate crea un mediu comunicaţional propice afacerilor optime cu profit 
maxim, se pot crea grupuri de discuţii în care comunicarea să fie eficientă şi toți membri grupului să 


se înțeleagă reciproc. Armonia este „injectată" oriunde se aplică simbolul Kryia. Țineţi minte! 


Injectaţi cu armonie oriunde mergeţi! Este cheia succesului în orice fel de relaţii. 


până la tălpi. acesta ÎMPĂMÂNTEAZĂ. Împământarea este deosebit de importantă pentru fiecare; 
elimină senzația de a fi „aerian" şi predispune la o circulaţie energetică optimă prin canalele 
energetice ale corpului. Energiile negative sunt împinse în jos, prin centrul tălpilor în pământ unde 
sunt reciclate în „marele furnal de reciclare al Mamei Terra". lată în continuare un simplu exerciţiu 
de împământare pe care îl puteţi asista de utilizarea simbolului Kryia. Este recomandat ca măcar o 
dată pe zi, atunci când vă treziți din somn dimineaţa, să efectuaţi un exercițiu de împământare. 

Sunt mai multe modalităţi să te împământezi, dar toate au ca rezultat un sentiment de 
conectare cu pământul, cu Mama Terra. Şamanii sunt de părere, de exemplu că este indicat ca 
permanent fiecare să se afle într-o COMUNIUNE PERFECTĂ CU MAMA PĂMÂNT ȘI CU 
TATĂL CER. Acesta este şi scopul împământării. 

Poţi folosi energia pământului pentru echilibrarea energiilor proprii şi pentru vindecare. Aşa 
cum canalizezi energia REIKI, poţi canaliza energia pământului în plante, oameni, animale, chiar şi 
înapoi în pământ. 

Din ce vei practica împământarea şi canalizarea energiilor, cu atât îți va fi mai uşor să o faci 
repetat şi mai eficient în munca de canalizare şi scurgere a energiei. 

Următorul exercițiu este bun pentru canalizarea energiei pământului, care te va ajuta la 
împământare şi la vindecarea planetei. Când noi canalizăm energia din pământ, de jos în sus prin noi 
şi înapoi, de sus în jos înapoi în planeta, trimitem în pământ o energie transformată, vindecătoare, 
diferita de energia pe care ne-o oferă planeta: 

- stai drept, cu picioarele ferme pe sol, umerii relaxaţi, genunchii uşor îndoiţi; 

- relaxează-te şi respira, şi concentrează-ţi atenţia asupra labei piciorului şi asupra picioarelor 
care susţin întregul corp; 

- concentrează-te asupra labelor picioarelor, imaginează-ţi cum tălpile se scufundă în pământ. 
Plantează-te în imaginația ta în pământ; 

- imaginează-te că eşti un copac cu rădăcini crescute din tălpi, lasă rădăcinile să se 
adâncească în pământ, imaginează-ţi cum străbat straturile succesive ale pământului. Odată ce 
rădăcinile tale ating centrul pământului, imaginează-ţi că eşti ataşat şi ancorat prin aceste rădăcini, 
dar eşti în acelaşi timp liber să te mişti în voie şi în acelaşi timp eşti conectat cu pământul prin 
aceste rădăcini; 

- poţi să te reconectezi la pământ, la fiecare 45-60 secunde. 

Exerciţiul de mai sus te va împământa. Dacă vrei să canalizezi această energie, adică s-o urci 
în corp prin picioare, atunci continuă exercițiul astfel: 

- simte coloana vertebrală şi prima chakră cum se deschide pentru a primi energia pământului, 
la fel ca şi rădăcinile unui copac. Dă-i voie energiei pământului să se ridice în sus cu uşurinţă prin 
coloana vertebrală. Imaginează-ţi că energia urcă în tine odată cu fiecare inspiraţie; 

- îngăduie energiei să urce până în capătul de sus al coloanei vertebrale, umplându-ţi întregul 
corp şi ieşind afară din acesta prin chakra capului; 

- îngăduie acestei energii să-ți umple pieptul şi inima şi să se mişte în jos de-a lungul braţelor 
până în palme şi degete, ca şi cum braţele şi mâinile tale ar fi conducte prin care se scurge energia; 


- odată ce ai simțit fluxul ascendent de energie prin coloana vertebrală scurgându-se prin 
braţe şi mâini, aşezaţi palmele lipite de pământ pentru a canaliza energia în pământ, fiind convins că 
aceasta energie mângâie şi vindecă planeta; 

- reconectează-te la pământ la fiecare 45-60 secunde, pentru a menţine fluxul energetic. 

O altă modalitate de menţinere a împământării este să-ți concentrezi atenţia asupra tălpilor, în 
special în zona de început a meridianului rinichilor, aşa cum arată fotografia. 

Simbolul Kryia este adesea folosit în tratamentele Reiki de grup - REIKI MAWASHI - 
învăţate în sistemul tradițional pentru îndeplinirea rapidă a dorințelor. După cât de bine cunoaştem, 
„unde-s mulți, puterea creşte", de aceea eficacitatea grupului în raport cu individul pentru 
manifestarea dorințelor este mult sporită. Această aplicaţie este îndeosebi utilă atunci când se 
urmăresc interese de grup, dorinţe comune, benefice, puternice. Se recomandă ca toţi membri 
grupului să manifeste puternic aceste dorinţe simultan, pentru ca eficienţa tratamentului de grup să 
fie maximă. Fie că este vorba de dorinţe personale sau de grup este bine să rețineți că ceea ce vă 
doriți, aceea primiţi, astfel că aveţi grijă în ce mod vă formulaţi cererile... cu siguranță Universul vă 
va răspunde în consecință. 


VINDECAREA RASEI UMANE este o altă aplicaţie la nivel mare a simbolului Kryia.. 
Acesta se poate aplica mental împreună cu simbolul distanţei - Hon Sha Ze Sho Nen pe un 


planiglob sau pe o hartă a globului pământesc sau a unei regiuni pentru a ajuta la elevarea spirituală 
a locuitorilor din zonele respective. Această aplicaţie poate fi utilizată fie în general, pentru ajutarea 


umanităţii, fie în cazuri particulare de calamităţi naturale sau situaţii de război, foamete şi stres 
național sau internațional. Nu există riscul de a prelua energii negative atâta timp cât vă limitați la a 
folosi strict energia Reiki, aşa că nu vă sfiiti în a vă ajuta semenii chiar dacă nu îi cunoaşteţi. În 
legătură cu problema preluării de energii negative, cred că este necesară o mică observaţie. 

Mulţi dintre oameni, dintre practicanţii Reiki consideră că se pot prelua energii negative, boli 
şi situații malefice prin tratament sau prin energizări. Acesta este un lucru fals. Atâta timp cât se 
utilizează strict Reiki, fără a adăuga bioenergia personală, preluările sunt nule. Nu uitaţi că suntem 
nişte canale, nişte „tevi" prin care această energie circulă. Nu suntem sursa, ci ascendem spre 
aceasta. Prin utilizarea bioenergiei naturale fie şi doar în mică măsură, se pot produce preluări. 
Motivul este simplu: restabilirea echilibrului universal. 

Dacă o anumită cantitate de energie ne părăseşte structurile, ea trebuie să fie înlocuită imediat 
cu altceva. Energia negativă a unui pacient este „la îndemână" astfel că aceasta pătrunde în 
structurile energetice ale terapeutului, care trebuie să se curețe după efectuarea terapiei. În orice caz 
nu trebuie să vă temeți de preluările energetice negative. Nici într-un caz Dumnezeu nu va permite 
să păţiți ceva ce nu este programat Divin, iar dacă aveţi cunoaşterea necesară să trataţi, atunci, mai 
mult ca sigur aveţi capacitatea necesară să vă autotratați. Nu uitaţi că orice formă de tratament Reiki 
este şi un autotratament. Aşa cum apa dintr-un furtun, prin circulația ei curăţă furtunul, aşa şi 
energia Reiki curăţă şi purifică terapeutul prin circulația ei în timpul tratamentelor. 

Din punct de vedere spiritual, simbolul Kriya conectează la Îngerii Creativităţii. Darurile 
spirituale pe care ni le oferă: Ei ne pot ajuta să fim creativi în întreaga viaţă, să ne exprimăm 
expresiv în tot ceea ce facem, ne transmit puterea creatoare care vine de la Dumnezeu. 


je vu. 


contactăm spontan Sursa Creativităţii Universale. Ei ne inspiră şi ne deschid cele mai fine canale de 
recepție, pentru a vibra la unison cu forţa care a zămislit întreaga fire. 

Aceşti mesageri divini ne ajută să aducem mereu culoare, ritm şi originalitate în viața noastră. 
Ei ne deschid porți nebănuite către profunzimile propriei fiinţe. Aici descoperim cele mai ascunse 
talente cu care am fost înzestrați, iar ei ne învaţă cum să le împărtăşim lumii. 

Starea de creativitate este, în primul rând, o stare de „fertilitate" sufletească, de rezonanţă cu 
tot ceea ce este benefic în Univers. 

A fi creativ înseamnă puterea de a oglindi permanent frumuseţea şi binele divin în toate 
acțiunile, gesturile şi atitudinile pe care ţi le asumi. Astfel suntem încurajați în permanenţă să creăm 
o lume mai luminoasă, mai fericită. 

Aceşti îngeri ne ajută să ne expansionăm permanent orizontul cunoaşterii şi universul trăirilor 
sufleteşti, ferindu-ne de rutină şi de rigiditate lăuntrică. Devenim creativi în fiecare dimensiune a 
vieţii noastre, de la modul cum ne îmbrăcăm, cum ne aranjăm locuinţa sau grădina, până la 
rafinatele şi elevatele manifestări artistice. 

Într-un mod miraculos, îngerii creativităţii ne oferă inspiraţia de care avem nevoie pentru a ne 
transforma profund. Să le aducem rugăciuni pentru a crea numai lucruri care să contribuie la binele 
şi armonia acestei lumi, la fericirea tuturor oamenilor. 


SIMBOLUL JAVA 


SIMBOLUL JAVA 


Cel de-al patrulea simbol din Karuna Reiki Practicant, gradul al doilea - simbolul Java - 
relevat prin channelling de maestrul Reiki Catherine Mills, exemplifică combinarea, armonizarea şi 
interdependenţa celor patru elemente principale: Pământul, Apa, Aerul şi Focul. Fiecare dintre 
aceste elemente este reprezentat de câte o buclă laterală a imaginii simbolului, bucla centrală, 
principală, cea de-a cincea din imagine desemnând Spiritul. lată deci cât de maiestuos se îmbină 
elementele principale în Spirit pentru a forma un întreg, un summum de putere şi cunoaştere necesar 
fiecărui aspirant pe calea evoluției spirituale. 

Simbolul Java asistă la RIDICAREA ŞI STRĂPUNGEREA VĂLULUI 
NECUNOAȘTERII ŞI AL ILUZIILOR care este în general generat de condiţionări şi de educația 
fixistă la care mulți au fost supuşi. Aceasta este poate una din cele mai importante utilizări ale 
acestui simbol. Acesta ÎNDEPĂRTEAZĂ FALSUL şi ajută mintea şi sufletul să încorporeze 


realitatea, adevărul şi valorile esenţiale şi benefice rasei umane. De aceea, ori de câte ori simtim că 


mintea noastră este „tabla de şah” a altor persoane sau grupuri, se recomandă activarea şi desenarea 


simbolului Java deasupra chakrei coroană, mai ales dacă acesta se desenează dublu, „în oglindă”. 
Atingând astfel unicitatea minţii, vom putea răspunde situaţiilor conform cerinţelor personale de 


moment şi nu conform condiționărilor din trecut. Făcând aceasta vom percepe idei şi lucruri pe care 
deja le avem înglobate în noi prin eforturi personale şi nu condiţionări care ne conduc la anumite 
credinţe care, de cele mai multe ori sunt eronate. Este bine să fim întotdeauna conştienţi de faptul 
că, încă din fragedă copilărie, lanţul condiționărilor a început să se desfăşoare înaintea noastră. Este 
pe deplin demonstrat, de exemplu, faptul că acei copii pe care părinţii îi îndemnau să „mănânce tot 
din farfurie înainte de a se ridica de la masă" devin la maturitate obezi sau ca acei copii cărora 
părinţii le interziceau joaca în mediul exterior dezvoltă la maturitate tot felul de fobii, în special 
fobia socială. Toate acestea sunt condiționări care au efecte majore în viaţa matură. Din acest motiv 
aplicarea simbolului Java este un ADJUVANT AL PSIHOTER APIEI, asistând persoana să se 


debaraseze mult mai rapid și mai eficient de programele impuse de ani şi ani de zile şi care au indus 
handicapuri comportamentale sau raționale. 
Este foarte indicat ca atunci când vă faceti autotratamentul Reiki (recomandat zilnic) să vă 


activati în palme şi simbolul Java. Astfel sunteți permanent feriți de complicațiile pe care le pot 
induce condiționările de peste zi. Fie că sunteţi la locul de muncă sau în diverse ipostaze sociale, 


conştient sau inconştient emiteți şi recepționaţi condiţionări în şi din jur. Efectuând zilnic 
autotratamentul şi cu simbolul Java vă dezvoltați o IMUNITATE FAŢĂ DE CONDIŢIONĂRI. 
Nu ezitaţi să îl folosiţi; veţi observa în scurt timp cum viziunea faţă de lume se modifică în bine şi 
veti simți cum un văl de pâclă se ridică de pe mintea şi ochii voştrii. 

Analog utilizării simbolului Java pentru decondiționare, acesta se poate aplica şi pentru 
PROTECȚIA RATIUNII sau, poate mai pe înţelesul tuturor, pentru a ne proteja propriile idei de 
manifestările intruzive ale altora. Există persoane care posedă capacitatea de a „fura gânduri", atât la 
propriu cât şi la figurat, energetic. La propriu, putem emite verbal o idee pe care dorim să o 
implementăm şi altcineva care ne aude „o ia înainte", o aplică şi îşi rezervă drepturile aferente acelei 
idei. Este şi acesta un caz de furt de gânduri şi de idei. La figurat, din punct de vedere energetic, 
există indivizi bine antrenați psi care nu numai că pot, şi chiar aplică tehnici prin care pot goli 
oamenii de gânduri, de idei, de credinţe sau idealuri. Aceşti „hoţi de gânduri" au cu siguranță un 
scop anume; fie că este vorba de un vampirism energetic şi informaţional, fie de curiozitatea 
bolnavă, metapato- logică de a ştii ce cunosc ceilalți sau de un sadism pur (vezi cei care din dorinţa 
de a se „antrena psi" fac experimente pe minţile unor oameni nevinovaţi), cu toţii au un mobil al 
înfăptuirii acestui furt. Conform legilor Divine, furtul de gânduri, de idei, furtul de conştiinţă chiar - 
este un păcat! Nici măcar nu este unul identic cu cel al furtului unor obiecte fizice; este un păcat 
mult mai grav care cu greu se poate ierta. Ce se simte atunci când ne sunt sondate gândurile? De 
multe ori nimic. Depinde foarte mult şi de „discreția energetică" sau de abilitățile agresorului. Unii 
agresori pot fi foarte grijulii şi pot penetra mințile semenilor lor fără nici un fel de semn palpabil, pe 
când alţii pot fii deosebit de intruzivi. În acest din urmă caz senzațiile cel mai des apărute se 
încadrează de obicei în spectrul migrenos: dureri de cap, în special sub formă de centură care 


strânge toată calota craniană, senzație de „gol în cap", senzaţie de greață sau chiar vomă fără o 
cauză digestivă în cazurile extreme. Este evident că toate aceste simptome pot adesea să fie 
confundate, astfel că se cuvine să oferim un cuvânt de justeţe: nu orice migrenă înseamnă furt de 
idei, nu orice senzație de greață înseamnă furt de idei şi nu orice „gol în cap" înseamnă furt de idei. 
Cea mai bună protecţie este întotdeauna autotratamentul aşa că nu va sfiiți să îl aplicaţi zi de zi. 
Merită. lar pentru durerile de cap persistente care nu au o cauză psi, recomandăm consultarea unui 
medic sau măcar ingestia unui antiinflamator. 

Simbolul Java ne ajută să ne REGĂSIM PROPRIA FORŢĂ ŞI PUTERE INTERIOARĂ. 
Ce înseamnă aceasta? Aţi simţit vreodată că sunteți „scurşi", epuizați, fără chef şi dispoziţie să faceţi 
nimic? Aţi fost vreodată în situaţia în care, deşi cunoşteaţi în mod intelectual sau rațional un anume 
subiect să nu vi-l puteţi aminti sau să vi-l readuceţi în planul conştiinţei foarte greu? Sau poate v-aţi 
simţit atât de slab din punct de vedere fizic, încât nu mai erați în stare să ridicați o sacoşă cu 
cumpărături? Toate acestea sunt cazuri în care propria forță interioară, atât fizică, cât şi mentală, 


emoțională şi sufletească sunt în suferinţă. Simbolul Java, activarea și aplicarea acestuia pe toate 


chakrele ne poate ajuta foarte rapid să depăşim aceste situatii şi, mai mult, să le prevenim, să le 
facem să dispară înainte să apară. Un vechi proverb chinezesc afirmă că „scopul drumului vieții nu 


este să ocolim copacii din cale, ci aceştia să ne ocolească pe noi..." Exact acesta este scopul aplicării 
simbolului Java în acest caz. 

Poate că una dintre afecțiunile de zi cu zi ale rațiunii umane o reprezintă ideile preconcepute. 
Exista o sumedenie de oameni care cred cu tărie diverse lucruri şi informaţii care, deşi nu sunt 
verificate în mod obiectiv, ele devin pentru aceştia adevărate legi de viaţă şi de existență. Există mai 
multe tipuri de idei preconcepute, însă în toate cazurile aplicarea simbolului Java ajută la eliminarea 


acestora şi la descoperirea adevăratei fațete a lucrurilor. In concluzie, aplicarea simbolului Java 


deasupra chakrei coroană şi împingerea acestuia în jos, de-a lungul canalului central Sushumna, 
ELIMINĂ PRECONCEPTIILE. 


Un exemplu foarte des întâlnit de idei preconcepute o reprezintă SUPERSTIȚIILE. 
Superstiţiile sunt credinţe automate ale anumitor persoane, conform cărora anumite fenomene care 
se petrec în mediu pot prevesti diverse lucruri, de obicei negative. Pisica neagră care taie calea şi 
aduce ghinion, scara pe sub care treci provoacă o zi de coşmar, oglinda care se sparge şi aduce şapte 
ani de ghinion şi multe, foarte multe altele sunt exemple de superstiții. Acestea nu au o bază 
rațională reală şi nu au fost demonstrate a exista. Şi totuşi foarte mulți oameni cred cu tărie în ele, 
mai mult fiind convinşi şi „dovedind" că dacă acestea se întâmplă, multe rele se abat asupra lor. Dar 
oare de ce? Trebuie să fim pe deplin conştienţi de imensa putere a psihicului uman şi de forța cu 
care convingerile creează sugestii în propriile structuri mentale. Dacă crezi cu tărie un lucru, acesta 
poate să se întâmple, dar nu pentru că aşa este scris undeva, ci pentru că mintea creează ceea ce îşi 


imaginează. Creierul uman nu poate face diferența între ceea ce este real şi ceea ce este 


imaginat. Demonstrația acestui fapt este pe cât se poate de precisă şi de ştiinţifică. Sportivii care îşi 
imaginează că aleargă sau că participă la competiții au acelaşi ritm cardiac şi acelaşi nivel al 
neurotransmițătorilor cerebrali pe care l-ar avea într-o competiţie reală. Acesta este principiul prin 
care unii oameni îşi demonstrează (în mod eronat evident) că superstițiile funcționează. Pe măsură 


ăn 


ce îşi întăresc aceste convingeri ele „funcționează" mai repede, mai mult şi mai puternic, 
împământenind aceste convingeri negative în psihicul lor. Este evident că toate acestea nu pot fi 
benefice, ascunzând adevărul şi împiedicând cel mai important factor al evoluţiei spirituale 
detaşarea. Aplicând simbolul Java inducem DETAŞAREA de gândurile autoimpuse, iraționale sau 
disfuncționale şi, de aceea acest simbol este un adjuvant de nădejde în terapiile cognitiv 
comportamentale când pacienţii, suferinzi de diverse fobii scapă de gândurile ce le provoacă stările 
de rău. 

Din toate cele menţionate mai sus despre acest simbol este clar şi de la sine înţeles că 
aplicarea lui OFERĂ DISCERNĂMÂNT TOTAL în propriile decizii şi în viaţă, în general. A fi 
stăpân pe propriile acţiuni, gânduri şi decizii face ca omul să fie independent. Independenţa oferă 
libertatea de a alege - un drept Divin denumit şi liber arbitru (LA) şi pe care toate ființele benefice 
create de Bunul Dumnezeu îl au. Suntem imagini ale Divinităţii, reflectări ale acesteia create cu voie 
şi cu LA. De aceea şi noi avem LA ca oglindiri ale lui Dumnezeu., Aşa cum este sus este şi jos..." 
spunea Hermes Trismegistus şi, deci dacă Sus Dumnezeu are LA şi jos - oamenii au LA. În calea 
manifestării acestui LA intervin totuşi piedici. Aceste piedici pun un val asupra discernământului 
uman total, ceea ce face să se piardă libertatea de a alege. Aplicati Java împreună cu rugăciunea 
directă către Dumnezeu Tatăl pentru a vă recăpăta LA în totalitate. Nu uitaţi asemenea, ca 
rugăciunea cea mai eficientă este cea de la ora 24:00 -„rugăciunea de aur”. 

RESPONSABILITĂȚILE GREŞIT ÎNŢELESE sunt eliminate prin aplicarea simbolului. 
Java deasupra chakrei plexului solar - Manipura. De multe ori oamenii simt că au obligații şi 
responsabilități față de indivizi sau grupuri, responsabilități pe care şi le asumă în mod greşit, fără ca 
acestea să fie necesare. Recunoaştem aceste persoane deoarece folosesc foarte des expresii de tipul: 
„mă simt responsabil să...", „este de datoria mea să...", „sunt dator să ...", „mă mustră conştiinţa 
dacă nu fac...", „simt nevoia să ...", „trebuie să...". Vestea bună, dacă se poate spune astfel, este că 
NIMIC NU TREBUIE!!! Tocmai de aceea avem liberul arbitru, pentru a putea alege să facem ceea 
ce dorim şi să încercăm ca ceea ce facem să fie în deplină concordanţă cu voia Divină şi cu legea 
Divină. Atâta timp cât alegem în mod conştient să intreprindem o acţiune, aceasta devine o 
obligaţie, dar dacă aceasta alegere nu este verbalizată, dacă nu se încheie un acord între două părți, 
atunci nu există nicio obligaţie... atunci nu „trebuie" nimic. Pentru persoanele care cred că foarte 


multe lucruri trebuie", le recomand aplicarea simbolului Java în dreptul chakrei celui de-al treilea 
ochi - Ajna şi împingerea mentală a simbolului până în centrul creierului, în dreptul glandei pinele. 


Clarificarea gândirii şi curățarea rațiunii va veni astfel de la sine. 
ELIMINAREA DEPENDENȚELOR stă în puterea entităților ce coordonează simbolul 


Java. Ce sunt dependenţele? Dependențele sunt acele legături bolnăvicioase uneori între persoane 
care „nu pot una fără de cealaltă". Dependențele se pot manifesta şi faţă de obiecte sau față de un 
anumit gen de situaţii. Există persoane dependente de fumat (deci de ţigări), există persoane 
dependente de alcool, există persoane dependente de situaţiile dramatice (le caută, le aduc în 
prezent, fac din totul o dramă pe care o trăiesc, culmea, cu plăcere) şi există persoane dependente de 
alte persoane - părinţi, rude, parteneri de viață. Orice fel de relaţie interumană şi orice fel de relație 
om - situaţie sau om - obiect se recomandă a fi detaşată. 


LIPSA DETAŞĂRII CREEAZĂ ÎNTOTDEAUNA ANGAJAMENTE KARMICE de 
cele mai multe ori inutile! Angajamentele karmice sunt destul de greu de îndepărtat şi tocmai din 
această cauză este bine ca dependențele să fie rezolvate, vindecate dacă vreți, din vreme. Pentru 
aceasta este necesară o cunoaştere de sine profundă, o cunoaştere a nevoilor şi a trebuinţelor 
personale, a ceea ce reprezintă personalitatea proprie, întrebaţi-vă întotdeauna: „Cine sunt eu?", „De 
ce sunt eu?" şi „Cum sunt eu?". 

Dând răspuns acestor întrebări veţi reuşi să vă cunoaşteţi mai profund, veţi accesa informaţii 
despre propria persoană care nu numai că vă sunt utile, dar care vă dau imboldul necesar să vă 
debarasaţi cât de uşor şi cât de repede posibil de ceea ce „nu eşti tu”. Componentele adăugate 


d. vu... 


artificial, de la responsabilități inutile şi dependențe bolnăvicioase se pot astfel rezolva. Simbolul 


Ei 


Java va poate ajuta invariabil şi necondiţionat în toate aceste cazuri. Plasati simbolul Java în dreptul 


fiecărei chakre şi încercați să percepeți ce emoţii, ce sentimente şi ce senzaţii apar. Dacă sunt 
benefice, încorporaţi-le în structurile voastre, iar dacă nu, atunci eliminaţi-le. Cu fiecare inspirație 
încorporaţi în voi tot ceea ce este bun, benefic, util și natural, iar cu fiecare expiratie eliminati tot 
ceea ce este rău, malefic, inutil și artificial din fiinţa voastră şi din structurile voastre. Puteţi să 
vizualizați cum inspirați efectiv simbolul Java care vă umple de lumina lui și care vă spală integral 
toate organele şi structutile fizice şi non-fizice de orice impuritate întâlnită pe care le eliminaţi pe 
expiraţie. Deci, pe inspiraţie soarbeți energia simbolului Java, iar pe expiratie eliminati prin centrul 


tălpilor energia reziduală, negativă pe care simbolul o curăţă în interiorul vostru. 
Fiecare persoană are o realitate proprie. Acest fapt stă la baza mult mediatizatei în prezent 


Legi a Atracţiei. Fiecare îşi creează prezentul şi îşi modelează viitorul, iar această modelare are ca 
stâlp de rezistență atât gândirea personală, cât şi credinţele fiecăruia. Toate acestea crează în 
persoană o realitate proprie. Din aceasta cauză o situaţie poate fi percepută în moduri diferite de 
persoane diferite. Sau poate o persoană poate fi percepută într-un fel de cineva şi în alt fel de către 
altcineva. Vi s-a întâmplat? Cu siguranţă că da. 

Simbolul Java ne ajută şi aici înlesnind ACCEPTAREA MAI FACILĂ A REALITĂȚII 
CELORLALȚI OAMENI. Este necesar să acceptăm realitatea fiecăruia dintre semenii noştri ca 
fiind reală pentru ei. Nu este obligatoriu să ne însuşim această viziune asupra realității. Acest lucru 
este cât se poate de evident. Dacă cineva consideră că un om îi este antipatic, aceasta nu înseamnă 
că şi noi trebuie să îl vedem pe acel om ca fiind antipatic, dar este recomandabil să înţelegem cât 
mai bine raţiunile antipatiei dintre primii doi. De ce? Pentru că în cazul în care refuzăm să înţelegem 
rațiunea alegerilor semenilor noştri, ne putem rupe de lume şi de realitate. 

Dacă înţelegem şi acceptăm faptul că realitatea, în ansamblul acesteia este formată din suma 
realităților componentelor, adică a fiecărui om în parte, atunci devine evident de ce există această 
necesitate de comprehensiune a realităților individuale, cel puţin pentru aceia cu care intrăm în 
contact. Înțelegerea şi acceptarea realității celor din jur face să se evite disputele de orice natură, să 
dispară conflictele interumane şi să se instaureze o stare de înțelegere şi armonie reciprocă durabilă. 
Dacă ar fi aşa în toate ramurile economiei, industriei, politicii, administraţiei, culturii, etc, cu 
siguranță că lumea ar fi una mult mai benefică, însă, din păcate, din acest punct de vedere ne aflăm 
încă (sperăm că nu pentru multă vreme) pe un trend descendent. Discordanţele de opinie şi 


neînțelegerile, crimele şi abuzurile, toate acestea vin şi îşi iau rădăcinile din neînțelegerea şi 
neacceptarea realității semenilor. Aplicaţi-vă simbolul Java în dreptul chakrei gâtului împreună cu 
simbolul Chika So din Reiki tradițional pentru a înţelege modul de gândire şi opiniile tuturor celor 
cu care intraţi în contact. Armonia nu va întârzia să se instaleze în viaţa voastră. 

Din punct de vedere spiritual, simbolul Java conectează la Îngerii Naturii şi ai Armoniei 
Plenare şi la Îngerii Pământului. Îngerii Armoniei sunt înconjurați de cele mai frumoase păsări 
care zboară către sanctuarul spiritului lor cel sfânt, plin de pace; ele simbolizează buna înţelegere şi 
ghidarea către relaţiile care ne sunt cele mai favorabile şi care ne vor trezi simţul armoniei. Darurile 
spirituale pe care ni le oferă: aceşti îngeri ne pot ajuta să trăim o viaţă armonioasă, ei ne 
impulsionează să căutăm fiinţe şi locuri armonioase şi să ne exprimăm propria unicitate în mod 
armonios. 

Îngerii Armoniei îşi revarsă binecuvântările asupra noastră atunci când optăm pentru o viață 
armonioasă. Aceasta armonie se referă la toate aspectele vieţii şi fiinţei noastre. La nivel fizic, 
armonia se referă la mediul şi ambianța în care alegem să trăim. Ca stare emoțională, ea se referă la 
măsura în care noi suntem deschişi sufleteşte, oneşti şi integri. Trăim în armonie, măcar parțial, dacă 
învăţăm să ne acceptăm legătura cu Pământul, care ne susține şi ne hrăneşte. 

Dacă acordăm sentimentelor atenţia cuvenită, atunci trăim nu numai într-o armonie 
exterioară, ci şi în armonie cu noi înşine. Şi a trăi astfel, înseamnă să ne punem în valoare 
înzestrările mai mult sau mai puţin latente, să le exersăm, rezonând cu Armonia cosmică, putând 
astfel da naştere operelor de artă. 

A trăi în armonie este o stare care prin rezonanţele specifice ne hrăneşte permanent şi ne ajută 
să experimentăm viaţa ca fiind integrată în fluxul vieţii universale. Graţie armoniei, acționăm mereu 
cu inima deschisă şi conform celor mai înalte idealuri la care ne putem raporta. De aici decurge o 
stare benefică inclusiv pentru ființa noastră fizică, ritmul existențial împărțindu-se între munca plină 
de roade şi momentele de odihnă şi de reculegere. Viaţa noastră include bună-dispoziţie, odihna, 
prieteni minunaţi, iar frumuseţea interioară şi aspiraţia spirituală devin treptat componentele 
esenţiale ale unei armonii deosebite: a trăi în spiritul adevărurilor universal valabile. Acestea sunt 
acele adevăruri comune tuturor marilor tradiții spirituale planetare. 

O altă semnificaţie a armoniei interioare se referă la a ne detaşa de experienţele dureroase ale 
trecutului. Decantate, înţelese ca lecţii de viață, ele pot deveni cu uşurinţă trepte ale evoluției noastre 
spre manifestarea fiinţei armonioase care suntem în esență. Emoţiile „urâte" vor fi înlocuite de stări 
profunde de împlinire şi de mulţumire, specifice armoniei în care trăim acum. 

Să ne raportăm cât mai des la Îngerii Armoniei, rugându-i să ne ajute să ne găsim calea către 
armonie, spre un mod de viață creator şi să ne ajute să evoluam spiritual prin iubire, îngăduinţă, 
dăruire. Căci nimeni nu trăieşte pentru sine, ci pentru gloria lui Dumnezeu pe Pământ şi în Ceruri. 

Îngerii Pământului: În înţelepciunea orientală, elementul pământ corespunde unei întregi 
familii angelice, numiti de către tibetani Ratna. Aceasta familie are ca punct cardinal corespondent 
sudul, iar ca şi culoare specifică, galbenul. Aceşti îngeri sunt cei care aduc în sufletele noastre 
generozitatea fără limite a conştiinţei divine infinite, ajutându-ne totodată în îndeplinirea tuturor 
dorințelor superioare. Ne ajută ca prin luciditate să transformăm orgoliul, încăpăţânarea, sărăcia, în 


armonie, prosperitate materială, generozitate. Aceşti îngeri ne învaţă să ne bucurăm, să fim toleranți 
şi înţelegători; să conştientizăm plenar resursele fără sfârşit ale profunzimii fiinţei noastre. Ei 
conferă eficienţă acțiunilor noastre, sănătăţii corpului nostru. Sunt îngerii care au grijă de întreaga 
viață de pe planeta noastră. 


SIMBOLUL SHANTI 
SIMBOLUL SHANTI 


Mw 


Acest simbol de mare putere a fost evidențiat de maestrul Reiki Pat Courthey. Shanti 
reprezintă calea Păcii. Ajută la vindecarea trecutului, poate ajuta la trăirea vietii prezente în armonie 
şi la eliberarea de trecut şi de viitor. Adesea ne oprim în trecutul rănit sau visăm cum să-i prevenim 
consecințele în prezent şi cum să-l lucrăm. Shanti ne ajută să oprim senzatiile negative autocreate şi 


transferate din trecut şi să tratăm cu succes bolile apărute din acestea. Folosind Shanti transmitem 
pace în astfel de situații, eliberându-ne de aceste creaţii şi ataşamente şi oprindu-le din a ne urmări 


din trecut. Prin iubire ne putem ajuta; Shanti poate fi folosit pentru manifestarea celor mai bune 
rezultate. Relaxează temerile şi elimină coşmarurile. Shanti mângâie aura şi creează simţiri de pace 
în Creaţia Integratoare (Kathllen Milner şi William Rand menţionează aceasta în lucrul cu cele 7 
dimensiuni). 

Shanti se foloseşte pentru realizarea rezonantei benefice totale, pentru deschiderile pe co 
pentru lucrul energetic în terapii și pentru înlesnirea vizualizării. 

Alte utilizări ale simbolului Shanti sunt: 

- FOLOSIT PENTRU INDUCEREA STĂRII DE DETAŞARE. 

- FOLOSIT PENTRU ACCEPTAREA TRECUTULUI. 

- FOLOSIT PENTRU ACCEPTAREA PREZENTULUI. 

- FOLOSIT PENTRU CREAREA UNUI VIITOR LUMINOS. 

- FOLOSIT PENTRU ELIMINAREA ÎNGRIJORĂRILOR. 

- FOLOSIT PENTRU TRATAMENTUL INSOMNIEI. 

- FOLOSIT PENTRU ELIMINAREA COȘMARURILOR REPETATE. 

- FOLOSIT PENTRU INDUCEREA UNUI SOMN ODIHNITOR. 

- FOLOSIT PENTRU ELIMINAREA RAPIDĂ A TEMERILOR ŞI A FRICILOR. 

- FOLOSIT PENTRU „DEZAMORSAREA" ATACURILOR DE PANICĂ. 

- FOLOSIT PENTRU ELIMINAREA ANGOASELOR. 

- FOLOSIT PENTRU INDUCEREA UNUI SENTIMENT DE REALIZARE. 

- FOLOSIT PENTRU A OFERI ÎNCREDERE ÎN VIAȚĂ ŞI ÎN PROPRIA PERSOANĂ. 


- FOLOSIT PENTRU ORICE TIP DE ARMONIZĂRI. 

- FOLOSIT PENTRU DESCHIDEREA (ATÂT CÂT ESTE PERMIS DE CĂTRE 
DIVINITATE) A CELUI DE-AL TREILEA OCHI. 

- FOLOSIT PENTRU INDUCEREA UNUI SENTIMENT DE PACE. 

- FOLOSIT PENTRU DESCHIDEREA CHAKRELOR. 

- FOLOSIT ÎN INCANTĂRI PENTRU RELAXARE. 


Din punct de vedere spiritual, simbolul Shanti conectează la Îngerii Păcii şi la Îngerii 
Ajutorării. Îngerii Păcii: Darurile spirituale pe care ni le oferă: Aceşti îngeri ne ajută să găsim 
întotdeauna soluţiile cele mai potrivite ale conflictelor şi tensiunilor cu care ne confruntăm şi să 
trăim împăcaţi cu noi înşine. 

Aceşti îngeri ne oferă şansa de a ne manifesta liber, îndeplinindu-ne astfel dorinţele şi ne 
inspiră să avem atitudinile cele mai elevate. Ei ne ajută, de asemenea, să ne integrăm armonios în 
ciclurile vieţii şi să ne respectăm firesc legile universului. Ne susţin să ne înlăturăm rapid temerile şi 
să credem în forța Binelui Divin. Conflictele noastre interioare sunt sursa a nenumărate suferințe, 
eşecuri şi pierderi. Îngerii Păcii ne conferă maturitatea necesară pentru a depăşi cu succes toate 
aceste tensiuni, pentru a atinge o stare de seninătate şi echilibru lăuntric. În acest fel evenimentele 
vieţii noastre vor căpăta noi şi profunde semnificații. 

Îi rugăm pe Îngerii Păcii să aducă pacea pe planeta noastră, în familia noastră şi, mai presus 
de toate, în inima noastră. Vom dobândi în acest fel certitudinea că reprezentăm o semnificativă 
parte a Creaţiei şi că rolul pe care îl avem de îndeplinit reprezintă o adevărată misiune spirituală, 
care ne va accelera evoluția. 

Îi rugăm pe Îngerii Păcii să ne aducă pacea în suflet, în inimă şi în spirit. Când dobândim 
starea de detaşare şi calm interior, conflictele exterioare nu mai pot avea nicio influență asupra 
noastră. Îngerii Păcii ne ghidează către situaţiile cele mai favorabile şi către oamenii echilibraţi şi 
armonioşi. Ne oferă darurile lor şi ne îmbrăţişează mereu cu iubire. 

Îngerii Ajutorării: Aceşti îngeri aduc binecuvântarea lui Dumnezeu tuturor celor care şi-au 
pus viaţa în slujba semenilor lor. Ei sunt reprezentați ținând în mână un porumbel, simbol al dorinței 
permanente de a ajuta toate ființele. Îngerii ajutorării sunt întotdeauna alături de toţi cei care au 
înțeles profund necesitatea fundamentală a fiinţei umane de a manifesta altruismul. Toţi cei care îşi 
oferă plini de dăruire serviciile pentru ca această planetă să devină mai fericită, iar viaţa să fie mai 
bună, sunt puternic impulsionaţi şi mereu ocrotiți de aceşti îngeri. Ne ajută să înțelegem semnificația 
majoră a actului de a dărui şi a primi, să putem aprecia cu discernământ însemnătatea spirituală a 
ajutorului dat şi primit. 

Aceşti îngeri păzitori oferă protecție tuturor celor care fac bine oricărei fiinte, 
binecuvântându-i pe toţi cei care au inima deschisă şi care sunt oricând pregătiți să facă tot ce le stă 
în putință pentru ca viaţa pe această planetă să fie rodnică şi fericită. Tuturor celor care cred cu toată 
fiinţa lor că este foarte important să-i ajuţi pe alții, aceşti îngeri le oferă energie, inspiraţie, le 
facilitează accesul la resurse infinite din macrocosmos, astfel încât ceea ce ei fac să poată fi dus la 
capăt cât se poate de bine. Mulţi dintre noi am avut ocazia să simțim ajutorul nepreţuit al acestor 


îngeri şi am remarcat că, atunci când dorim din toată inima să ne ajutăm semenii şi să facem ceva 
pentru ceilalți, suntem mult mai intens susținuți, iar calea ne este netezită mai uşor decât atunci când 
lucrăm doar pentru noi înşine. 

Actul dăruirii se poate manifesta foarte clar în munca celor implicați în viaţa politică şi 
socială. De asemenea, el poate fi evident şi în cazul minunatelor fiinţe care, având mai multe 
vindecătorii şi terapeuţii altruişti, ca şi orice altă ființă umană care ajută oamenii, fără să aibă vreun 
interes personal. 

Aceşti oameni sunt binecuvântaţi, deoarece îşi pun viaţa în slujba altora. Lumea nu ar fi atât 
de minunată fără ajutorul celor care au dăruit din energia şi resursele lor pentru a schimba în bine 
viaţa celorlalți. 

Rugăm Îngerii Păzitori ai Ajutorării să ne sprijine pentru trezirea şi amplificarea resurselor 
noastre lăuntrice şi pentru obținerea lucrurilor necesare pentru a-i putea ajuta pe toți cei care merită 
şi au nevoie de aceasta. Pentru ajutorul dăruit în mod necondiţionat, devenim parte activă a lumii în 
care trăim şi ne integrăm în armonia Vieţii Universale. Contribuţia noastră la Binele general este 
directă, adevărată şi durabilă. 


SIMBOLUL AUM- SINTEZA MĂIESTRIEI COMPASIUNII ȘI A IERTĂRII 
@ 


Mulţi dintre dumneavoastră ați auzit poate mantra „OM MANI PADME HUM" sau varianta 
„AOUM MANI PADME AOUM". Această este o mantră foarte puternică ce conţine în ea energia 
pură a simbolului AUM (OM). Energia sa este de culoare albă, strălucitoare, de vibrație foarte înaltă 


şi cu o putere foarte mare de purificare. Simpla rostire de trei ori a numelui simbolului are puterea 


de a curăța spațiul din jur, de aceea este bine ca acest nume să fie cântat sau incantat, pentru a-i mări 
puterea. Pe acest principiu se bazează, de fapt, utilizarea numelor sacre, a mantrelor, a căror putere 


se amplifică de multe ori atunci când sunt cântate. În acest sens, deşi veţi găsi cu siguranţă în 
magazine CD-uri cu mantre incantate, este recomandat să faceţi aceasta chiar dumneavoastră pentru 
a rezona în profunzime cu numele simbolului. Ca şi Antahkarana, se consideră că şi acest simbol are 
putere de vindecare prin simpla sa prezență, emițând energii purificatoare în jurul său. 

AUM este un simbol sanscrit folosit în multe practici spirituale estice. Reprezentările 
universului funcționând ca un întreg unitar Tatăl-Mama de la începutul creației, U-Fiul-Fiica 
evoluând ca suflete individuale; şi M absorbind această creație. Sunetul sacru al universului. Om 
curăţă, stabilizează şi piaptănă aura. El produce lumina purificării, protecția şi conectarea la 
Dumnezeu. Om este cântat şi vizualizat în auriu, atât individual, cât şi colectiv, este folosit pentru 
rezonanța psihică: muzica psihică schimbă aerul cu prana din orice direcție sau legătură şi poate lua 


direcții specifice. Folosit în procesul de iniţiere a deschiderii altor simboluri ori pentru fiecare 
şedinţă de vindecare. Om deschide coroana, calea spre suprasensibil şi drumul către Dumnezeu. 

Din punct de vedere spiritual, acestui simbol îi corespund Îngerii Purităţii şi ai Armoniei 
Divine. Îngerii Purităţii permit sufletelor noastre să devină la fel de curate şi de limpezi ca şi 
cerurile. Ne ajută să trăim în limpezime, puritate, claritate, să găsim soluţii la conflicte, să găsim 
fericirea ultimă chiar în interiorul nostru. Îngerii Purităţii ne sprijină pe parcursul luptelor sau 
conflictelor noastre zilnice, atât cele exterioare cât şi cele interioare. 

Darurile spirituale pe care le oferă: Asigură calmul dat de claritatea şi puritatea interioară şi 
ne impulsionează, oferindu-ne viziunea a ceea ce am putea fi dacă am îndrăzni să trăim cu totul, din 
interior. Ne încurajează întotdeauna, eliberându-ne de conflicte şi de lupte. Fac aceasta 
modificându-ne atitudinile şi transfomându-ne modul în care privim situațiile sau persoanele. Darul 


purității şi clarității interioare presupune să renunti la lupta încrâncenată şi să îţi abandonezi egoul 
pentru a trăi în acord cu Sinele Suprem. 

Îi rugăm pe Îngerii Purităţii să ne ajute să dobândim acest nivel spiritual, fiind conştienţi că 
suntem una cu Sursa Universului. Când ne acceptăm unitatea cu Sursa, reuşim să trecem prin crize, 
transformări şi pierderi, rămânând curaţi şi puri. Această capacitate vine odată cu acea atitudine 
spirituală care recunoaşte că totul este aşa cum trebuie să fie, că noi suntem în locul potrivit şi facem 
lucrul potrivit. Aceasta presupune să renunțăm la acele atitudini care sunt obstacole în calea fericirii, 
să dăm drumul durerii emoţionale, să nu mai credem că viaţa trebuie să fie chinuitoare. 

Rugându-ne Îngerilor Purităţii, deschidem canalul prin care cea mai profundă manifestare a 
Iubirii lui Dumnezeu ne poate pătrunde viețile. Ei ne permit să trăim în acest centru profund şi 
bogat, nezdruncinaţi de agitația din jurul nostru. Putem, de asemenea, să cerem să fim ghidaţi pentru 
a înţelege că merităm să trăim în claritate şi puritate interioară, astfel încât scopul nostru să poată fi 
atins cu uşurinţă. 

Îngerii Armoniei îşi revarsă binecuvântările asupra noastră atunci când optăm pentru o viaţă 
armonioasă. Aceasta armonie se referă la toate aspectele vieţii şi fiinţei noastre. La nivel fizic, 
armonia se referă la mediul şi ambianța în care alegem să trăim. Ca stare emoțională, ea se referă la 
măsura în care noi suntem deschişi sufleteşte, oneşti şi integri. Trăim în armonie, măcar parțial, dacă 
învăţăm să ne acceptăm legătura cu Pământul, care ne susține şi ne hrăneşte. 

Dacă acordăm sentimentelor atenţia cuvenită, atunci trăim nu numai într-o armonie 
exterioară, ci şi în armonie cu noi înşine. Şi a trăi astfel, înseamnă să ne punem în valoare 
înzestrările mai mult sau mai puţin latente, să le exersăm, rezonând cu Armonia cosmică, putând 
astfel da naştere operelor de artă. 

A trăi în armonie este o stare care prin rezonanţele specifice ne hrăneşte permanent şi ne ajută 
să experimentăm viaţa ca fiind integrată în fluxul vieţii universale. Graţie armoniei, acționăm mereu 
cu inima deschisă şi conform celor mai înalte idealuri la care ne putem raporta. De aici decurge o 
stare benefică inclusiv pentru ființa noastră fizică, ritmul existențial împărțindu-se între munca plină 
de roade şi momentele de odihnă şi de reculegere. Viaţa noastră include bună-dispoziţie, odihna, 
prieteni minunaţi, iar frumuseţea interioară şi aspiraţia spirituală devin treptat componentele 


esenţiale ale unei armonii deosebite: a trăi în spiritul adevărurilor universal valabile. Acestea sunt 
acele adevăruri comune tuturor marilor tradiții spirituale planetare. 

O altă semnificaţie a armoniei interioare se referă la a ne detaşa de experienţele dureroase ale 
trecutului. Decantate, înţelese ca lecţii de viață, ele pot deveni cu uşurinţă trepte ale evoluției noastre 
spre manifestarea fiinţei armonioase care suntem în esență. Emoţiile „urâte" vor fi înlocuite de stări 
profunde de împlinire şi de mulțumire, specifice armoniei în care trăim acum. 

Să ne raportăm cât mai des la Îngerii Armoniei, rugându-i să ne ajute să ne găsim calea către 
armonie, spre un mod de viață creator şi să ne ajute să evoluam spiritual prin iubire, îngăduinţă, 
dăruire. Căci nimeni nu trăieşte pentru sine, ci pentru gloria lui Dumnezeu pe Pământ şi în Ceruri. 


SIMBOLURILE SUPERIOARE KARUNA ȘI LEGĂTURA LOR CU 
REIKI TRADITIONAL 


aba 


DAI KO MYO - SIMBOLUL DE MAESTRU TRADIȚIONAL 

Dai Ko Myo se traduce prin „marea lumină strălucitoare" şi reprezintă simbolul de maestru 
Reiki. Acest simbol se poate utiliza oricum, în orice scop pozitiv, el reprezentând sursa de lumină, 
lumina universală, locul de unde ne tragem energia. Este un simbol de vibraţie foarte mare şi este 
recomandat să fie folosit cât mai des. Simbolul de maestru se poate întâlni în nenumărate variante 
grafice, diferite între ele, dar valabile simultan. Nu uitaţi că important nu este cât de frumos 
desenăm un simbol, căci ghizii noştrii spirituali îl reprezintă la nivel astral aşa cum trebuie el de fapt 
să arate. 

Dai Ko Myo este sursa supremă de energie şi principalul simbol care se foloseşte în acordaje, 
indiferent de grad. El se activează în palme, la fel ca şi celelalte simboluri şi poate îmbracă orice 
formă practică de utilizare comună celorlalte, acordând o putere sporită acţiunilor întreprinse. 

Dai Ko Myo se poate folosi pentru protecție psihică şi pentru curăţarea şi deprogramarea 
cristalelor terapeutice. Are capacitatea de a umple de lumină şi, prin deschiderea sursei, adică prin 
desenarea simbolului Dai Ko Myo, putem crea conuri de lumină protectoare care să înconjoare o 
persoană sau un obiect în vederea protecţiei energetice. 

Dai Ko Myo reprezintă nivelul cel mai înalt la care poate ajunge un om deocamdată. Este 
lumina supremă, necondiționată, pură, care face ca tot ceea ce există pe Pământ să fie animat şi viu. 
Prin accesarea sursei de lumină, putem modula energia astfel încât să creăm mecanisme de protecţie 
puternice şi eficiente. 

Dai Ko Myo reprezintă dragostea divină care ne învăluie, este forţa care ne susține şi care ne 
umple viețile de fericire şi întregire sufletească. Dai Ko Myo este vârful piramidei luminii pe care 


toţi ar trebui să-l atingem pentru a ne îndrepta existenţa şi pentru a accede spre legea iubirii, 
detaşându-ne de legea karmei. Dai Ko Myo este viaţă, lumină, existenţă, putere, fericire şi succes. 
Dai Ko Myo este imaginea divinității manifestate prin palmele noastre în scopul vindecării. Dai Ko 
Myo este simbolul de maestru. Respectaţi-l! 


DAI KO MYO TIBETAN 
Dai Ko Myo Tibetan clasic şi Dai Ko Myo Tibetan în varianta lui Sai Baba 


F 


O variantă destul de larg utilizată a simbolului de maestru este Dai Ko Myo tibetan, care 
apare reprezentat în două forme. În alte sisteme Reiki, acest simbol apare sub denumirea de Dumo. 
Cea mai importantă utilizare a variantei tibetane a simbolului este în timpul acordajelor, când acesta 
are funcția de a deschide canalul central pentru a facilita pătrunderea simbolurilor şi a energiilor. De 
asemenea, simbolul tibetan se poate utiliza oricând vocea intuitiei are întâietate, aplicabilitatea sa 


cuprinzând un spectru larg de situații. Orice energie negativă sau reziduală care prezintă dificultăți 


în îndepărtare și curăţare poate fi ușor eliminată aplicând acest simbol. El poate fi aplicat în colţurile 
şi în centrul camerelor pentru o purificare spiritual a zonei şi pentru creşterea vibraţiei locului 
respectiv. 

Entitatea corespunzătoare acestui simbol este Sfântul Arhanghel Metatron. Arhanghelul 
Metatron este considerat drept cel mai pământesc dintre arhangheli, deoarece el a fost mai întâi un 
om înţelept şi virtuos pe care, apoi, Dumnezeu l-a luat în Cer. Sufletul său a fost toată viaţa plin de 
credinţă, de iubire pentru oameni şi a fost foarte atent la înțelesurile faptelor, nutrind convingerea că 
numai acela care învaţă permanent din ceea ce petrece în el şi în afara lui este capabil să-şi ajute cu 
adevărat semenii. Astfel, el a urmat de la sine calea înțelepciunii şi a bunătăţii inimii. El 
consemnează în Cartea Vieţii toate faptele noastre, că nimic din experienţa umană să nu se 
irosească, ci că marii îndrumători de oameni să aibă unde să caute învăţăturile care ne salvează în 
timpuri tulburi. Ne ajută să avem măsura corectă în tot ceea ce facem, apărând ca martor al 
acțiunilor noastre. Grație lui, noi conştientizăm puterea noastră de a iubi şi sensul existenţei noastre. 

În timpul vieţii sale pământeşti, ca ființă umană, Metatron a fost cunoscut sub numele de 
Henoch şi a fost al şaptelea patriarh după Adam. Povestirile ni-l redau ca „plimbându-se cu 
Dumnezeu", după moartea sa fiind primit în Cer printre arhangheli. El a fost atât de bun, atât de 
blând, atât de înţelegător şi de îngăduitor, încât a întruchipat, la vremea sa, virtuţi divine, care au 
atras asupra sa harul Tatălui. Mai mult chiar, el a ştiut să asculte glasul inimii şi a trăit smerit şi 
abandonat total Voinţei Supreme, asemenea tuturor marilor iluminati. 


Scrierile iudaice presupun că el ar fi fost Schechina, îngerul care conduce copiii rătăciți prin 
pădure, şi că tot el a fost cel care l-a oprit pe Abraham din săvârşirea jertfei, atunci când Dumnezeu 
i-a cerut să i-L ofere pe fiul său, Isaak. 

Metatron este întâlnit sub diferite ipostaze: arhivara lui Dumnezeu, înger al legăturilor şi rege 
al îngerilor. El susține totodată viaţa oamenilor, fiind o punte între Dumnezeu şi om. Este foarte 
bine să-i cerem sfatul pentru fiecare acţiune pe care o avem de făcut, mai ales atunci când ştim că ne 
lipseşte simţul măsurii sau că, fiind implicaţi emoţional într-o chestiune, nu deținem măsura corectă 
a rațiunii ori a acţiunii noastre. Vom putea astfel să obținem echilibrul şi discernământul necesar în 
orice întreprindem. Rezultatul va fi claritatea a ceea ce realizăm, iar aceasta înţelepciune ne va 
conferi o mare siguranță, atât de necesară atunci când vrem să ne angrenăm cu succes în oricare 
dintre planuri (material, afectiv, spiritual etc.) 

Tot Metatron ne conduce către starea de armonie în iubire, pentru ca noi să ducem o viață 
solară, sănătoasă, echilibrată şi calmă. El este, astfel, martorul faptelor noastre bune şi al tuturor 
acelor acte ale vieții şi ale iubirii pe care nimeni în afara lui nu ni le cunoaşte. 

Îl vom ruga pe Arhanghel Metatron să ne conducă şi să ne susțină în orice moment al vieții, 
ca să avem întotdeauna măsura corectă a faptelor şi a sentimentelor noastre. Tot astfel îl putem ruga, 
în timpul meditațiilor, să ne indice când „destul e destul”, dar şi când trebuie să mai facem ceva 
pentru noi înşine sau pentru ceilalți. 


SARPELE DE FOC, DRAGONUL DE FOC ŞI RAKU 


Şarpele de Foc şi Dragonul de Foc reprezintă două simboluri de maestru care au o 
aplicabilitate destul de restrânsă. Şarpele de Foc se foloseşte întotdeauna la începutul inițierilor sau 
al sintoniilor de vindecare, făcând practicantul mai receptiv la energiile pe care urmează să le 
primească şi ajutând la împământarea acestuia, facilitând astfel eliberarea în pământ a energiilor 
negative. Se aplică pe tot spatele unei persoane, împreună cu simbolul Dragonului de Foc pentru a-i 
alinia chakrele şi pentru a-i aduce câmpurile în poziţia lor normală. 

Aplicat pe partea anterioară a corpului, Şarpele de Foc induce o stare de calm şi pace 
interioară propice fixării ulterioare, la niveluri profunde a energiei Reiki. Cu aceeaşi utilitate, 
simbolul poate fi aplicat în orice fel de mulțime agitată, pentru calmarea acesteia. 

Şarpele de Foc reprezintă Şarpele Adormit încolăcit la baza coloanei vertebrale. Şarpele de 
Foc este folosit în timpul rezonanţei liniei orizontale deschisă de chakra coroanei, şarpele de la baza 
coloanei vertebrale, timpul înțelepciunii aflate la baza coloanei şi energia grosieră din corpurile 
joase. Dacă inversăm spirala (contorul timpului înţelepciunii) de la plecarea din baza coloanei, 


şarpele urcă şi sfârşeşte în linia orizontală a coroanei, acest puls de energie urcă, trecând prin patru 
chakre superioare. Şarpele de foc conectează şi deschide toate chakrele. El deschide un singur canal 
central prin care urcă focul lui Kundalini sau „Dumo". Poate fi folosit în lucru sau meditații pentru 
un mai mare echilibru sau receptivitate. 


Șarpele de Foc este un deschizător de drumuri, în care caz se desenează în faţa noastră, 


paralel cu pământul. Are astfel capacitatea de a risipi norii de energie negativă aflați înaintea noastră 


şi poate deasemenea facilita şi uşura un drum prin înlăturarea obstacolelor sau a întârzierilor aparate 
în calea noastră. 


Raku se folosește în special în timpul inițierilor, în faza lor finală, pentru a tăia corzile. 
energetice ce se stabilesc între maestru şi student, având rol în eliberarea de karmă negativă şi în 
activarea Liniei Hara, deschizând meridianele energetice şi amplificând împământarea. Se foloseşte 


şi la sfârșitul inițierilor de Karuna Ki pentru a separa aurele maestrului şi a celui ce a fost inițiat. 
Raku este în consecință un simbol inițiatic. 


Din punct de vedere spiritual, simbolului Şarpelui de Foc îi corespund Îngerii Răbdării. 
Aceşti mesageri celeşti ne învestesc sufletele cu puterea răbdării. 

Darurile spirituale pe care ni le oferă: Ne ajută să găsim soluțiile conflictelor prin care trecem, 
să găsim fericirea în noi înşine; ne insuflă energia necesară pentru a duce la bun sfârşit planuri 
laborioase sau de durată şi a îndeplini realizări de excepție. 

Îngerii răbdării sunt alături de noi în toate momentele dificile şi ne ajută să ne păstrăm 
încrederea că întreaga noastră existență devine treptat aşa cum o dorim, atunci când adoptăm o 
atitudine curajoasă şi optimistă. Aceşti îngeri ne desluşesc lecţia de viaţă ascunsă în situațiile 
conflictuale cu care ne confruntăm; ei sunt alături de noi ori de câte ori dorim să ne transformăm 
radical viaţa sau să ne transformăm pe noi înşine. Când vrem să renunțăm la atitudini mentale 
negative şi distructive legate de noi înşine, răbdarea este fundamentală. Procesul transformator al 
fiinţei umane necesită o uriaşă perseverenţă şi o imensă răbdare. 

Răbdarea înseamnă, înainte de toate, abandonul voinţei noastre în fața Voinţei Divine. 
Înseamnă că noi acceptăm plini de încredere să ne lăsăm în Voia Înţelepciunii Divine, conform 
căreia „există un timp pentru toate", cum spune Ecclesiastul. Există o vreme pentru trudă şi o vreme 
pentru culegerea roadelor, există o perioadă a efortului şi momente de încununare a eforturilor. 

Aceşti soli angelici care sunt Îngerii Răbdării ne ajută să simţim că fiecare dintre noi avem un 
loc unic în această lume şi ne inspiră să facem numai ceea ce este bine. Îi rugăm pe Îngerii răbdării 
să ne ajute să înţelegem profund această atitudine spirituală, să ne ajute să simţim mereu iubirea 
divină. 

În tot ceea ce vrem să realizăm deosebit, pentru orice efort de durată, pentru orice realizare 
excepţională ca şi pentru orice plan măreț, răbdarea este o condiţie fundamentală. Nu degeaba se 
spune că „răbdarea este condiţia geniului" sau, chiar mai mult decât atât, că „geniul este o imensă 
răbdare". Dar răbdarea nu trebuie considerată din acest motiv o calitate mentală, pentru că ea este, 
înainte de toate, o virtute a inimii. „Iubirea, se spune în Biblie, este îndelung răbdătoare". 


Trăim vieți în grabă - este uluitor cât de rapid se desfăşoară viețile noastre, ce frenezie a 
activităților şi a preocupărilor ne răpeşte timpul şi savoarea existenţei. Pentru omul contemporan, 
răbdarea este un concept ieşit din modă. Dar aceasta nu îl face mai puţin valoros. 

Cel care are răbdare înţelege că un copac falnic nu poate să crească într-o singură zi, că 
munţii maiestuoşi care ne copleşesc cu măreția lor nu au apărut accidental, ci s-au format printr-un 
proces incredibil de lung. Fructele nu se apar în copaci gata coapte, iar copiii - poate cu unele 
minunate excepţii - nu se nasc învăţaţi. Dacă vrem să devenim pricepuți sau experți într-un oricare 
domeniu, trebuie să studiem şi să exersăm foarte mult. Cei care excelează în domeniile lor de 
activitate sunt cei care fac eforturi perseverente şi acceptă cu răbdare necesitatea acestui proces de 
formare. 

Îngerii Răbdării ne călăuzesc paşii în orice proces de durată care, prin natura sa 
transformatoare, ne pune adeseori la încercare perseverenţa, dar şi încrederea în sine şi credința. 
Vindecarea este la rândul ei un astfel de proces care, de multe ori, necesită o infinită răbdare. 

În creştinism, răbdarea este considerată una dintre virtuțile fundamentale ale celui credincios, 
care îl iubeşte pe Dumnezeu. Chiar şi atunci când ne rugăm, pentru ca rugile noastre să fie pe placul 
Domnului şi să fim ajutaţi în ceea ce cerem, este foarte important să fim răbdători, să aşteptăm 
răspunsul şi ajutoml divin cu răbdare. Această aşteptare plina de calm, care acceptă liniştit şi 
împăcat orice va veni de la Dumnezeu, atrage în mod miraculos un răspuns favorabil şi ne ajută să 
înțelegem rostul şi tâlcul dificultăților sau conflictelor cu care ne confruntăm. 


Simbolului Dragonului de Foc îi corespund Îngerii Evoluţiei Spirituale. Darurile 
spirituale pe care ni le oferă : aceşti îngeri ne ajută să ne orientăm spre spiritualitate, ei ne învaţă să 
recunoaştem că Dumnezeu este Sursa vieții şi să putem vedea scânteia divină care există în fiecare 
dintre semenii noştri. 

Țelul cel mai important al vieţii noastre pe Pământ este evoluţia spirituală. Îngerii Evoluţiei 
spirituale ne veghează creşterea spirituală întreaga viaţă şi întotdeauna ne protejează sufletele. 
Aceşti îngeri binecuvântează toate activităţile care ne fac să creştem spiritual, să ajungem la o 
veritabilă împlinire şi armonie interioară. Ei ne ajută să ne orientăm către acele lucruri şi activități 
care sunt cu adevărat benefice şi transformatoare pentru noi, care exprimă dragostea şi respectul 
pentru latura spirituală a ființei noastre. 

Aceşti îngeri ne ajută să descoperim şi să recunoaştem faptul că suntem iubiţi şi apreciaţi. 
Când avem nevoie de bună-dispoziţie, ei ne ajută să găsim, de exemplu, compania unui prieten bun 
şi să petrecem împreună clipe agreabile. Aceşti îngeri ne ghidează pentru a trece de plăcerile 
mărunte şi a descoperi care sunt necesitățile reale ale sufletului nostru şi care este direcția cea mai 
adecvată menirii noastre în care noi trebuie să ne îndreptăm. Ei ne încurajează să căutăm acele 
modalităţi de transformare spirituală care se potrivesc cel mai bine fiinţei noastre. 

Totodată aceşti îngeri ne conduc către o stare de împlinire care ne ajută să ne înțelegem unii 
pe alţii. Ei ne ghidează să păşim pe calea cea bună şi să găsim resursele cele mai adecvate pentru a 
ne susţine ființa. Îndrumarea lor poate consta uneori în simplul fapt de a ne fi alături sau de a ne 
ajută să facem totul într-o stare de pace interioară - ea poate fi la fel de firească precum îndemnul de 


a ne plimba, de pildă, într-o după-amiază însorită sau de a face o baie parfumată cu uleiuri aromate, 
la lumina unei lumânări. 

Spiritualitatea noastră înfloreşte atunci când ne preocupăm cu dragoste de dezvoltarea 
lăuntrică a fiinţei noastre. Aceşti îngeri au grijă ca noi să ne orientăm spre acele activități şi 
compania acelor fiinţe care ne stimulează în creşterea spirituală. Ei ne binecuvântează cu iubire, 
astfel încât să ne putem simţi profunzimuile sufletului şi să lăsăm soarele să strălucească în inima 
noastră. 

ÎI rugăm, fiecare dintre noi, pe Îngerul păzitor al creşterii noastre spirituale să ne scoată în 
cale acele fiinţe şi cărți care ne sunt folositoare în evoluţia spirituală. ÎI rugăm ca toate sentimentele 
noastre să fie elevate şi să ne ajute să fim conştienţi de noi înşine. Ne rugăm pentru a găsi învățători 
spirituali care să aibă inima deschisă şi să ne ajute de câte ori le cerem ajutorul, şi ca împreună cu ei 
să urmăm drumul către desăvârşirea spirituală. 

Aceşti îngeri ne trezesc fiorul credinţei şi ne ajută să realizăm cât de importantă este credinţa, 
mai ales atunci când ne confruntăm cu dificultăți. Ei ne încurajează să ne păstrăm încrederea în bine 
şi în bunătate. Ei ne ghidează constant pe calea Iubirii infinite către Dumnezeu, ajutându-ne să 
realizăm că şi noi, la rândul nostru, suntem fațete ale iubirii lui Dumnezeu, pentru că Dumnezeu 
Tatăl permanent ne iubeşte şi ne ocroteşte. 


ANTAHKARANA - SIMBOL STRĂVECHI DE VINDECARE 


ANTAHKAR ANA este un simbol străvechi folosit în vindecare şi meditaţie, în Tibet şi 
China de mii de ani. Este un simbol puternic şi numai avându-l, prin simpla sa prezență, creează un 
efect pozitiv asupra chakrelor şi aurei. 

În timpul activităţii de vindecare, acest simbol ajută la focalizarea şi la adâncirea efectului 
energiilor vindecătoare. Când meditezi cu acest simbol, fie că l-ai pus pe tine, ataşat de tine sau în 
apropierea ta, va crea automat ceea ce TAOIȘTII numesc „Marea orbită microcosmică" prin care 
energile psihice care, în mod normal intră prin chakra capului, acum intră prin picioare şi călătoresc 

rin partea dorsală a spatelui până la vârful capului şi apoi coboară prin partea anterioară a trupului 
1 ies prin picioare, împământând persoana, creând astfel un flux continuu de energie care se scurge 
rin chakre (ACEASTA PRIN SIMPLA LUI PREZENŢĂ). De asemenea. simbolul va neutraliza 
energiile negative acumulate în obiecte ca: bijuterii, cristale etc. Trebuie doar să aşezi obiectul 
respectiv între două simboluri ANTAHKARANA. Mai mult, va amplifica orice muncă de 
vindecare, fie că este REIKI sau terapie de polaritate: kiro- practică (aşezarea oaselor în articulaţii în 
caz de luxaţii), hipnoterapie, regresie în viețile precedente. Aceste efecte pozitive au fost confirmate 


în mod repetat de rezultatele îmbunătăţite atunci când s-a folosit simbolul ANTAHKARANA în 
practica respectivă, precum şi de clarvăzători antrenați să simtă schimbările din aură şi chakre. 

Acest simbol este multidimensional, dar dintr-o anumită perspectivă pare a fi bidimensional, 
fiind alcătuit din trei cifre „7", aşezate pe o suprafață plană. Cei trei de „7" reprezintă cele 7 chakre, 
cu cele 7 culori şi cele 7 tonuri de pe scara muzicală. Aceşti trei de „7" sunt amintiţi în cartea 
revelației „Apocalipsa", ca fiind cele 7 lumânări, 7 trompete şi cele 7 sigilii. 

Dintr-o altă perspectivă, simbolul apare ca un cub tridimensional, energia lui se mută din 
dimensiunea a doua în dimensiunea a treia şi poate fi observat cum se ridică continuu din 
dimensiune în dimensiune, din ce în ce mai sus până la cea mai înaltă dimensiune (accesibilă nouă, 
oamenilor), care este aceea a sinelui superior. 

Este evident că simbolul nu a fost generat de tibetani, dar nu există scriere care să indice 
originea lui. După opinia lui MICHELLE GRIFFITH, simbolul a fost la început dat pământenilor în 
timpul civilizației Lemuriene (civilizația „MU"), acum cu peste o sută de mii de ani în urmă. 
Simbolul ANTAHKARANA a fost creat de un consiliu de maeştri iluminati (lucrători ai luminii, 
spirite ridicate deasupra încarnării) care supravegheau evoluţia galaxiei noastre. Ei au constatat că 
oamenii de pe pământ aveau nevoie de ajutor pentru a-şi restabili conexiunea cu Sinele lor Superior. 
Maeştrii au creat simbolul ANTAHKARANA şi, printr-un decret, au dat simbolului „conştiinţă 
individuală". Acum, oricine foloseşte simbolul, va avea în mod automat refăcută conexiunea dintre 
creierul fizic şi Sinele superior (această legătură nu numai că va fi refăcută, ci şi întărită). Sinele 
superior este acela care crează şi conduce efectele benefice ale simbolului ANTAHKARANA şi, de 
aceea, acesta nu poate fi folosit niciodată în scopuri rele. Acest simbol sacru a fost ţinut secret timp 
de mii de ani, fiind cunoscut şi folosit numai de câţiva. 

ANTAHKAR ANA este un simbol special care are conştiinţă proprie, lucrează direct asupra 
aurei şi a chakrelor, are efecte vindecătoare variate, în funcție de nevoile persoanei la momentul 
respectiv. Din moment ce efectul simbolului este condus de Sinele Superior, va avea întotdeauna un 
efect benefic, neputând fi niciodată folosit greşit sau cu intenţii rele. 

Simbolul poate fi aşezat sub o masă de masaj sau sub un scaun sau pe perete sau pe corp, cu 
imaginea spre zona de vindecare. 

ANTAHKARANA CELOR ŞAPTE LUMI 

Antahkarana celor şapte lumi se deosebeşte de celelalte ipostaze ale simbolului de bază prin 
aceea că braţele sale sunt despărțite în zona centrală, dând naştere la trei zone distincte în forma 
cifrei 7. Această Antahkarana are capacitatea de a secţiona energiile malefice, ajutând astfel foarte 
mult la realizarea chirurgiei de lumină. Antahkarana propriu-zisă este înconjurată de un cerc de 
grosime mai mare pentru a crea o oglindă reflectorizantă cu rol de amplificator al energiilor emise 
prin centrul simbolului. 

ANTAHKARANA KABALLISTICĂ 


Antahkarana geometriei sacre kabalistice este un simbol care se întâlneşte mai rar şi care este 
format dintr-o Antahkarana Yang încadrată într-o figură sacră. Este folosită exclusiv pentru emisia 
concentrată a energiei sub forma a trei raze laser de vibraţie foarte mare. Se creează astfel o prismă 
triunghiulară regulată cu o putere de penetrare foarte mare. 


ANTAHKARANA YANG 
Este o variantă care are braţele mai scurte şi mai groase, fiind considerată pozitivă, dar nu în 


sens energetic, ci într-un sens tipic tradiției chinezeşti. Are rol puternic vitalizant, inducând o stare 
de energizare prin amplificarea biocâmpurilor, în special a celor corespunzătoare chakrelor 
inferioare (primele trei). Aceasta este indicată pentru insomnii, caz în care este bine să fie plasată pe 
pat, sub perna pe care se doarme, asigurând astfel un somn liniştit şi însoţit de vise plăcute. Este, de 
bărbaților şi al femeilor. Acest simbol se utilizează în general pe bază intuitivă. 


ANTAHKARANA YIN 
Această ipostază a Antahkaranei are braţele subțiri şi zvelte, lungi, fiind considerată negativă 


şi cu un important rol în vindecarea emoţională și karmică. Împreună cu Sei He Ki, are un puternic 
efect de curăţare a chakrei celui de-al treilea ochi, echihbrând funcționarea mentalului şi eliminând 
în timp efectele diferitelor traume emoționale suferite în copilărie sau în trecutul karmic. Acest 

simbol rezonează puternic cu chakra inimii (Anahata), putând fi aplicat membrilor unui cuplu aflat 


în derivă sau pentru revitalizarea unei relații monotone. Utilizarea acestui simbol este intuitivă. 


CRUCEA ANTAHKARANICA 


Cruce simetrică de vibraţie foarte mare care ajută la eliminarea energiilor şi entităților 
malefice atunci când alte simboluri nu dau rezultate. Aplicarea acestui simbol în sala de tratament 
previne umplerea camerei de energii negative şi uşurează foarte mult procedura de curăţare de la 


sfârşitul zilei de tratament. 


PĂTURA DE ANTAHKARANA 


Simbol care măreşte considerabil puterea Antahkaranelor. Plasat sub scaune, sub pat, sub 
masă sau sub pernă, acest simbol dă lumină, elimină energiile negative şi curăță locul respectiv de 
entități malefice. Se poate folosi, pentru a-i creşte puterea, şi pe culoarea violet. 


Arhaghelii şi ritualurile din credinţa creştin — ortodoxă 


Credinţa ortodoxă este un izvor nesecat de ritualuri benefice menite să coboare asupra 
fiecăruia grația divină. Sutele de rugăciuni existente, acatistele şi slujbele care au loc în bisericile 
ortodoxe au rolul concertat de PURIFICARE PRIN CREDINŢĂ a fiecărei persoane credincioase 
care apelează la ele. 

Simpla citire „cu suflet" a unor rugăciuni specifice şi a unor acatiste poate să facă simțită 
prezența entităților de lumină în preajma noastră şi de aceea prezentăm în continuare o serie de 
astfel de texte sacre menite atât să conecteze la Sfinţii Arhangheli, cât şi să purifice trupul, mintea şi 
sufletul cititorilor. Este recomandat să folosiți practica rugăciunii cât mai des posibil, deoarece 
aceasta reprezintă una din formele cele mai puternice de CURĂŢARE ENERGETICĂ existente. 


ACATISTUL SFINȚILOR ARHANGHELI, MIHAIL ŞI GAVRIIL 

Rugăciunile începătoare: 

În numele Tatălui şi al Fiului şi al Sfântului Duh, Amin! 

Slavă Ţie, Dumnezeul nostru, Slavă Ţie! 

Slavă Ţie, Dumnezeul nostru, Slavă Ție! 

Slavă Ție, Dumnezeul nostru, Slavă Ție! 

Împărate ceresc, Mângâietorule, Duhul adevărului, Care pretutindenea eşti şi toate le 
împlineşti, Vistierul bunătăţilor şi dătătorule de viaţă, vino şi Te sălăşluieşte întru noi, Şi ne 
curăţeşte pe noi de toată întinăciunea şi mântuieşte, Bunule, sufletele noastre. 

Sfinte Dumnezeule, Sfinte tare, Sfinte fără de moarte, miluieşte-ne pe noi! Sfinte 
Dumnezeule, Sfinte tare, Sfinte fără de moarte, miluieşte-ne pe noi. Sfinte Dumnezeule, Sfinte tare, 
Sfinte fără de moarte, miluieşte-ne pe noi! 

Slavă Tatălui şi Fiului, şi Sfântului Duh, şi acum şi pururea şi în vecii vecilor. Amin! 
Preasfânta Treime, miluieşte-ne pe noi. Doamne, curățeşte păcatele noastre. Stăpâne, iartă 
fărădelegile noastre. Sfinte, cercetează şi vindecă neputinţele noastre, pentru Numele Tău. 

Doamne miluieşte, Doamne miluieşte. Doamne miluieşte. 

Slavă Tatălui şi Fiului, şi Sfântului Duh, şi acum, şi pururea, şi în vecii vecilor. Amin! 


Tatăl nostru, Care eşti în ceruri, Sfinţească-Se numele Tău, Vie împărăţia Ta, fie voia Ta, 
precum în cer şi pe pământ. Pâinea noastră cea spre ființă, dă-ne-o nouă astăzi şi ne iartă nouă 
greşalele noastre, precum şi noi iertăm greşiților noştri. Şi nu ne duce pe noi în ispită, ci ne 
izbăveşte de cel rău. 

Pentru rugăciunile Preasfintei Născătoare de Dumnezeu, ale Sfinților Părinților noştri şi ale 
tuturor Sfinților, Doamne Iisuse Hristoase, Fiul lui Dumnezeu, miluieşte-ne pe noi. Amin! 

Blagoslovind preotul, zicem: 

Slavă ie, Dumnezeul nostru, slavă ie. Împărate ceresc... Sfinte Dumnezeule... Preasfântă 
Treime... Şi, după Tatăl nostru..., Vozglasul. Apoi: Doamne, miluieşte. (de 12 ori) Slavă... Şi 
acum... Veniţi să ne închinăm... Psalmul 142: Doamne, auzi rugăciunea mea... Dumnezeu este 
Domnul... (de 3 on). 

Şi Troparele acestea, Glas 4: 

Mai-marilor Voievozi ai oştilor cereşti, rugâmu-vă noi, nevrednicii, ca, prin rugăciunile 
voastre, să ne acoperiți pe noi cu acoperământul aripilor slavei voastre celei netrupeşti, păzindu-ne 
pe noi, cei ce cădem cu de-adinsul şi strigăm: Izbăviţi-ne din nevoi, ca nişte mai-mari peste cetele 
Puterilor celor de sus. (de 2 ori). 

Slavă... Şi acum... Al Născătoarei: 

Taina cea din veac ascunsă şi de îngeri neştiută, prin tine, Născătoare de Dumnezeu, celor de 
pe pământ s-a arătat, Dumnezeu întru împreunare neamestecată întrupându-Se şi Crucea de 
bunăvoie pentru noi luând; prin care, înviind pe cel întâi-zidit, a mântuit din moarte sufletele 
noastre. 

Doamne, miluieşte. (de 3 ori) Slavă... Şi acum... Şi Psalmul 50: Miluieşte-mă, Dumnezeule... 

Apoi, CANONUL Facerea lui loan Monahul 

CÂNTAREA ÎNTÂI, Glas 8 

Irmos: Să cântăm Domnului, Celui ce a povăţuit pe norodul Său prin Marea Roşie, cântare de 
biruinţă, că S-a proslăvit. 

Stih: Sfinţilor Arhangheli Mihail şi Gavriil, rugați-vă lui Dumnezeu pentru noi. 

Bucură-te, Gavriile, de taină vestitorule al întrupării lui Dumnezeu, şi Mihaile, mai-marele 
cetelor celor fără de trup, care neîncetat strigați: Sfânt, Sfânt, Sfânt eşti, Dumnezeule, Atotştiitorule. 

Stih: Sfinţilor Arhangheli Mihail şi Gavriil, rugați-vă lui Dumnezeu pentru noi. 

Voievozii îngerilor, şi cei mai aleşi, şi căpeteniile cetelor cei luminaţi, pe Minţile cele fără de 
trup astăzi le ridică spre săvârşirea de praznic a pomenirii lor celei strălucite, cu care împreună se 
bucură oamenii, cântare Treimii aducând. 

Slavă... 

Să ne veselim împreună cu îngerii noi, oamenii, duhovniceşte, întru bucurie; că Gavriil iarăşi 
acum binevesteşte unirea Bisericii şi surparea a tot eresul celui potrivnic, întru venirea pomenirii lor. 

Și acum... Al Născătoarei: 

Născut-ai pe Cuvântul Tatălui - Cel ce mai presus de fire, Preacurată, întru tine S-a sălăşluit 
întru Duhul Sfânt - pe Cel ce este aşadar cu două firi şi cu două voiri într-un Ipostas neschimbat, al 
Căruia şi chipul sărutăm. 


CÂNTAREA A 3-A 

Irmos: Tu eşti întărirea celor ce aleargă la Tine, Doamne, Tu eşti lumina celor întunecaţi, şi 
pe Tine Te laudă duhul meu. 

Stih: Sfinţilor Arhangheli Mihail şi Gavriil, rugați-vă lui Dumnezeu pentru noi. 

Îngerilor cea dintâi, şi, de la Treime, a doua Lumină te-ai arătat, Mihaile Voievodule, nouă, 
celor ce cu credință te lăudăm pe tine. 

Stih: Sfinţilor Arhangheli Mihail şi Gavriil, rugați-vă lui Dumnezeu pentru noi. 

Cu raza Dumnezeiescului dar, Gavriil prin credință a umplut tot pământul, propovăduind cea 
în trup a lui Dumnezeu pogorâre. 

Slavă... 

Împreunare pururea slăvită şi însoţire luminoasă fără materie, lumini Dumnezeieşti, pe cei ce 
săvârşesc cu credință pomenirea voastră arătaţi-i. 

Şi acum... Al Născătoarei: 

Lăudat-a Isaia Naşterea ta cea mai presus de minte, Curată; o laud şi eu, ca să dobândesc 
curăția aceluia. 

Sedealna, Glas 8 

Podobie: Porunca cea cu taină... 

Cetele celor fără de trup dorind a le lauda, noi, cei de pe pământ, să urmăm cât se poate a lor 
sfințenie, omorându-ne toate mădularele trupului, rugându-i ca pe nişte apărători şi păzitori să ne 
izbăvească de toată înşelăciunea nevăzutului vrăjmaş pe noi, cei ce-i lăudăm pe dânşii, ca să aflăm 
milă. 

Slavă... Şi acum... Al Născătoarei: 

Mulţumim ţie pururea, de Dumnezeu Născătoare, şi te slăvim pe tine, Curată, şi ne închinăm 
ție, lăudând pe Cel născut al tău, ceea ce eşti plină de dar, şi strigând neîncetat: Mântuieşte-ne pe 
noi, Fecioară Preamilostivă, ca o bună, şi de la draci ne scoate şi din răspunsul cel înfricoşat în 
ceasul întrebării, ca să nu ne ruşinăm noi, robii tăi. 

CÂNTAREA A 4-A 

Irmos: Tu eşti tăria mea, Doamne, Tu - şi puterea mea; Tu - Dumnezeul meu; Tu - bucuria 
mea, Cel ce n-ai lăsat sânurile părintești, şi a noastră sărăcie ai cercetat-o. Pentru aceasta, cu 
Proorocul Avacum, strig către Tine: Slavă puterii Tale, lubitorule de oameni. 

Stih: Sfinţilor Arhangheli Mihail şi Gavriil, rugați-vă lui Dumnezeu pentru noi. 

În Ierihon s-a arătat mai-marele Voievod al Puterilor, oştindu-se de demult lisus al lui Navi, 
biruinţă făcând şi izbândind marele Mihail, Voievodul celor fără de trupuri; de la care luând putere, 
sluga Domnului prin armă robi a luat pe cei potrivnici. 

Stih: Sfinţilor Arhangheli Mihail şi Gavriil, rugați-vă lui Dumnezeu pentru noi. 

Mai-marele Puterilor celor fără de trupuri oarecând s-a arătat, aducând bunele vestiri de fiu 
Zahariei preotului, marele Gavriil, Dumnezeiescul cu adevărat Arhanghel. Pentru aceasta, născându- 
se loan, Glasul Cuvântului, părintelui său glas i-a dat. 

Slavă... 


Bucură-se cu bucurie toate marginile astăzi, prăznuind cuvioasă pomenirea Arhanghelilor 
Tăi, Dumnezeule, a Dumnezeiescului Mihail şi a lui Gavriil, de Dumnezeu înţelepțitul; împreună se 
bucură şi toată ceata îngerească, căci se mântuieşte lumea prin acoperământul lor. 

Şi acum... Al Născătoarei: 

Numai tu, una, curată ai fost şi după Naştere; numai tu te-ai arătat, fără de bărbat, cu lapte 
hrănind pe Cuvântul cel adevărat al Tatălui, Care prin Duhul Sfânt a luat chip de rob precum suntem 
noi. Fecioară de Dumnezeu Născătoare, pe Care îl lăudăm, cinstind Dumnezeiasca asemănare a 
chipului Lui. 

CÂNTAREA A 5-A 

Irmos: Pentru ce m-ai lepădat de la faţa Ta, Cela ce eşti Lumină neapusă, şi m-a acoperit 
întunericul cel străin pe mine, ticălosul? Ci mă întoarce şi, la lumina poruncilor Tale, îndreptează 
căile mele, rogu-mă. 

Stih: Sfinţilor Arhangheli Mihail şi Gavriil, rugați-vă lui Dumnezeu pentru noi. 

Neplecându-se de demult minunilor lui Dumnezeu celor negrăite şi Dumnezeieşti Valaam 
vrăjitorul, în răspântii îngerul arătându-se asinului, înfricoşat I-a mustrat şi, cuvântător pe dobitoc 
arătându-l, cunoştinţa firii 1-a schimbat. 

Stih: Sfinţilor Arhangheli Mihail şi Gavriil, rugați-vă lui Dumnezeu pentru noi. 

Prins fund Petru şi în temniță rămânând, i s-a arătat îngerul lui Dumnezeu, din mâinile lui 
Irod, şi din legături, şi din moarte izbăvindu-l. Pentru aceasta, veniţi toţi şi, ca pe nişte Dumnezeieşti 
păzitori ai sufletelor, pe înţelepţii Arhangheli să-i cinstim. 

Slavă... 

Împerecherile războaielor şi eresurile Bisericii, şi toate smintelile stricaţi-le voi, îngeri, 
Arhangheli, Dumnezeieşti Puteri ale lui Dumnezeu, cu rugăciunile voastre cele de-a pururea către 
Dumnezeu, şi pe noi în pace ne păziţi. 

Și acum... Al Născătoarei: 

În doua firi pe Tine, unul Dumnezeul făpturii, Te ştim, întru amândouă lucrările şi voile fiind 
neamestecat Fiul lui Dumnezeu, Cel ce ai luat trup din Fecioară, al Căruia chip pe icoane îl cinstim. 

CÂNTAREA A 6-A 

Irmos: Curăţeşte-mă, Mântuitorule, că multe sunt fărădelegile mele, şi mă ridică dintru 
adâncul răutăților, rogu-mă, căci către Tine am strigat, şi mă auzi, Dumnezeul mântuirii mele. 

Stih: Sfinţilor Arhangheli Mihail şi Gavriil, rugați-vă lui Dumnezeu pentru noi. 

Pe cei fără de trupuri, pe cei fără de materie, ce sunt ca nişte foc, şi văpaie, şi lumină, din 
stricăciunea cea trupească mintea ridicându-ne, cu buze de lut, cu frică întru cântări să îi cinstim. 

Stih: Sfinţilor Arhangheli Mihail şi Gavriil, rugați-vă lui Dumnezeu pentru noi. 

Potoliţi viforele patimilor, Arhangheli, şi alinaţi împreună cu acelea toate smintelile 
Credintei, Sfinților mai-mari Voievozi ai Treimii, cei ce sunteți în chipul focului. 

Slavă... 

Arhanghelii lui Dumnezeu, căpeteniile celor fără de trupuri, cu folosirile voastre de tot eresul 
mântuiţi-ne pe noi, Mihaile Voievodule şi Gavriile, mai-marii oştilor. 

Și acum... Al Născătoarei: 


Din pântecele celei neştiute de bărbat Te-ai arătat de bunăvoie întrupat, Cel ce eşti fără de 
trup ca un Dumnezeu, Hristoase, şi purtător de trup ca un om ai fost, al Căruia chipul asemănării 
noi, credincioşii, îl cinstim. 

ICOASE, după Alfaviton. 

Care se citesc în ziua Praznicului Dumnezeieştilor şi prea- marilor Voievozi Mihail şi Gavriil. 
Facerea lui loan Evghenicul, Hartofilakos al Bisericii celei mari, şi fratele Sfântului Marcu al 
Efesului. 

Condacul întâi, Glas 8 

Podobie: Apărătoare Doamnă... 

Pe începătorii îngerilor Treimii bine să îi cuvântăm, pe Mihail şi Gavriil, toţi iubitorii de 
praznice, care ne acoperim cu aripile amândorura şi din nevoile cele de multe feluri ne izbăvim, 
unul strigând: Bucură-te, Slujitorule cil Legii, iar altul zicând: Bucură-te, îngere al darului. 

Icosul întâi: 

Arhanghel începător cetei îngerilor celor fără de trup te-ai zidit de pricinuitorul tuturor, 
Dumnezeu, cu tăcere de minte închipuită, Mihaile, lumina cu adevărat a doua din Lumina cea dintâi. 
Pentru aceasta, veselindu-mă, laude de acest fel zic ţie: 

Bucură-te, zidirea Minţii celei făcătoare de lume; 

Bucură-te, vărsarea Luminii celei mai înainte de lumină; 

Bucură-te, cel de foc, care stai aproape de Dumnezeire; 

Bucură-te, slujitorule neostenit al Treimii; 

Bucură-te, duh, cel după asemănarea lui Dumnezeu, înfocate nematerialnicule; 

Bucură-te, al doilea între cei fără de moarte, lăudătorule al lui Dumnezeu; 

Bucură-te, apărătorule al Cerului cel înfocat; 

Bucură-te, începătorule al podoabei celei gândite; 

Bucură-te, luminătorule al cetelor celor bine-mulțumitoare; Bucură-te, arzătorule al duhului 
celui nemulțumitor; Bucură-te, prin care firea Îngerilor a stătut; Bucură-te, prin care satana s-a 
surpat; Bucură-te, slujitorule al Legii. 

Condacul al 2-lea: 

Văzând pe îngerii cei nemulțumitori trufindu-se şi din Cerul cel înfocat căzând- o, 
Dumnezeiescule Mihaile! - ca o multumitoare slugă stând, ai strigat: să stăm bine şi să luăm aminte, 
cântând Treimii lauda: Aliluia. 

Icosul al 2-lea: 

Gavriile, al minţilor celor ascunse şi tainelor Celui Preaînalt te-ai arătat tăinui tor, arătând mai 
înainte cunoştinţa celor ce vor să fie şi bunele vestiri de bucurie oamenilor tâlcuind. Pentru aceasta 
mă sârguiesc cu dorință a cânta ție cele de acest fel: Bucură-te, văzătorule al Luminii celei neştiute; 
Bucură-te, tăinuitorule al tainelor lui Dumnezeu; Bucură-te, arătătorule de departe al ascunselor 
voințe; Bucură-te, vestitorul lui Dumnezeu de cele negrăite; Bucură-te, că te străluceşti cu mintea în 
ştiinţa cea tăinuită; Bucură-te, cel ce înveţi pe oameni aceasta întru lumină; Bucură-te, slujitorule al 
Dumnezeieştilor bune vestiri, Bucură-te, Proorocule al lucrurilor celor veselitoare; Bucură-te, 
arătarea multelor neştiute; Bucură-te, mai-nainte cunoştinţa multora ce vor să fie; Bucură-te, prin 


care bucuria în lăuntru s-a adus; Bucură-te, prin care întristarea afară s-a gonit; Bucură-te, îngere al 
darului. 

Condacul al 3-lea: 

Lui Daniil Proroocul, mai mult decât tuturor Proorocilor, ai arătat taina cea străină a venirii 
lui Hristos celei înfricoşate şi a Iconomiei, prea-mare Gavriile, şi pe acela l-ai înţelepțit cu bucurie a 
cânta lui Dumnezeu: Aliluia. 

Icosul al 3-lea: 

Fost-ai arătat având numele puterii lui Dumnezeu, Mihaile, Dumnezeiasca Minte, puternic 
întru războaie pururea, şi pe Iacov întru luptă l-ai întărit, biruind el neamuri străine. Pentru aceasta 
puterea ta slăvesc: 

Bucură-te, lucrătorule mai mult decât focul; 

Bucură-te, mai ascuţitule decât văpaia; 

Bucură-te, cel ce ai înecat oştile Egiptenilor; 

Bucură-te, cel ce ai biruit cetele Hananeilor; 

Bucură-te, că pe Moisi şi Aaron i-ai întărit; 

Bucură-te, că pe lisus al lui Navi îndrăzneţ l-ai făcut; 

Bucură-te, cel ce deodată ai tăiat oştirea Asirianilor; 

Bucură-te, cel ce ai lovit pe Sion al Amoreilor; 

Bucură-te, pierzarea lui Og, împăratul Vasanului; 

Bucură-te, păzirea mortului Moisi; 

Bucură-te, prin care se pierd rău-credincioşii; 

Bucură-te, prin care se înalță ortodocşii; 

Bucură-te, slujitorule al Legii. 

Condacul al 4-lea: 

Mihaile, începătorul îngerilor, pleacă pe Dumnezeu cu solirile tale, întru fapte bune zilele 
noastre a vieţui noi, cei ce Preacinstit soborul tău din dor îl săvârşim; şi ne învredniceşte viaţa mai 
bună dobândind, împreună cu tine lui Dumnezeu a cânta laudă: Aliluia. 

Icosul al 4-lea: 

Ivindu-te, ai venit de la Cel Preaînalt, Gavriile, Minte Dumnezeiască, bunele vestiri ale 
bucuriei aducând către Ana şi loachim şi dezlegând sterpiciunea cea nenăscătoare a acestora. Pentru 
aceea, veselindu-ne, ție din credinţă strigăm: 

Bucură-te, purtătorule de vestire a bunătăţilor; 

Bucură-te, bucuria sterpilor, aducătorule de prunci; 

Bucură-te, rodire dată de Dumnezeu celor neroditori; 

Bucură-te, naştere plăcută lui Dumnezeu a celor fără de copii; 

Bucură-te, că Dumnezeiescului strămoş ai adus naştere cinstită; 

Bucură-te, că Dumnezeieştii strămoaşe pe a pântecului odraslă ai dat; 

Bucură-te, cel ce legăturile nenaşterii de prunci le dezlegi; 

Bucură-te, cel ce darul celor ce se nasc mai înainte îl vesteşti; 

Bucură-te, lauda multor părinți; 


Bucură-te, mângâierea bunelor maici; 

Bucură-te, prin care neamul oamenilor se înmulțește; 

Bucură-te, prin care naşterea mai înainte se vesteşte; 

Bucură-te, îngere al darului. 

Condacul al 5-lea: 

Născătoarea de Dumnezeu Maria, Doamna lumii, venind în biserica Domnului, te-ai trimis tu 
- o, Gavriile! - aducându-i cu sârguire hrana cerească; şi totdeauna sculând-o pe ea, lui Dumnezeu 
striga aşa: Aliluia. 

Icosul al 5-lea: 

Pe strămoşii cei ce de demult se rugau lui Dumnezeu, din multe rele i-ai izbăvit, Mihaile, şi 
norodului ludeilor ai fost pururea înainte-mergător. Pentru aceasta, cele de acest fel grăiesc ție: 

Bucură-te, cel ce de junghiere pe Isaac l-ai izbăvit; 

Bucură-te, cela ce pe Avraam de bucurie l-ai umbrit; 

Bucură-te, răcorirea însetatului Ismail; 

Bucură-te, străină mângâiere a Agarei celei ce plângea; 

Bucură-te, stâlpul cel în chipul focului, care pe Israil povăţuiai; 

Bucură-te, norul cel înaurit, care pe el în cale acopereai; 

Bucură-te, că pe cele întâi-născute ale Evreilor ai păzit; 

Bucură-te, că pe cele întâi-numite ale Egiptului ai omorât; 

Bucură-te, laudă strălucită a ludeilor; 

Bucură-te, îngrădirea tare a Legii; 

Bucură-te, că ai scos pe norod din Egipt; 

Bucură-te, că pe dânsul la pământul bun l-ai adus; 

Bucură-te, slujitorule al Legii. 

Condacul al 6-lea: 

Când S-a pogorât în muntele Sinai Marele Dumnezeu, vrând a da lege Evreilor, prin slujirea 
ta şi mijlocirea, mare Mihaile, pe aceasta lui Moisi a grăit-o şi l-a învăţat a cânta aşa: Aliluia. 

Icosul al 6-lea: 

Lui Zaharia celui sfințit, care cerea scăpare şi mântuire norodului oarecând în biserica lui 
Dumnezeu - o, Gavriile! - naşterea Dumnezeiescului înainte-mergător i-ai vestit. Pentru aceea, de 
bunele tale vestiri înspăimântându-mă, strig: 

Bucură-te, cel ce ai vestit lucruri peste omenire; 

Bucură-te, cel ce l-ai arătat pe înger tatălui; 

Bucură-te, veselitoare grăire Zahariei; 

Bucură-te, dulce auzire a Elisavetei,; 

Bucură-te, că ai binevestit pe Botezătorul lui Hristos; 

Bucură-te, ca pe cel al doilea Ilie mai înainte l-ai propovăduit; 

Bucură-te, propovăduitorul propovăduitorului pocăinţei; 

Bucură-te, trâmbiţa cea bine-glăsuitoare a sfeşnicului Luminii; 

Bucură-te, glăsuirea începăturii darului; 


Bucură-te, vestirea zorilor zilei; 

Bucură-te, semnul mântuirii oamenilor; 

Bucură-te, temelia împărăției Cerurilor; 

Bucură-te, îngere al darului. 

Condacul al 7-lea: 

Mai înainte, vrând Dumnezeu-Cuvântul pentru noi a se întrupa, ţie numai taina aceasta a 
încredinţat - o, Gavriile! - şi slujitor acesteia te-a ales pe tine, care socoteai minunea întru sine-ți şi 
cântai aşa: Aliluia. 

Icosul al 7-lea: 

Numărul celor trei Tineri de demult din văpaia cuptorului ai izbăvit, Mihaile Voievodule, 
aratându-te întru aceasta Preaslăvit, şi luminat cu chipul, şi după asemănarea lui Dumnezeu, încât se 
spăimânta tiranul de minune. Pentru aceasta strig ţie: 

Bucură-te, stingerea focului celui neobosit; 

Bucură-te, suflarea vâpăii celei pururea vii; 

Bucură-te, izbăvirea feciorelnicilor Tineri; 

Bucură-te, păzirea trupurilor celor neîntinate; 

Bucură-te, că tu ai înfricoşat cu a ta închipuire pe tiranul; 

Bucură-te, că tu ai împuternicit pe Daniil Proorocul; 

Bucură-te, cel ce ai răpit pe Avacum Proorocul; 

Bucură-te, că în grabă la Babilon l-ai adus pe dânsul; 

Bucură-te, biruinţă tare a lui Ghedeon în război; 

Bucură-te, înfrângerea luminată al lui Madiam; 

Bucură-te, prin care se întăresc împărăţii; 

Bucură-te, prin care se înfricoşează tiranii; 

Bucură-te, slujitorule al Legii. 

Condacul al 8-lea: 

Străină minune văzând Valaam vrăjitorul şi, în urmă, David Proorocul, la tine în grabă căzând 
- o, Dumnezeiescule Mihaile! - s-au închinat ţie, unul cu frică legându-se, iar celălalt lui Dumnezeu 
strigând aşa: Aliluia. 

Icosul al 8-lea: 

Ostaş tot purtător de fulger, tot strălucit şi tot vesel, ai venit către cea plină de dar, Gavriile, 
bunele vestiri de bucurie aducând. Pentru aceasta, bucurându-mă, cu heretesire te heretisesc pe tine: 

Bucură-te, propovăduitorule al bucuriei celei nesfârşite; 

Bucură-te, tăietorule al blestemului celui de demult; 

Bucură-te, ridicarea lui Adam celui căzut; 

Bucură-te, mângâierea întristărui Evei; 

Bucură-te, înalt-tâlcuitorule al întrupării Cuvântului; 

Bucură-te, slăvite tăinuitorule al pogorârii lui Dumnezeu; 

Bucură-te, cel ce, bucurându-te, celei pline de dar ai zis: «Bucură-te». 

Bucură-te, cel ce cu «Bucură-te» toată întristarea ai dezlegat; 


Bucură-te, stea, care pe Soare ai vestit; 

Bucură-te, luminătorule, cel ce ai arătat Lumina cea neapropiată; 
Bucură-te, prin care s-a luminat lumea; 

Bucură-te, prin care s-a stricat întunericul; 

Bucură-te, îngere al darului. 


Condacul al 9-lea: 

Pastorilor ce privegheau. Naşterea Mântuitorului ai vestit-o, Gavriile, bucurându-te, şi pe 
Magi ca o stea luminoasă ai povăţuit spre închinăciunea Acestuia, şi pe toți ai înţelepţi a cânta 
Celui născut aşa: Aliluia. 

Icosul al 9-lea: 

Râvnitor şi tare apărător Legământului celui Nou te-ai arătat, Mihaile, purtătorule de lumină, 
şi al norodului credincioşilor Creştini ajutător mare te cunoşti pururea, de multe nevoi izbăvindu-ne 
şi îndemnându-ne a cânta ție: 

Bucură-te, zidul norodului celui nou; 

Bucură-te, tăria neamurilor celor după Hristos numite; 

Bucură-te, cel ce ai izbăvit pe Apostoli de multe ori; 

Bucură-te, cel ce pe purtătorii de nevoinţe tari i-ai făcut; 

Bucură-te, că pe Petru l-ai mântuit din legături şi din temniţă; 

Bucură-te, că tu ai omorât pe Irod îndată; 

Bucură-te, păzitorule al Bisericii nebiruite; 

Bucură-te, securea cea cu două ascuţişuri asupra ereticilor; 

Bucură-te, întărirea puternică a cuvioşilor; 

Bucură-te, sprijinirea luminată a ierarhilor; 

Bucură-te, prin care se lăţeşte credinţa; 

Bucură-te, prin care se micşorează rătăcirea; 

Bucură-te, slujitorule al Legii; 

Condacul al 10-lea: 

Sfârşitul a toată lumea, Mihaile, făcându-se, trâmbiţa cea mai de pe urmă vei trâmbiţa, de care 
morții din pământ, sculându-se, cu frică vor sta înaintea nematerialnicului Divan, strigând împreună 
cu tine cântare: Aliluia. 

Icosul al 10-lea: 

Totdeauna numele tău arată luminat - o, Gavriile! - purtătorule de lumină, înălțimea rânduielii 
tale; căci îndestulat fiind după chemarea Dumnezeu-Omului, cu cuviință slujitor vrednic te-ai arătat 
Cuvântului, Dumnezeu-Omului. Pentru aceea, îţi răsplătesc cu laude: 

Bucură-te, prin care s-a învăţat logodnicul tăinuit; 

Bucură-te, prin care Fecioara de dânsul s-a luat; 

Bucură-te, cel ce ai chemat numele lui lisus; 

Bucură-te, cel ce ai vestit mântuirea lumii; 

Bucură-te, că lui Iosif logodnicului i-ai făcut descoperire; 


Bucură-te, că pe lisus în Egipt L-ai scăpat; 

Bucură-te, cel ce pe Hristos din Egipt înapoi L-ai chemat; 

Bucură-te, cel ce în cetatea Nazaret a locui I-ai vestit; 

Bucură-te, cel ce pe credincioşii Magi taina i-ai învăţat; 

Bucură-te, că pe dânşii de Irod i-ai scăpat; 

Bucură-te, prin care lisus S-a păzit; 

Bucură-te, prin care Irod s-a batjocorit; 

Bucură-te, îngere al darului. 

Condacul al 11-lea: 

Asupra Dumnezeieştii pietre a primitorului de Viaţă Mormânt luminat şezând, Gavriile, şi ca 
fulgerul strălucind. Învierea lui Hristos ai binevestit femeilor: «Nu plângeţi» - strigând lor şi cântând 
cântarea: Aliluia. 

Icosul al 11-lea: 

Făclia lumii eşti, Mihaile Voievodule, strălucind minţile credincioşilor, şi povăţuindu-le către 
Dumnezeiasca cunoştinţă, şi către mântuire luminând pe toți, şi de răutatea vrăjmaşilor izbăvindu-i 
pe ei, care strigă: 

Bucură-te, apărătorule al tuturor credincioşilor; 

Bucură-te, făcătorule a feluri de minuni; 

Bucură-te, necheltuită tămăduire bolnavilor; 

Bucură-te, grabnică izbăvire robiților; 

Bucură-te, că ai apărat pe a Dohiarului Mănăstire; 

Bucură-te, că pe aceasta ai mântuit-o de a sărăcinilor năvălire; 

Bucură-te, izbăvirea tânărului celui afundat; 

Bucură-te, arătarea aurului celui ascuns; 

Bucură-te, cel ce izvor de aghiasmă ai făcut să izvorască; 

Bucură-te, cel ce săvârşeşti minuni prin apă; 

Bucură-te, Dumnezeiescule împodobitor al bisericii acesteia; 

Bucură-te, ajutătorule al acestei mănăstiri; 

Bucură-te, slujitorule al Legii; 

Condacul al 12-lea: 

Dar Dumnezeiesc dăruieşte celor ce săvârşesc cu dor soborul tău, Mihaile, şi celor ce te 
cheamă pe tine; întru ieşirea din viaţă ajutător arată-te şi mai ales păzeşte pe cei ce în mănăstirea ta 
aceasta striga: Aliluia. 

Icosul al 12-lea: 

Psalmiceşte a cânta Dumnezeieştii întrupări Preacuîntocmire veselitoare slavoslovii, de la tine 
- o, Dumnezeiescule! - învăţându-ne, ţie cele de mulţumire cu dor cântăm şi - pe tine mărindu-te, ca 
pe un bun vestitor - aşa strigăm: 

Bucură-te, bucuria celor scârbiţi; 

Bucură-te, păzitorul celor dosâdiţi; 

Bucură-te, bogăţia săracilor cea nefurată; 


Bucură-te, liman de mântuire înotătorilor pe mare; 

Bucură-te, armă Preaputernică a credincioşilor împărați; 

Bucură-te, laudă Preaslăvită a evlavioşilor preoți; 

Bucură-te, întăritorule al Mănăstirii Dohiarului; 

Bucură-te, minunat-chivernisitorule al corăbiei acesteia; 

Bucură-te, apărătorule al celor ce pe tine te cinstesc; 

Bucură-te, Preabunule, aducătorule al sufletelor ca de mireasă; 

Bucură-te, cea de la Dumnezeu blagoslovenie a credincioşilor; 

Bucură-te, buna povăţuire călugărilor; 

Bucură-te, îngere al darului. 

Condacul al 13-lea: 

O, Dumnezeieşti începători ai îngerilor! - Mihaile şi Gavriile, care staţi aproape de Scaunul 
lui Dumnezeu, primind laudele acestea ale noastre ca pe banii văduvei, de gheena izbăviţi-ne pe noi, 
ca împreună cu voi să cântam: Aliluia, (de 3 ori) 

Apoi, iarăşi zicem Icosul cel dintâi: Arhanghel începător cetei celor fără de trup... Şi 
Condacul: Pe începătorii îngerilor Treimii... 

CÂNTAREA A 7-A 

Irmos: Tinerii, cei ce au mers din Iudeea în Babilon oarecând, cu credință Treimii văpaia 
cuptorului au călcat-o, cântând: Dumnezeul Părinților noştri, bine eşti cuvântat. 

Stih: Sfinţilor Arhangheli Mihail şi Gavriil, rugați-vă lui Dumnezeu pentru noi. 

Cu cetele celor fară de trupuri, şi noi, neamul omenesc veniţi să ne veselim întru aceasta 
vestita zi, săvârşind pomenirea înțelepților Arhangheli ai lui Hristos, cântând: Sfânt, Sfânt, Sfânt 
eşti, Dumnezeul Părinților noştri 

Stih: Sfinţilor Arhangheli Mihail şi Gavriil, rugați-vă lui Dumnezeu pentru noi. 

Ca nişte iubitori de străini, de demult Avraam, de Dumnezeu văzătorul, şi Lot slăvitul au 
ospătat pe îngeri şi au aflat împărtăşire cu îngerii, strigând: Sfânt, Sfânt, Sfânt eşti, Dumnezeul 
Părinților noştri. 

Slavă... 

Lui Manoe viteazului şi lui Tovit Preaînţeleptului s-au arătat îngerii, răsplătindu-le nevoinţele 
vieţii după vrednicie; şi Tinerilor ce erau în cuptorul cu foc, îngerul oarecând le-a stins văpaia. 

Şi acum... Al Născătoarei 

Toată firea noastră, din Fecioară ai purtat-o fără schimbare, Iisuse, cu firile îndoit şi cu un 
Ipostas; ca Părinții pe Tine Te mărturisim, al Căruia şi chipul cu credinţă îl cinstim, zugrăvindu-Te. 

CÂNTAREA A 8-A 

Irmos: De şapte ori, cuptorul, muncitorul Haldeilor l-a ars nebunește cinstitorilor de 
Dumnezeu. lar văzându-i pe aceştia cu putere mai bună mântuiți de Făcătorul şi Mântuitorul, a 
strigat: Tineri, binecuvântaţi-L; preoți, lăudaţi-L; noroade, Preaînălţaţi-L întru toţi vecii. 

Stih: Sfinţilor Arhangheli Mihail şi Gavriil, rugați-vă lui Dumnezeu pentru noi. 

Mai-mare îngerilor este Mihail Arhanghelul, dar se proslăveşte împreună cu dânsul mai 
luminat tăinuitorul darului şi vestitorul Fecioarei cel cinstit, Voievodul celor fără de trupuri după 


vrednicie, Gavriil, mai înainte bucurie vestind celor ce striga: Noroade, prea-înălțați pe Hristos în 
veci. 

Stih: Sfinţilor Arhangheli Mihail şi Gavriil, rugați-vă lui Dumnezeu pentru noi. 

Cetele îngerilor în multe feluri de chipuri văzându-le lezechil, mai-nainte spunând a 
propovăduit; între care Serafimii cei cu câte şase aripi înainte stăteau şi Heruvimii cei cu ochi mulți 
înconjurau, cu care pe Arhanghelii cei Prealuminaţi a văzut, pe Hristos slăvind întru toţi vecii. 

Slavă... 

Folositori tuturor arătându-vă, Mihaile cu Gavriil, cercetaţi pe cei ce, din dragoste, cinstesc 
întru-tot-prăznuita pomenirea voastră şi pe cei ce cântă cu credinţă mântuiți-i de toată înconjurarea. 

Şi acum... Al Născătoarei: 

Pe Cuvântul cel fară de început ai primit, Cel ce a voit firea mea a o înnoi, şi pe Acesta 
întrupat ai născut, Fecioară. Pentru aceasta pe tine, de Dumnezeu Născătoare, neîncetat te mărim. 

CÂNTAREA A 9-A 

Irmos: Cu adevărat, Născătoare de Dumnezeu, te mărturisim pe tine Fecioara curată, noi, cei 
mântuiți prin tine, cu cetele celor fară de trupuri mărindu-te. 

Stih: Sfinţilor Arhangheli Mihail şi Gavriil, rugați-vă lui Dumnezeu pentru noi. 

Celor ce bolesc, şi celor ce umblă pe ape, şi celor din nevoi, spre mântuire ajutători v-aţi 
arătat, mai-marii celor fără trupuri, Mihaile şi Gavriile. 

Stih: Sfinţilor Arhangheli Mihail şi Gavriil, rugați-vă lui Dumnezeu pentru noi. 

Împreună cu cetele Puterilor şi ale Scaunelor dănțuind, ca un Voievod al îngerilor şi tăinuitor 
al lui Dumnezeu, Gavriile, roagă-te pentru noi Mântuitorului. 

Slavă.. 

Ca nişte păzitori ai lumii şi ai Bisericii şi mai marii cetelor Puterilor celor de sus, pentru noi 
Mântuitorului rugați-vă. 

Și acum... Al Născătoarei: 

Cu un glas, de Dumnezeu Născătoare, pe tine te slăvim, şi din patimi şi din primejdii ne 
mântuieşti pe noi şi rugăciunile noastre întru cele bune le plineşti. 

LUMINÂND A 

Podobie: Cu Ucenicii să ne suim... 

Stăpâniilor, Puterilor, Arhanghelilor, Îngerilor. Domnului. Scaunelor şi Căpeteniilor, mai- 
mare de la Dumnezeu eşti pus. Dumnezeiescule Voievod, Mihaile Preaslavite. Deci, stând înaintea 
Scaunului celui nesuferit, acoperă, apăra, păzeşte, mântueşte pe toţi cei ce cu credinţă te cinstesc pe 
tine, folositorul lumii 

Slavă... Şi acum... Al Născătoarei: 

Mai cinstită eşti decât slăviţii Heruvimi şi înfricoşaţi Serafimi, prea-lăudată, şi fără asemănare 
mai Slăvită, şi decât toți Sfinţii îngeri mai sfântă, Preacurată, ca pe Ziditorul tuturor negrăit cu trup 
L-ai născut, de Dumnezeu Născătoare, pe Care roagă-L să dăruiască robilor tăi izbăvire de greşeli. 

LA LAUDE, 

Stihirile pe 4, Glas 1 

Podobie: Ceea ce eşti bucuria... 


Ca pe un povaţuitor al cetelor cereşti şi al oamenilor celor de pe pământ tare folositor, păzitor 
şi izbăvitor, pe tine te lăudăm cu credinţă, Mihaile, mai-marele Voievod, rugându-ne să ne izbăveşti 
pe noi de toată durerea cea făcătoare de stricăciune, (de 2 ori) 

Mai-marele cetelor Dumnezeieştilor Puteri celor de sus astăzi cheamă cetele oamenilor, 
împreună cu îngerii prăznuire luminată să facă, a Soborului lor celui Dumnezeiesc, şi împreună să 
cânte lui Dumnezeu cântare întreit-sfântă. 

Sub acoperământul Dumnezeieştilor tale aripi, pe noi, cei ce alergăm cu credință, Mihaile, 
Dumnezeiască Minte, păzeşte-ne şi ne acoperă în toată viaţa; şi în ceasul morţii, Arhanghele, tu fii 
ajutor milostiv nouă tuturor. 

Slavă... Glas 5: 

Unde umbreşte darul tău, Arhanghele, de acolo se goneşte puterea diavolului, că nu suferă să 
rabde lumina ta luceafărul cel căzut. Pentru aceasta te rugăm: Săgeţile lui cele de foc purtătoare, 
pornite asupra noastră, stinge-le cu mijlocirea ta, izbăvindu-ne pe noi de smintelile lui, vrednicule 
de laudă, Mihaile Arhanghele. 

Şi acum... Al Născătoarei: 

Fericimu-te pe tine de Dumnezeu Născătoare Fecioară, şi te slăvim noi, credincioşii, după 
datorie, cetatea cea neclintită, zidul cel nesurpat, folositoarea cea tare şi scăparea sufletelor noastre. 
Și Otpustul. 


ACATISTUL SFÂNTULUI ARHANGHEL RAFAIL 

Rugăciunile începătoare: 

În numele Tatălui şi al Fiului, şi al Sfântului Duh, Amin! Slavă Ție, Dumnezeul nostru, Slavă 
Ţie! Slavă Ţie, Dumnezeul nostru, Slavă Ţie! Slavă Ţie, Dumnezeul nostru, Slavă Ţie! Împărate 
ceresc, Mângâietorule, Duhul adevărului, Care pretutindenea eşti şi toate le împlineşti, Vistierul 
bunătăților şi dătătorule de viață, vino şi Te sălăşluieşte întru noi, şi ne curăţeşte pe noi de toată 
întinăciunea şi mântuieşte, Bunule, sufletele noastre. Sfinte Dumnezeule, Sfinte tare, Sfinte fără de 
moarte, miluieşte-ne pe noi! Sfinte Dumnezeule, Sfinte tare, Sfinte fără de moarte, miluieşte-ne pe 
noi! Sfinte Dumnezeule, Sfinte tare, Sfinte fără de moarte, miluieşte-ne pe noi! Slavă Tatălui şi 
Fiului, şi Sfântului Duh, şi acum şi pururea şi în vecii vecilor. Amin! 

Preasfântă Treime, miluieşte-ne pe noi. Doamne, curățeşte păcatele noastre. Stăpâne, iartă 
fărădelegile noastre. Sfinte, cercetează şi vindecă neputinţele noastre, pentru numele Tău. Doamne 
miluieşte, Doamne miluieşte, Doamne miluieşte. Slavă Tatălui şi Fiului şi Sfântului Duh şi acum şi 
pururea şi în vecii vecilor. Amin. 

Tatăl nostru, Care eşti în ceruri, Sfinţească-Se numele Tău, Vie împărăţia Ta, fie voia Ta, 
precum în cer şi pe pământ. 

Pâinea noastră cea spre ființă, dă ne-o noua astăzi, Şi ne iartă nouă greşalele noastre, precum 
şi noi iertăm greşiților noştri. Şi nu ne duce pe noi în ispită, ci ne izbăveşte de cel rău. 

Pentru rugăciunile Preasfintei Născătoare de Dumnezeu, ale Sfinților Părinților noştri şi ale 
tuturor Sfinților, Doamne Lisuse Hristoase, Fiul lui Dumnezeu, miluieşte-ne pe noi. Amin! 


CONDACELE ŞI ICOASELE 

Condacul 1 

Tainice Voievod al îngerescului Sobor, mai marele tămăduitorilor, călăuzitorul celor pribegi 
şi paznicul cununiilor, Sfinte Arhanghele Rafail, ca unuia ce întru mare cinste te afli în rânduiala 
cetelor celor de sus, din prea puţinul vredniciei noastre, cu nadăjduitorul glas al credinţei celei 
dreptmăritoare, cântare de laudă ți-aducem ţie, zicând: 

Bucură-te, Rafaile, spaima lui Asmodeu, a toate vindecătorule! 

Icosul 1 

Numărându-te între cei şapte sfinţi îngeri care poartă rugăciunile lumii dinaintea Celui- 
Preaânalt, şi voia dumnezeieştii mile plinind-o fără de preget, tu zoreşti, Rafaile, să dai ajutor celor 
năpăstuiți. Drept care şi noi, nevrednicii, cunoscând împuternicirea lucrării tale, ca pe o lumină în 
noaptea scârbelor noastre le chemăm, şi glas înăltând, pe tine te fericim cu o cântare ca aceasta: 

Bucură-te, aproapele luminii celei neînserate; 

Bucură-te, purtătorul rugăciunilor la cer; 

Bucură-te, brațul dumnezeieştii mile; 

Bucură-te, cel de care demonii se tern; 

Bucură-te, dezlegătorul legăturilor necurate; 

Bucură-te, dreptate care nu mai osteneşti; 

Bucură-te, Rafaile, spaima lui Asmodeu, a toate vindecătorule! 

Condacul 2 

Vai nouă, că suntem lesne cârtitori și, în vâlmaşagul necazurilor vieţii, în loc să zicem ca şi 
Iov: „Domnul a dat, Domnul a luat; fie Numele Domnului binecuvântat!", noi cu gândul, cu vorba şi 
cu fapta ne smintim! De aceea, ferice de cei ce se învrednicesc să urmeze pilda drepţilor, care cu 
răbdarea se încing şi către cele de sus întorcându-se, cu glas de smerenie glăsuiesc: Aliluial 

Icosul 2 

Oarecând, strigând dreptul Tobit, cel cu ochii înceţoşaţi şi cu sufletul adânc întristat: 
„Doamne, adu-Ți aminte de mine!". Dumnezeu te-a trimis pe tine, cerescule vindecător, să-l 
cercetezi în mâhnirea care-l cuprinsese şi să ridici albeața de pe ochii lui. Iar noi, astăzi, ca şi Tobit 
odinioară, nădejdea toată ne-o punem întru Domnul şi pe tine te rugăm, du la El rugăciunile noastre 
şi adu dar izbăvitor celor ce cu credinţă îţi grăiesc ţie unele ca acestea: 

Bucură-te, cel cu bun nume întru cei de sus; 

Bucură-te, netrup înţelegător celor trupeşti; 

Bucură-te, cuminecarea pământului cu cerul; 

Bucură-te, cel în leac neîntrecut; 

Bucură-te, alinătorul rănilor firii; 

Bucură-te, care toată lipsa o plineşti; 

Bucură-te, Rafaile, spaima lui Asmodeu, a toate vindecătorule! 

Condacul 3 

Cu Avraam ne-ai învăţat, înalt Preamilostivule Doamne, că mult poate rugăciunea cea 
stârnitoare a dreptului. Pentru aceasta şi noi, însetând după dreptate, chiar dacă n-am atins măsura 


părinților din vechime şi pe poteca îngustă a sfinţeniei umblăm cu pas şovăitor, rugâmu-ne ie ca să 
ne luminezi şi să ne întăreşti, şi vrednici să ne faci a cânta fără de osândă: Aliluia! 

Icosul 3 

Bunul Tobit, cel ce dreptatea Domnului o păzea peste toate smintelile lui Israel şi morții cei la 
răspântii lepădaţi după rânduială îi îngropa, înfruntând ameninţarea păgânei stăpâniri, s-a pomenit 
precum lov încercat; ci zbătându-se el în orbie, ba fiind luat în râs şi de Ana, femeia lui, n-a lipsit a 
se ruga cu umilă stăruință. Drept care Domnul, auzind rugăciunea lui cea bine-credincioasă, 
Arhanghel izbăvitor I-a trimis, tăinuit în chip omenesc, căruia şi noi se cuvine, cu un glas şi cu o 
inima a-l cânta: 

Bucură-te, cel de mai dinainte de stele; 

Bucură-te, stăruitorule întru bunătatea dintâi; 

Bucură-te, înveşmântatule în multă strălucire; 

Bucură-te, floarea dumnezeiescului alai; 

Bucură-te, scara a sfinţeniei rugătoare; 

Bucură-te, punte între pământ şi cer; 

Bucură-te, Rafaile, spaima lui Asmodeu, a toate vindecătorule! 

Condacul 4 

"Credinţa este chezaşia celor nădăjduite", „vădirea celor nevăzute", după cum Apostolul ne 
învaţă. Şi de vom avea credință cât un bob de muştar, zice Domnul, munţii îi vom muta din loc şi 
copaci vom sădi în mare. Ci noi, râvnitori cu duhul întru credinţă, dar slabi din pricina cărnii, cu 
tatăl demonizatului să zicem: „Cred, Doamne, ajută necredinţei mele", iar Celui de trei ori Sfânt cu 
îngerii să-l cântăm: Aliluia. 

Icosul 4 

Văzând bătrânul Tobit, cel tare în credinţă, câtă milă a făcut Dumnezeu cu el şi cu toată casa 
lui, s-a bucurat cu bucurie mare şi n-a întârziat să aducă Domnului cântare de laudă, zicând: 
„Binecuvântat este Dumnezeu cel veşnic viu şi binecuvântată este împărăția Lui... Bucură-Te şi Te 
veseleşte de fiii celor drepți, căci aceia se vor aduna şi vor binecuvânta pe Domnul drepţilor”. 
Dimpreună cu care şi noi să ne învrednicim a ne face Domnului slavoslovitori, iar solului Său cel cu 
blândeţe tămăduitor şi îndreptător a toată strâmbatatea, neîntârziat să-l grăim unele ca acestea: 

Bucură-te, călcătorule peste luceferi; 

Bucură-te, vâlvâtaie a rugului celui nemistuit; 

Bucură-te, sol purtător de dreptate; 

Bucură-te, izvod al smereniei lucrătoare; 

Bucură-te, prin care firea se primeneşte; 

Bucură-te, prin care soroacele se vor vădi; 

Bucură-te, Rafaile, spaima lui Asmodeu, a toate vindecătorule! 

Condacul 5 

Ca pe nişte fii risipitori ne ispitesc cărările lumii şi dulcețile ei cele deşarte, iar de mulțimea 
curselor şi rătăcirilor n-avem îndestulă putere şi pricepere de unii singuri să ne ferim, fiind noi de 


păcate slăbănogiţi. Ci iată că Dumnezeu cel în Treime închinat, Cârmuitorul întregii făpturi, călăuze 
îngereşti fără de preget ne-a rânduit nouă, celor ce nu prididim a striga: Aliluia 

Icosul 5 

Pornind la drum Tobie, cel necopt de ani, ca să facă voia părintelui său după trup şi să aducă 
înapoi argintul văzut al lumeştilor osteneli, Dumnezeu iarăşi te-a trimis pe tine, călăuzitorule întru 
dreptate, ca să-i stai lui alături în toată nevoia şi să-l înveţi pe el să descopere şi să preţuiască aurul 
cel nevăzut al darurilor dumnezeieşti, faţă cu care pălesc toate bogăţiile lumii. Deci şi noi, 
nedesăvârşiți ca Tobie, dar străduindu-ne asemenea lui întru curăţia inimii, călăuză luminătoare 
rugămu-ne să te avem şi vrednici să fim a cânta cu rost de bucurie: 

Bucură-te, vistiernicul duhovniceştilor comori; 

Bucură-te, pecetea îndurărilor de sus; 

Bucură-te, ocrotitorul bătrâneţelor celor neputincioase; 

Bucură-te, îndrumătorul tinereţelor celor neştiutoare; 

Bucură-te, întru care cărările se adună; 

Bucură-te, întru care zările se smeresc; 

Bucură-te, Rafaile, spaima lui Asmodeu, a toate vindecătorule! 

Condacul 6 

Ferice de cel ce îndrăzneşte întru Domnul, piatra cea din capul unghiului, de care toată teama 
izbindu-se se surpă, precum şi porțile iadului s-au surpat cândva! Urmând dară Biruitorului lumii, 
datu-ni-s-a ca lumea să o biruim şi noi în numele Lui şi, dezlegaţi de toate legăturile vrăjmaşului, ca 
de nişte funii ale fricii celei puţin credincioase, întru slobozia duhului să putem striga: Aliluial 

Icosul 6 


Îngerul Domnului către Tobie a grăit, arătându-I-o pe Sara cea nefericită: „Nu te teme, căci ea 
este menită din veac pentru tine şi tu o vei mântui!". O, taină a dragostei de sus pogorâtoare! O, 
taină a nunții de Dumnezeu pecetluită! O, taină a proniei dumnezeieşti care toată mintea o 
covârşeşte! Cum să întârziem noi a cădea dinaintea solului ceresc, ce o aşa de mare încredințare ne 
aduce nouă despre rânduiala şi grijă întreitei Iubiri, şi cum nu am da glas credincioşiei noastre, cu 
aleasă simţire cântând: 

Bucură-te, solul Sfatului celui de Taina; 

Bucură-te, straja Răsăritului de sus; 

Bucură-te, urgisitorul duhurilor necurate; 

Bucură-te, starostele blagoslovitelor nuntiri; 

Bucură-te, cel pururea gata de slujire; 

Bucură-te, prin care casele se temeluiesc; 

Bucură-te, Rafaile, spaima lui Asmodeu, a toate vindecătorule! 

Condacul 7 

Bine au nădăjduit cei din vechime, încredințându-se Dumnezeului oştirilor, pe urmele 
părintelui Avraam, căruia credinţa „i s-a socotit lui ca dreptate"; dară noi, cei îndreptaţi şi 
răscumpăraţi prin sângele lui Hristos, părtaşi la tot harul şi la tot adevărul, cum oare am fi şovăitori 


în nădejdea noastră?! Şi cum n-am striga cu glas mare, laudă aducând Dumnezeului celui viu şi cu 
îngerii întrecându-ne a cânta: Aliluia! 

Icosul 7 

A zis Tobie către Sara, în iatacul nunţii lor, unde cu nădejde curată au intrat, deşi acolo 
moartea de şapte ori biruise: „Şcoală, soră să ne rugăm ca să ne miluiască Domnul!". Şi rugându-se 
a mărturisit: „Şi acum, Doamne, nu plăcerea o caut, luând pe sora mea, ci o fac cu inimă curată. 
Binevoieşte deci a avea milă de ea şi de mine şi a ne duce împreună până la bătrâneţe". O, mult 
poate rugăciunea celui drept şi nădejdea celui curat cu inima! Ca şi pe Tobie cel de demult, 
călăuzeşte-ne şi povăţuieşte-ne, cerescule Voievod, în duhul dreptăţii, şi pe noi, cei ce-ţi cântăm ţie 
cu bună încredințare: 

Bucură-te, temelie nicicând clătinată; 

Bucură-te, părtaşul celor nestricăcioase; 

Bucură-te, de diavoli înlănțuitorule; 

Bucură-te, călăuza celor înstrăinați; 

Bucură-te, apusul a toată durerea; 

Bucură-te, foc topitor de blesteme; 

Bucură-te, Rafaile, spaima lui Asmodeu, a toate vindecătorule! 

Condacul 8 

Dintru început Domnul Dumnezeu bărbat şi femeie ne-a zidit, ca să nu fie omul singur şi să 
se înmulțească sămânţa chemării lui, umplând toată fața pământului. Mare este taina aceasta, ca doi 
unul să se facă după suflet şi după trup, iar doimea cea în unime, firea plinind-o, mulțime să 
rodească, pentru ca într-un glas toată suflarea spre izvorul cel neîmpuţinat al bunătăţilor să strige: 
Aliluia! 

Icosul 8 

Auzind rugăciunea bietei Sara, cea pe nedrept batjocorită de slujnicia tatălui ei, pentru că 
Asmodeu, vrajmaşul nunţii, de şapte bărbaţi o văduvise până să-i cunoască, Dumnezeu la ea te-a 
trimis pe tine, paznicul cununiilor, să pui capăt deznădejdii ei şi binecuvântată însoţire să-l aduci. 
lar noi astăzi, ca şi ea milelor de sus încredinţându-ne, te rugăm pe tine să alungi şi să legi în pustie 
tot duhul cel necurat, ca noi fără tulburare să-ți grăim ţie unele ca acestea: 

Bucură-te, întâistătător al cetelor dreptăţii; 

Bucură-te, de care tremură toţi îngerii întunericului; 

Bucură-te, vătaful tainelor dumnezeieşti; 

Bucură-te, liman al nunţii neîntinate; 

Bucură-te, prin care rănile se lecuiesc; 

Bucură-te, căruia toată suflarea se încrede; 

Bucură-te, Rafaile, spaima lui Asmodeu, a toate vindecătorule! 

Condacul 9 

Cel ce a dat, laolaltă cu pedeapsa cuvenită neascultării părinților noştri dintâi, vestea cea bună 
a izbăvirii noastre, zicând către şarpele cel de demult ca duşmănie va pune între seminția lui şi 
seminția femeii, şi că din femeie se va naşte Mântuitor neamului omenesc, Acela, la rugăciunea 


Sarei celei greu încercate, biruitor de şarpe în ajutor i-a trimis. lată de ce şi noi, auzind acestea, 
Părintelui îndurărilor nu ostenim a-l striga: Aliluia! 

Icosul 9 

Precum odinioară Sara, soţia lui Avraam, la vremea bătrânețelor ei, s-a făcut stearpă 
roditoare, prin mila Celui-Preaînalt, tot aşa şi Sara, fiica lui Raguel, de Asmodeu, duhul cel rău, 
amarnic urgisită, a căpătat, pentru răbdarea şi rugăciunile ei înfocate, fericita dezlegare de la 
Dumnezeul milelor, prin minunata mijlocire a celui căruia, ca unui Sfânt Voievod închinându-ne 
noi, păcătoşii, iarăşi şi iarăşi, cu glas mare îi cântăm: 

Bucură-te, cel cu Mihail şi cu Gavriil lăudat; 

Bucură-te, pârga îngereştii frumuseți; 

Bucură-te, biciuitorul puterilor iadului; 

Bucură-te, sfârşitul a toată bântuirea; 

Bucură-te, desăvârşită cerului tămadă,; 

Bucură-te, crainicul rugăciunii neîncetate; 

Bucuiă-te, Rafaile, spaima lui Asmodeu, a toate vindecătorule! 

Condacul 10 

Iubirea se trece prin foc, dar rămâne nemistuită; în trup se pogoară, dar în înalt veşniceşte; pe 
Cruce se spânzură, dar stă morții biruitoare. lar noi chipul lui Dumnezeu în cugetul inimii purtându- 
L, asemănarea cu El în iubire ne-o lucrăm. De aceea, Celui ce este Iubire şi după care toate se cer, 
ne cerem şi noi, în suflet şi-n trup deopotrivă, cu îngerii şi cu sfinţii duhovniceşte cântând: Aliluia! 

Icosul 10 

Neprihănita Sara, cea menită din veac bunului Tobie, al cărui suflet s-a lipit de ea ca de o 
taină lui întregitoare, prin multe vămi a fost trecută, până s-a lămurit precum aurul şi întru iubire a 
izbândit. Aşa şi noi, îmbrăcându-ne în iubire ca într-o haină de mireasă şi încrezându-ne Mirelui 
ceresc, să stăm tari împotriva urzelilor diavolului, şi paznic de sus cerând cămării noastre la nuntă, 
la îngerescul sfat al aceluia să ne plecăm urechea sufletului, cu feciorelnică smerenie, şi ca unui 
crainic al veşniciei să-l cântăm: 

Bucură-te, sfeşnic al luminii celei line; 

Bucură-te, netrupescule de trupuri tămăduitor; 

Bucură-te, cel încins în zalele iubirii; 

Bucură-te, binecuvântarea cămărilor de nuntă; 

Bucură-te, făgăduință în veci nemincinoasă; 

Bucură-te, întru care darurile prisosesc; 

Bucură-te, Rafaile, spaima lui Asmodeu, a toate vindecătorule! 

Condacul 11 

Mila Domnului şi Dumnezeului nostru nu cunoaşte margini, iubirea Lui peste toți şi peste 
toate ca un cort se întinde, iar căile cele ascunse ale lucrării Lui - ce minte poate în de tot să le 
cuprindă? De cine ne vom teme, dară, când cu noi este Dumnezeu? Ascultaţi, neamuri, şi 
preamariți-L pe El, cu fără-de-numărul oştirilor celor de sus în toată vremea cântând: Aliluia. 

Icosul 11 


Puterea şi mila lui Dumnezeu mărturisindu-le, trimisule fără de trup care în trup te-ai arătat, 
odinioară, ca un de mai înainte crainic al lui Hristos, le-ai vestit celor căzuți cu faţa la pământ şi 
cuprinși de o sfântă înfricoşare: „Nu vă temeti! Pace veţi avea! Binecuvântaţi-L voi şi preaslăviți-L 
pe Dumnezeu în veac!". lar noi, ca şi aceia, cazând cu fața la pământ şi aducând mulţămită şi slavă 
Celui ce îngerii ŞI-I trimite din înalt, te fericim pe tine, pildă slujitoare, şi lăuntric străluminaţi, iară 
şi iară, îți grăim ție unele ca acestea: 

Bucură-te, lamura a oştirilor întraripate; 

Bucură-te, icoana dreptei asemănări; 

Bucură-te, vestitorul păcii celei adevărate; 

Bucură-te, povaţa celor drepteredincioşi; 

Bucură-te, zălog al cucernicei biruințe; 

Bucură-te, vrednicie pururea veghetoare; 

Bucură-te, Rafaile, spaima lui Asmodeu, a toate vindecătorule! 

Condacul 12 

Dumnezeu, cu înțelepciunea Lui cea neajunsă, a rânduit în cer oştire slujitoare, miliarde de 
miliarde, şi toate cele văzute prin cele nevăzute tainic se păzesc. Cutremură-te, omule, şi măsură 
îngerească agoniseşte-ţi ție, că Dumnezeu la desăvârşirea făpturii te-a chemat, ca înger nefiind, cu 
îngerii să te întreci, întru smerită ascultare, şi cu ei laolaltă să cânți: Aliluia! 

Icosul 12 

Sfântul loan Cuvântătorul de Dumnezeu, în minunata şi înfricoşata vedenie a celor de pe 
urmă, la ruperea celei de-a şaptea peceţi, văzut-a pe cei şapte îngeri care stau dinaintea lui 
Dumnezeu şi care au să sufle în trâmbiţele dreptăţii, aducând plinirea celor ce trebuie să fie. Deci şi 
noi, înfricoşându-ne până mai este vreme şi pocăindu-ne de păcatele noastre cele cu voie şi cele fără 
de voie, celui desăvârşit întru slujire, glas înălțând, să-l cântăm cu bună nădejde: 

Bucură-te, care stai dinaintea Tronului Slavei; 

Bucură-te, trâmbiţaşul milostivei Dreptăţi; 

Bucură-te, alesul soroacelor dumnezeieşti,; 

Bucură-te, taina a zidirii celei nevăzute; 

Bucură-te, celor văzute grabnic sprijinitor; 

Bucură-te, în soborul celor asemenea ție; 

Bucură-te, Rafaile, spaima lui Asmodeu, a toate vindecătorule! 

Condacul 13 

O, Arhanghel cu întreit dar, care rănile ni le vindeci, care paşii ni-i îndrepţi, care cununile ni 
le păzeşti, cercetează-ne la vremea nevoilor noastre, ca pe Tobit cel tare în credinţă tămăduindu-ne, 
ca pe Tobie cel cu bună nădejde călăuzindu-ne, ca pe Sara cea castă în iubire dezlegându-ne, şi cere 
pentru noi de la Mântuitorul Hristos iertarea păcatelor noastre şi cetățenia Ierusalimului ceresc, unde 
laolaltă cu îngerii şi cu Sfinții să ne învrednicim a cânta: Aliluia! 


Condacul acesta se repetă de trei ori, după care se zic iarăşi Icosul I („Numărându-te între cei 
şapte sfinți îngeri...) şi Condacul 1 („Tainice Voievod al îngerescului Sobor..."), apoi rugăciunile: 


Rugăciune către Sfântul Arhanghel Rafail 


Cu Preasfânta Născătoare de Dumnezeu, cu Soborul cel îngeresc şi cu ceata dreptmăritoare a 
Sfinților, auzind glasurile noastre îndelung rugătoare, înduplecă-te spre noi, Rafale, Sfânt şi înaripat 
Voievod, şi cercetându-ne îndeaproape, cu mulţimea harurilor anume încredințate ție, nu ne lipsi pe 
noi, nevrednicii, de puternicul tău ajutor, întru care cutezăm a nădăjdui; şi purtând lamura 
rugăciunilor noastre dinaintea lui Hristos, Domnul vieții şi al învierii, mijloceşte pentru noi, ca mila 
Lui asupra-ne să se pogoare în tot ceasul, plinind trebuinţele noastre sufleteşti şi trupeşti după voia 
înțelepciunii Lui, iar nu după cugetul nostru cel întinat. 

Fie ca tot sufletul creştinesc aflat în boală sau în neputinţă, tulburat în casa sau în patul lui, 
călător pe uscat, pe apă sau prin văzduh, fiecare după nevoia pe care o poartă, să capete, prin 
îngerească ta mijlocire, îndreptarea şi ocrotirea Domnului Dumnezeu, în ceasul de faţă şi în toată 
vremea vieţii lui, precum şi răspuns bun la Judecata cea înfricoşătoare, când şi tu de față vei fi, cu 
oştirile cele cereşti. Nu ne măsura cu asprime, Sfinte Arhanghele Rafail, puţinătatea credinţei şi 
nedesăvârşirea cuvintelor, ci plineşte tu, dinaintea Tronului Slavei, cele de lipsă nouă, ca un ales 
între aleşi şi neamului oamenilor pururea sprijinitor. Şi pe milostivul Dumnezeu roagă-L, cu întreg 
Soborul Puterilor Cereşti celor fără de trup, ca mai presus de toate să ne dea nouă harul iubirii 
atotcuminecătoare şi buze vrednice a proslăvi, dimpreună cu corurile cele îngereşti, pe Tatăl, pe Fiul 
şi pe Sfântul Duh, Treimea cea de-o-ființă şi nedespărțită, acum şi pururea şi în vecii vecilor. Amin! 


Altă rugăciune către paznicul cununiilor 


Sfinte Arhanghel Rafail, biruitorul lui Asmodeu şi paznicul cununiilor, aripa ta ocrotitoare 
întinde-o peste mine şi peste casa mea, pune pe fugă răul care-mi da târcoale, iar pe cele bune 
înlesneşte-mi-le mie, ca unul ce ai putere dinaintea lui Dumnezeu şi iubitoare milă pentru tot 
sufletul aflat în nevoie. 

Cela ce rugăciunile le porți dinaintea Tronului Slavei, poartă şi rugăciunea aceasta a mea şi 
mijloceşte pentru mine la Hristos, Domnul îndurărilor, ca să mă scape de necaz, de tulburare, de 
îndoială, de deznădejde, de toată slăbiciunea şi de toată neputinţa cea dinlăuntru sau cea din afară, 
să mă unească într-un duh de iubire şi de pace cu toți cei apropiaţi mie, şi binecuvântarea Lui să fie 
peste casa mea, în ceasul acesta şi în toate zilele vieții mele. 

Aşa, Voievoade al Puterilor Cereşti, de veghea ta nu mă lipsi, şi de la mine nu te depărta, şi fii 
înțelegător nevredniciei mele, călăuzindu-mă spre îndreptare, dimpreună cu toți ai mei, ca 
bucurându-se inima mea întru cele de sus, cu îngerii să cânte: Sfânt, Sfânt, Sfânt este Domnul 
Dumnezeul nostru; pline-s cerul şi pământul de mărirea Sa. Amin! 


ACATISTUL SFÂNTULUI ÎNGER PĂZITOR 
Rugăciunile începătoare: 
In numele Tatălui şi al Fiului şi al Sfântului Duh, Amin. 


Slavă Ţie, Dumnezeul nostru. Slavă Ție! Slavă Ţie, Dumnezeul nostru, Slavă Ție! Slavă Ţie, 
Dumnezeul nostru, Slavă Ție! 

Împărate ceresc, Mângăietorule, Duhul adevărului, Care pretutindenea eşti şi toate le 
împlineşti, Vistierul bunătăţilor şi dătătorule de viaţă, vino şi Te sălăşluieşte întru noi, şi ne curăţeşte 
pe noi de toată întinăciunea şi mântuieşte, Bunule, sufletele noastre. Sfinte Dumnezeule, Sfinte tare, 
Sfinte fără de moarte, miluieşte-ne pe noi! Sfinte Dumnezeule, Sfinte tare, Sfinte fără de moarte, 
miluieşte-ne pe noi! Sfinte Dumnezeule, Sfinte tare, Sfinte fără de moarte, miluieşte-ne pe noi! 

Slavă Tatălui şi Fiului şi Sfântului Duh şi acum şi pururea şi în vecii vecilor. Amin! 

Preasfântă Treime, miluieşte-ne pe noi. Doamne, curățeşte păcatele noastre. Stăpâne, iartă 
fărădelegile noastre. Sfinte, cercetează şi vindecă neputinţele noastre, pentru numele Tău. 

Doamne miluieşte, Doamne miluieşte, Doamne miluieşte. 

Slavă Tatălui şi Fiului şi Sfântului Duh şi acum şi pururea şi în vecii vecilor. Amin! 

Tatăl nostru, Care eşti în ceruri, sfinţească-Se numele Tău, 

Vie împărăția Ta, fie voia Ta, precum în cer şi pe pământ. 

Pâinea noastră cea spre ființă, dă ne-o nouă astăzi, şi ne iartă nouă greşalele noastre, precum 
şi noi iertăm greşiților noştri. 

Și nu ne duce pe noi în ispită, ci ne izbăveşte de cel rău. 

Pentru rugăciunile Preasfintei Născătoare de Dumnezeu, ale Sfinților Părinților noştri şi ale 
tuturor Sfinților, Doamne Lisuse Hristoase, Fiul lui Dumnezeu, miluieşte-ne pe noi. Amin! 


Condacele şi Icoasele: 


Condacul 1: 

Sfinte îngere, cel ce eşti ales de Domnul Dumnezeu spre paza sufletului meu, eu, nevrednicul, 
îndrăznesc să-ți aduc cântări de laudă, iar tu, ca cel ce ai îndrăzneală către împăratul Cerului, apără- 
mă de duşmanii văzuţi şi nevăzuţi, izbăveşte-mă de toate nevoile şi necazurile, ca să strig ție: 
Bucură-te, îngere al Domnului, neadormitul meu Păzitor! 


Icosul 1: 

Sfinte îngere, cel ce eşti trimis din ceruri ca să mă păzeşti şi să mă călăuzeşti în toată viaţa 
mea, cad înaintea ta şi mă rog: tu însuţi mă călăuzeşte şi mă înțelepţeşte ca să încep a-ţi aduce din 
toată inima, cu toată dragostea şi osârdia, aceste cântări de laudă: Bucură-te, îngere al lui 
Dumnezeu, înainte-stătătorul meu în fața Presfintei Treimi; Bucură-te, sluga cerească a Domnului 
celui ce împărăteşte peste toată făptura; 

Bucură-te, împreună-vieţuitorule cu slugile Lui cele înţelegătoare şi nematerialnice; 

Bucură-te, cel ce faci pururea voia Stăpânului; 

Bucură-te, cel ce ai primit de la Dumnezeu porunca şi putere ca să păzeşti sufletul meu; 
Bucură-te, cel ce niciodată nu te depărtezi de mine, păcătosul; 

Bucură-te, cel ce pururea petreci cu mine, nevrednicul; 

Bucură-te, cel ce mă păzeşti în toate căile mele; 


Bucură-te, cel ce îmi călăuzeşti paşii spre sfintele biserici; 

Bucură-te, cel ce mă fereşti de toată răutatea; 

Bucură-te, cel ce mi-ai fost dat de Dumnezeu ca păzitor pe căile vieții mele; 
Bucură-te, îndrumătorul vieţii mele cel preabun; 

Bucură-te, îngere al Domnului, neadormitul meu Păzitor! 


Condacul 2: 

Văzând Domnul lubitorul de oameni că, după greşeala strămoşului nostru Adam, toţi oamenii 
sunt lesne înclinați spre păcat, a trimis din negrăită sa milă în tot pământul spre sfinții Săi îngeri şi 
fiecărui om 1-a rânduit câte un îngere păzitor, împlinind aşadar porunca Stăpânului lor, sfinţii îngeri 
întotdeauna sunt gata să ne ajute nouă, celor ce cântăm lui Dumnezeu cu bucurie: Aliluia! 


Icosul 2: 

Sfinte îngere, mijloceşte intre cele de Sus să mi se lumineze mintea, să cunosc care este voia 
lui Dumnezeu cea bună, plăcută şi desăvârşită şi inima mea o îndreptează ca să săvârşesc cu osârdie 
fapte bune, iar pe tine, păzitorul meu, neîncetat să te laud cu grăiri ca acestea: 

Bucură-te, cel înflăcărezi inima mea cu dragostea de Dumnezeu, Făcătorul meu; 

Bucură-te, cel ce mă îndemni ca toată ziua şi tot ceasul să le petrec în rugăciuni, cereri şi 
mulțumiri; 

Bucură-te, cel ce îngrădeşti casa sufletului meu cu frica de Dumnezeu, ca o strajă 
credincioasă; 

Bucură-te, cel ce îndreptezi toate gândurile mele către mântuitorul care s-a răstignit pentru 
păcatele mele şi ale lumii; 

Bucură-te, cel ce răsădeşti în mine pomenirea chinurilor şi a morţii Sale de pe Cruce; 

Bucură-te, cel ce mă înveți să mă feresc de păcate prin aducere-aminte de patimile Domnului; 

Bucură-te, cel ce mă povăţuieşti să cer de Sus umbrirea harului Sfântului Duh; 

Bucură-te, cel ce mă încredinţezi că Mângâietorul caută cu mai multă milă la cei blânzi şi 
smeriți cu inima; 

Bucură-te, cel ce peste tot mă îngrădeşti cu gândurile la Dumnezeu Cel ce este pretutindenea; 

Bucură-te, cel ce înfățişezi înaintea ochilor minţii mele pe Atoatevăzătorul; 

Bucură-te, cel ce mângâi inima mea cu mila Lui pentru păcătoşii care se pocăiesc; 

Bucură-te, cel ce înfricoşezi sufletul meu cu dreapta Judecată faţă de cei ce sunt împetriți şi 
nepocălți; 

Bucură-te, îngere al Domnului, neadormitul meu Păzitor! 


Condacul 3: 

Îngereul meu Păzitor, cere pentru mine puterea harului dumnezeiesc, întru care să umblu 
neabătut şi fără poticneală pe mântuitoarea cale a poruncilor lui Hristos, iar cu inima şi cu gura să 
slăvesc neîncetat Preasfântul Nume al Dumnezeului nostru şi să cânt Lui: Aliluia! 


Icosul 3: 

Avându-te pe tine, acoperământ ales de Dumnezeu, ca pe o rază luminoasă care luminezi 
întunericul sufletului meu şi risipeşti bezna recunoştinţei inimii mele, cazând cu umilință mă rog să- 
mi curăţeşti toate simţirile cele întunecate de patimi ca să nu mai rătăcesc în întunericul păcatului şi 
preluminatei tale lumini să-l cânt aşa: 

Bucură-te, steaua Luminii fără de apus, răsărită din dumnezeirea cea în Trei Lumini şi care 
pururea mă luminează; 

Bucură-te, rază prealuminoasă, care luminezi ochii inimii mele, cei întunecaţi de păcate; 

Bucură-te, cel ce te îngrijeşti să mă îndreptezi pe calea cea adevărată, pe mine, care rătăcesc 
în întunericul fărădelegilor; 

Bucură-te, cel ce îmi pui înainte poruncile Domnului ca pe o oglindă pentru toată viața mea; 
Bucură-te, cel ce îmi aşezi legea Domnului ca pe sfeşnic pentru picioarele mele şi ca pe o lumină 
pentru cărările mele; 

Bucură-te, cel ce mă înveţi să ascult cuvintele Evangheliei lui Hristos cu multă dulceaţă; 

Bucură-te, cel ce mă îndemni să cred cu neîndoire toată învăţătura dumnezeiescului meu 
învăţător şi domn; 

Bucură-te, cel ce mă întăreşti în supunerea faţă de rânduiala Sfintei Biserici; 

Bucură-te, cel ce mă îndemni să mă supun pravilelor şi predaniilor Sfinților apostoli şi 
Părinți; 

Bucură-te, cel ce mă întăreşti în mărturisirea sfintei credinţe ortodoxe; 

Bucură-te, cel ce pentru această mărturisire credinţezi până şi la moarte să merg; 

Bucură-te, cel ce mă opreşti să fiu în legătură cu ereticii şi cu cei ce s-au lepădat de adevărată 
Biserică; 

Bucură-te, îngere al Domnului, neadormitul meu Păzitor! 


Condacul 4: 

Furtuna dezlănţuită pe marea vieţii îmi sfărâmă corabia duhovnicească cu grijile lumești, 
pacea sărmanului meu suflet ce înviforează; unde voi dobândi limanul cel liniştit al mântuirii? La 
tine, după Dumnezeu şi Preasfânta Fecioară, îmi pun nădejdea, Îngerul meu Păzitor, ce te-am 
dobândit de la Domnul ca pe un înțelept cârmaci în furtunile de gând care mă tulbură. Cu mulţumire 
dar, cânt Dumnezeului meu: Aliluia! 


Icosul 4: 


Auzindu-te şi văzându-te pe tine, dumnezeiescule îngere, păzitorul meu cel puternic, duhurile 
răutăţii de sub cer nu cutează să se apropie de preacurata ta lumină şi să săvârşească nelegiuirile lor 
pierzătoare de suflet. Pentru aceasta, cu smerenie te rog să nu te depărtezi de la mine din pricina 
nelegiuirilor mele, ci pururea mă fereşte de vânările şi de cursele celui viclean, pe mine, care cu 
umilință grăiesc: 

Bucură-te, cel ce cu puternicul acoperământ al aripilor tale mă aperi şi în a acoperi; 


Bucură-te, ca pururea stai lângă mine cu sabia ta cea de foc; 

Bucură-te, cel ce împotriva prințului întunericului în luptă mă ajuţi; 

Bucură-te, cel ce mă întăreşti să-i biruiesc pe slujitorii lui cei răi şi vicleni; 

Bucură-te, cel ce izgoneşti de la mine demonii pierzători de suflete, ca pe nişte vulpi viclene; 
Bucură-te, care tai năvălirile lor cele de chip de fiare ce se pornesc asupra minţii şi a inimii mele; 
Bucură-te, cel ce mă ajuţi să spovedesc păcatele mele cele multe; Bucură-te, cel ce dezrădăcinezi 
din inima mea mândria, ura, ca pe cele ce sunt fiicele lor; Bucură-te, cel ce alungi din gândurile 
mele zavistia şi pomenirea de rău; Bucură-te, cel ce mă îndemni să mă îngrădesc cu semnul Sfintei 
Cruci spre alungarea gândurilor celor rele; Bucură-te, cel ce mă întăreşti să calc fără de frică peste 
aspida şi peste vasilisc; 

Bucură-te, cel ce ai nebiruită arma împotriva vrăşmaşilor mei; 

Bucură-te, îngere al Domnului, neadormitul meu Păzitor! 

Condacul 5: 

Îndrăznesc să te asemăn, Păzitorul meu, cu steaua luminoasă ce aleargă călăuzindu-i pe magii 
din vechime la închinarea adevăratului Dumnezeu când Mântuitorul lumii S-a născut în Betleem; iar 
tu, cu petrecerea ta cea nedespărțită de mine şi purtătoare de lumină, îmi arăţi calea cea dreaptă care 
duce spre împărăţia Cerească, pentru ca acolo să mă învrednicesc să cânt împreună cu cetele cereşti, 
slavă împăratului Slavei, Celui mai înainte de veci: Amin! 

Icosul 5: 

Văzându-mă stăpânit de întunericul morţii şi acoperit de norul întunecat al patimilor, 
Păzitorul sfânt al sufletului meu, nu mă părăsi, ci urmează îndelung-răbdării Mântuitorului meu, mai 
aşteaptă, trezindu-mă la pocăință până când ochii mei vor vărsa izvoare de lacrimi spre spălarea 
necurăţiilor mele sufleteşti. Pentru aceasta cu smerenie te rog şi grăiesc: 

Bucură-te, cel ce pururea aduci lui Dumnezeu rugăciunile tale, pentru mine, păcătosul, ca pe 
o tămâie de bun miros; 

Bucură-te, cel ce pururea mijloceşti înaintea Făcătorului meu, ca să mă mântuiască; 

Bucură-te, cel ce cu starea ta de față înlături mânia lui Dumnezeu cea cu dreptate pornită 
asupra mea; 

Bucură-te, cel ce ceri de la Preamilostivul Dumnezeu să dea iertare tuturor faptelor mele celor 
rele; 

Bucură-te, cel ce milostiveşti bunătatea Lui, ca să nu mă piardă cu fărădelegile mele; 

Bucură-te, cel ce te rogi neîncetat Răscumpărătorului meu, ca să-mi dea vreme de îndreptare; 

Bucură-te, cel ce mă trezeşti să-mi petrec toate zilele mele în pocăință; 

Bucură-te, cel ce îmi insufli dorința ca pururea să mă căiesc în faţa Domnului de toate 
fărădelegile mele; 

Bucură-te, cel ce mă înţelepţeşti ca să mă cercetez în toată vremea şi să-mi mărturisesc 
păcatele; 

Bucură-te, cel ce sădeşti în inima mea zdrobire şi mâhnire pentru ca l-am mâniat pe bunul 
meu Dumnezeu; 

Bucură-te, cel ce mă îndemni să-mi plâng viaţa mea cea ticăloasă şi întinată; 


Bucură-te, mijlocitor luminos şi netăcut al mântuirii mele; 
Bucură-te, îngere al Domnului, neadormitul meu Păzitor! 


Condacul 6: 

Propovăduiesc cu glas mare, îngerul meu Păzitor, grija ta de totdeauna pentru mine, 
păcătosul, în grijile şi năpăstuirile mele, care în această lume cu multă gâlceavă îmi tulbură pacea 
sufletească, apari ca un grabnic mângâietor, înţelepţindu-mă ca toate acestea nu sunt trimise de la 
înțeleptul ziditor decât ca o doctorie pentru neputinţele mele sufleteşti şi învâțându-mă să-l cânt 
binefăcătorului Doctor Ceresc: Aliluia! 


Icosul 6: 

Când trezit de necurmatele povăţuiri, Sfinte îngere, în sufletul meu întunecat de necazuri şi 
deznădăjduire din pricina multelor mele păcate, străluceşte lumina mângâierii harnice şi inima mea 
se umple de veselie şi de bucurie, atunci îndrăznesc să strig ca vameşul către înduratul Dumnezeu, 
ca să fie milostiv şi să-mi ierte greşalele mele; nu înceta, dar, povăţuitorul meu, înțelepţindu-mă şi 
întărindu-mă, pe mine, cel ce te chem: 

Bucură-te, cel ce mă ajuţi să port jugul cel bun al mântuitoarei răbdări cu iubire; 

Bucură-te, cel ce cu dragoste mă întăreşti cu nădejdea în Domnul Dumnezeu, în toate nevoile 
şi relele întâmplări; 

Bucură-te, că mă înveţi să înving cu bărbăţie necazurile şi bolile; 

Bucură-te, că alungi din inima mea orice mâhnire şi deznădejde; 

Bucură-te, cel ce mă trezeşti la luptă împotriva vrăşmaşilor care vor să mă prindă în mreaja 
deznădejdii,; 

Bucură-te, cel ce mă încredinţezi să mă încred cuvintelor Sfântului Apostol Pavel, cum că toţi 
cei ce voiesc să trăiască cu evlavie vor fi prigoniţi; 

Bucură-te, cel ce îmi insufli ca să primesc jugul răbdării şi al pătimirii pe care l-au purtat 
proorocii şi apostolii; 

Bucură-te, cel ce îmi arăţi spre mângâiere cetele mucenicilor şi ale mărturisitorilor ce s-au 
nevoit pentru Hristos, până la vărsarea sângelui lor; 

Bucură-te, cel ce îmi înfățişezi pururea înaintea ochilor mei chinurile Domnului şi 
Mântuitorului nostru; 

Bucură-te, cel ce îmi îndulceşti inima cu nădejdea răsplătirilor viitoare; 

Bucură-te, cel ce dai viață sufletului meu, aşteptând veşnicile bunătăți pline de bucurii; 
Bucură-te, cel ce eşti întotdeauna bunul meu mângâietor; Bucură-te, îngere al Domnului, 
neadormitul meu Păzitor! 


Condacul 7; 
Vrând ca toți oamenii să se mântuiască, preamilostivul meu Ziditor te-a trimis pe tine, îngerul 
sau, ca pe un bun păzitor în toată viaţa mea, pentru ca peste tot să mă ajuţi cu sfintele tale rugăciuni, 


să mă acoperi împotriva curselor diavoleşti şi să mă pregăteşti ca prin fapte bune să intru cu 
fecioarele cele înțelepte cămara cea cerească de Dumnezeu înfrumusețată cântând: Aliluia! 


Icosul 7: 

Domnul şi Stăpânul meu arată mie, nevrednicul şi celui mai păcătos dintre robii Săi, o 
bunătate nouă, căci, trecând cu vederea păcatele mele cele grele şi grozave, nu m-a pierdut pentru 
fărădelegile mele nici până în ziua şi ceasul de față, ci, fiind îndelung-răbdator cu mine, aşteaptă cu 
milostivire întoarcerea şi pocăinţa mea, din toată inima. Cred, bunul meu Păzitor, că numai cu 
mijlocirea ta cea de totdeauna în faţa lui Dumnezeu pentru mine sunt păzit până acum, pentru aceea, 
nevoindu-mă cu dragoste, pe tine te chem: 

Bucură-te, cel ce mă fereşti de înecarea desăvârşită în marea vieţii celei înviforate; 

Bucură-te, cel ce mă răpeşti din prăpastia nelegiuirilor mele, cu ajutorul mâinilor tale; 

Bucură-te, cel ce scuturi de pe mine somnul cel păcătos al trândăvirii celei vătămătoare de 
suflet; 

Bucură-te, cel ce luminezi cu strălucirea ta mintea mea cea întunecată cu neîngrijirea; 

Bucură-te, cel ce mă ajuţi să-mi aprind cu rugăciunile inima cea rece, care-i gata să se stingă; 

Bucură-te, cel ce pururea mă ridici la slavosloviriile lui Dumnezeu; 

Bucură-te, cel ce întocmeşti glasul meu ca prin cântări de laudă, cu vrednicie şi dreptate să 
laud pe Făcătorul tuturor; 

Bucură-te, cel ce mă înveţi să proslăvesc pe Domnul meu nu numai cu buzele, ci şi cu inima; 

Bucură-te, cel ce mă trezeşti spre împlinirea voii Lui celei preasfinte; 

Bucură-te, cel ce te îngrijeşti să mă desprind cu lepădarea de sine şi cu părăsirea voilor mele 
cele rele; 

Bucură-te, cel ce voieşti cu toată sinceritatea să dobândesc simplitatea porumbelului şi 
blândeţea mielului; 

Bucură-te, cel ce mijloceşti să mi se dăruiască nerăutatea copiilor şi judecată sănătoasă a 
bătrânilor; 

Bucură-te, îngere al Domnului, neadormitul meu Păzitor! 


Condacul 5: 

Străin şi călător sunt eu pe acest pământ, viaţa mea e degrabă trecătoare, iar eu, ticălosul, 
niciodată nu mă gândesc în mintea mea la moartea cea fără de veste, nici nu cuget la înfricoşătoarea 
Judecată la care voi sta înaintea Dreptului Judecător şi voi da răspuns pentru fiecare faptă şi pentru 
orice cuvânt. De aceea, te rog pe tine, Păzitorul sufletului meu, trezeşte-mă degrabă din somnul 
păcatului, ca să nu mă prindă ceasul morţii neîndreptat, ci să mă învrednicesc a cere de la 
Atotştiitorul, Atotputernicul şi Milostivul Dumnezeu iertarea pentru fărădelegile mele şi să-l cânt cu 
glas de bucurie: Aliluia! 


Icosul 8: 

Când Domnul şi Ziditorul meu va însemna ziua trecerii mele din viaţa aceasta, tu, bunul meu 
Păzitor, văzând mai înainte chinurile grozave, pregătite pentru duhurile răutăţii şi pentru păcătoşii 
nepocăiți, care mă aşteaptă şi pe mine, acoperă-mă cu aripile milostivirii tale, cum îşi acoperă 
vulturul puii săi, iar când va fi să iasă duhul meu din mine, să te vad stând aproape de mine, 
izgonind pe cumpliţii vrăjmaşi. Drept aceea, cu umilință mă rog, zicând acestea: 

Bucură-te, cel ce pui în faţa ochilor minţii mele ceasul amar şi grozav al morţii; 

Bucură-te, cel ce pururea îmi aduci aminte de ceasul acela pe care nimeni nu-l cunoaşte; 
Bucură-te, cel ce mă înveţi să mă uit la fiecare zi ca la cea mai de pe urmă zi a vieții mele; 

Bucură-te, cel ce mă pregăteşti în toată vremea pentru ieşirea într-o altă lume; 

Bucură-te, cel ce naşti în mine umilința sufletească şi zdrobirea inimii; 

Bucură-te, cel ce pururea doreşti ca până la sfârşitul vieţii mele să mă pocăiesc; 

Bucură-te, cel ce mă opreşti să iubesc lumea şi cele ale sale; 

Bucură-te, ca mă ajuţi să dobândesc bunătăţile nepieritoare; 

Bucură-te, cel ce mă ajuţi să dezrădăcinez din inima mea patima iubirii bogăției celei 
pieritoare; 

Bucură-te, cel ce îmi arăţi ca toate bunătățile pământului sunt vremelnice şi trecătoare; 

Bucură-te, cel ce mă înţelepţeşti să văd toată frumuseţea acestei lumi este asemenea florilor 
câmpului; 

Bucură-te, cel ce nu mă laşi să caut slavă omenească ce trece ca umbra; 

Bucură-te, îngere al Domnului, neadormitul meu Păzitor! 


Condacul 9: 

Tot păcatul am desăvârşit şi toată viaţa mea în deşertăciuni s-a scurs, iar acum de sfârşit m- 
am apropiat. Doboară dar pe cei ce se îndreaptă asupra mea, pe cei ce caută să mă arunce în adâncul 
iadului. Pentru aceasta te rog, bunul meu Păzitor, fii mie apărător, când voi trece vămile cele 
cumplite şi povăţuieşte-mă neprimejduit până la porțile împărăției Cerurilor, unde fețele îngereşti cu 
bucurie ies în întâmpinare cântând: Aliluia! 


Icosul 9: 

Nicio limbă frumos grăitoare nu poate spune, Sfinte îngere, Păzitorul meu, câte bucurii 
minunate ai făcut pentru mine în toată viața mea; primind sufletul meu din scăldătoarea Sfântului 
Botez m-ai păzit; în pruncie m-ai învăţat şi m-ai înţelepțit; în copilărie m-ai ferit de alunecările spre 
păcat, în tinereţe m-ai povăţuit, când am ajuns la vârsta bărbăției, mustrându-mă şi mângâindu-mă, 
şi peste tot ajutându-mă pe calea mântuirii m-ai îndreptat. Pentru aceasta, cu mulțumire strig ţie: 

Bucură-te, cel ce niciodată nu mă lipseşti de ajutorul şi de apărarea ta; 

Bucură-te, cel ce trezindu-mă din somn mă îndemni să mă nevoiesc spre a-l mulţumi lui 
Dumnezeu, Cel ce întăreşte puterile mele; 

Bucură-te, cel ce mă înveţi să sfinţesc cu rugăciunea orice început al zilei; 


Bucură-te, cel ce îngădui să încep a lucra cu îndrăzneală, fără să înalt o rugăciune către 
Atotbunul Dumnezeu; 

Bucură-te, cel ce te grijesti să nimiceşti din inima mea nădejdea în puterile mele; 

Bucură-te, cel ce mă îndemni să rostesc cu limba, să zic cu gura şi să ţin minte neîncetat 
numele Preadulcelui nostru Li sus Hristos; 

Bucură-te, cel ce îmi insufli să vestesc cu limba cele trebuitoare, ca şi cele de folos; 

Bucură-te, cel ce îmi înfrânezi limba de la deşartă vorbire, de la multă vorbire, dar mai ales de 
la cuvinte de hulă; 

Bucură-te, cel ce pururea petreci împreună cu mine ori de mănânc, ori de beau, ori de fac alt 
lucru oarecare; 

Bucură-te, cel ce te îngrijeşti să mă deprinzi cu înfrânarea de la mâncare şi de la băutură; 

Bucură-te, cel ce mă păzeşti pe mine în vremea somnului şi alungi pe vrăjmaşul care vrea să 
mă ispitească cu visurile de noapte; 

Bucură-te, cel ce mă reţii de la pătimaşă iscodire şi sădeşti în ochii mei ruşinea cea 
feciorească; 

Bucură-te, îngere al Domnului, neadormitul meu Păzitor! 


Condacul 10: 

Cel ce ai venit să mântuieşti pe toți oamenii, Preabunul meu Domn lisus, mă rog cu umilință, 
iartă-mi cu milostivirea Ta răutățile mele cele nenumărate, fiind plecat spre aceasta de multele 
rugăciuni ale slujitorului Tău nematerialnic pe care mi l-ai dat din pruncie ca un iubitor de oameni 
spre paza mea, ca să fiu vrednic a intra în cămara slavei Tale şi să cânt cu duhurile drepţilor: Aliluia 


Icosul 10: 

Pururea îmi apari. Sfinte îngere, ca un zid puternic împotriva vrăşmaşilor mei celor răi care 
caută pierirea mea cea veşnică şi care-mi slăbănogesc sufletul cu trândăvia şi cu uitarea de sine; te 
rog dar, păzitorul meu, să mă învredniceşti cu mijlocirea ta, în vremea ieșirii sufletului meu din trup, 
să fiu părtaş preacuratului Trup şi preascumpului Sânge al Mântuitorului meu, pentru ca, întărindu- 
mă cu Hrana nepieritoare şi cu Băutură dătătoare de viaţă, să trec fără frică în cealaltă lume, 
lăudându-te pe tine, binefăcătorul meu: 

Bucură-te, ca mă izbăveşti de năzuinţa spre plăceri îmbietoare şi-mi pui în față ruşinea 
fecioarelor; 

Bucură-te, ca ţi s-a dat stăpânire şi putere să întorci înapoi pornirile şi năvălirile dracilor ce se 
aruncă asupra mea; 

Bucură-te, că ai primit de la Dumnezeu putere să biruieşti pe nevăzuții mei vrăşmaşi; 

Bucură-te, că poţi să mă izbăveşti de orice răutate şi din toate cursele diavoleşti; 

Bucură-te, că izgoneşti de la mine cumplitele năvăliri ale stăpânitorului acestei lumi şi eşti 
povăţuitorul şi călăuzitorul meu nedespărțit; 

Bucură-te, că stând tu de față, nu mă voi înfricoşa în ceasul morţii de întunecatele feţe ale 
duhurilor răutăţii; 


Bucură-te, că, păzit fiind de tine, nădăjduiesc să trec neprimejduit vămile văzduhului; 

Bucură-te, că, întărit de ajutorul tău, am nădejde să nu fiu oprit în afara porţilor Raiului, atât 
dorit de mine; 

Bucură-te, că stai înaintea lui Dumnezeu cu rugăciune pentru mine ca să nu fiu aruncat în 
întunericul cel mai dinafară; 

Bucură-te, că pururea îmi insufli să cer milă Domnului cu lacrimi de pocăință, ca să mă 
izbăvească de focul iadului; 

Bucură-te, că mă îndemni să mă rog zi şi noapte ca să nu fiu trimis să fiu chinuit de demoni; 

Bucură-te, că mă întăreşti în dreapta credință; 
Bucură-te, îngere al Domnului, neadormitul meu Păzitor! 


Condacul 11: 

Știu, Sfinte îngere, Păzitorul meu, ca această cântare, pe care ţi-o aduc din osârdia mea, nu 
este de ajuns spre a-mi arăta mulțumirea din toată inima pentru câte ai făcut cu mine până acum, dar 
încă mă rog să îndupleci milostivirea lui Dumnezeu să mă izbăvească la înfricoşătoarea Judecată de 
partea cea de a stânga şi să mă învrednicească să-l cânt Lui cu toți sfinții: Aliluia! 


Icosul 11: 

Candela mi s-a stins, nu am undelemn de fapte bune cu care să o pot aprinde, unde dar voi 
alerga eu, ticălosul, îngreunat de somnul păcatului, când mă va ajunge pe neaşteptate ceasul morții. 
Să nu aud şi eu ca fecioarele cele nebune glasul înfricoşător al Mirelui: Nu te cunosc! Ajută-mă dar, 
neadormitul meu păzitor, ca să-mi umplu vasul sufletului meu cu untdelemnul faptelor bune, iar mai 
vârtos cu milostenia şi smerenia. lar acum, primeşte aceasta cântare de la mine: 

Bucură-te, cel ce pururea mă inspiri să-L am în mintea mea numai pe Domnul lisus; 

Bucură-te, cel ce înviezi în inima mea porunca dragostei pentru Domnul meu cel Preabun; 

Bucură-te, cel ce mă îndemni să-L iubesc pe aproapele meu cu o adevărată dragoste plăcută 
lui Dumnezeu; 

Bucură-te, cel ce mă înveţi ca pe semenii mei nu numai cu limba sau cuvântul, ci şi cu fapta şi 
cu adevărul să-i iubesc; 

Bucură-te, cel ce sădeşti în mine dorinţa de a-i ajuta în toate nevoile; 

Bucură-te, cel ce mă povăţuieşti să-i mângâi pe cei necăjiţi şi să-i apăr pe cei asupriţi; 

Bucură-te, cel ce-mi pleci inima să împart săracilor din avuţule mele; 

Bucură-te, cel ce mă îndemni să fiu gata să-mi pun şi sufletul pentru prietenii mei, potrivit 
poruncii Mântuitorului; 

Bucură-te, cel ce-mi închizi ochii ca să nu văd greşalele fratelui meu; 

Bucură-te, cel ce nu îngădui să osândesc pe aproapele meu care alunecă spre păcat; 

Bucură-te, cel ce eşti floare a împărăției Cerurilor; 

Bucură-te, cel ce eşti blândeţea care alungă frica; 

Bucură-te, îngere al Domnului, neadormitul meu Păzitor! 


Condacul 12: 

Ți s-a dat har de la Atotputernicul Dumnezeu, Sfinte îngere, acoperişul meu, să mă păzeşti în 
toate căile mele, să nu se lovească piciorul meu de vreo piatră de poticnire, până când mă voi 
înfățişa înaintea Lui Hristos-Dumnezeu pe Care cu netăcute glasuri toate puterile cereşti îi laudă 
cântând: Aliluia! 


Icosul 12: 

Laud milostivirea ta cea vrednică de mirare şi pogorământul tău cel mare, cela ce eşti minte 
repede mişcătoare şi sluga nematerialnică a Domnului; cele ce nu te îngreţoşezi de păcatele mele 
urât mirositoare şi nu încetezi să aduci pentru mine nevrednicul, sfintele tale rugăciuni către 
Preasfântul Dumnezeu, Cel ce este în Trei Ipostasuri, ca să nu pier în veci, ci să moştenesc împărăția 
Cerească. Binevoieşte dar să primeşti, din sufleteştile mele vistierii, cântările de laudă ce le aduc ție: 
Bucură-te, cel ce mă îndepărtezi de păcate prin aducerea-aminte de înfricoşătoarea judecata a Lui 
Dumnezeu ce va să fie; 

Bucură-te, cel ce mă îndemni să-mi pregătesc sufletul ca pe o mireasă întru întâmpinarea 
Preafumosului Mire Hristos; 

Bucură-te, cel ce de-a pururea doreşti să mă întocmeşti ca pe o vrednică cămară de nuntă; 

Bucură-te, cel ce neîncetat mă înveţi să-mi aprind candela sufletului meu, ca împreună cu 
feciorele cele înțelepte şi cu sufletele drepţilor să intru în locaşul bucuriei; 

Bucură-te, cel ce mă îndemni să-mi spăl îmbrăcămintea mea cea murdară de păcate; 

Bucură-te, cel ce mă ajuţi să mă îmbrac în veşmântul neprihănirii şi al curăţeniei; 

Bucură-te, cel ce mijloceşti la înfricoşătoarea Judecată a lui Hristos să mă învrednicesc să 
stau de-a dreapta Sa; 

Bucură-te, cel ce implori bunăvoință lui Dumnezeu ca să mă numere cu ceata aleşilor Săi; 

Bucură-te, cel ce îndemni şi pe vieţuitorii cerului ce sunt împreună cu tine, să se roage 
Domnului, ca să mă sălăşluiască împreună cu ei în împărăţia Sa; 

Bucură-te, Păzitorul meu cel bun şi treaz; 

Bucură-te, cel ce eşti bun înainte-stătător, un cald folositor şi rugător pentru mine, păcătosul; 

Bucură-te, cel ce după Dumnezeu şi după Preasfânta Fecioară eşti puternica mea nădejde; 

Bucură-te, îngere al Domnului, neadormitul meu Păzitor! 


Condacul 13: (acest condac se zice de trei ori) 

O, luminată preaslăvită şi înțelegătoare, îngere ai lui Dumnezeu, primeşte această cântare de 
mulțumire şi de cerere, iar când va fi să mă scol din pământ: ca să stau la Judecată, arată-ți 
milostivirea asupra mea, a păcătosului, să stai lângă mine, plin de linişte şi de bucurie, luând de la 
mine frica cu nădejdea mântuirii, ca să mă învrednicesc să cânt împreună cu tine în lăcaşurile Raiu- 
lui, în vecii vecilor împăratului Slavei, Celui mai înainte de veci: Aliluia! 


Apoi se zice iarăşi Icosul 1: 


Sfinte îngere, cel ce eşti trimis din ceruri ca să mă păzeşti şi să mă călăuzeşti în toată viața 
mea, cad înaintea ta şi mă rog; tu însuţi mă călăuzeşte şi mă înțelepţeşte ca să încep a-ţi aduce din 
toată inima, cu toată dragostea şi osârdia, aceste cântări de laudă: 

Bucură-te, îngere al lui Dumnezeu, înainte-stătătorul meu în faţa Preasfintei Treimi; 

Bucură-te, slugă cerească a Domnului celui ce împărăteşte peste toată făptura; 

Bucură-te, împreună-vieţuitorule cu slugile Lui cele înţelegătoare şi nematerialnice; 

Bucură-te, cel ce faci pururea voia Stăpânului; 

Bucură-te, cel ce ai primit de la Dumnezeu porunca şi putere ca să păzeşti sufletul meu; 

Bucură-te, cel ce niciodată nu te depărtezi de mine, păcătosul; 

Bucură-te, cel ce pururea petreci cu mine, nevrednicul; 

Bucură-te, cel ce mă păzeşti în toate căile mele; 

Bucură-te, cel ce îmi călăuzeşti paşii spre sfintele biserici, 

Bucură-te, cel ce mă fereşti de toată răutatea; 

Bucură-te. cel ce mi-ai fost dat de Dumnezeu ca păzitor pe căile vieții mele; 

Bucură-te, îndrumătorul vieții mele cel preabun; 

Bucură-te, îngere al Domnului, neadormitul meu Păzitor! 

şi Condacul 1: 

Sfinte îngere, cel ce eşti ales de Domnul Dumnezeu spre paza sufletului meu, eu, nevrednicul, 
îndrăznesc să-ți aduc cântări de laudă, iar tu, ca cel ce ai îndrăzneală către împăratul Cerului, apără- 
mă de duşmanii văzuţi şi nevăzuţi, izbăveşte-mă de toate nevoile şi necazurile, ca să strig ție: 
Bucură-te, îngere al Domnului, neadormitul meu Păzitor! 

După aceea zicem rugăciunea care urmează. 


Rugăciune: 

O, Sfinte îngere, Păzitorul şi acoperitorul meu cel bun! Cu inima zdrobită şi cu suflet 
îndurerat stau înaintea ta şi mă rog: auzi-mă pe mine, păcătosul orb al lui Dumnezeu, care am plâns 
mult şi cu lacrimi amare strig: să nu pomeneşti fărădelegile şi nedreptăţile cu care eu, ticălosul, te 
mânii în toată ziua şi în tot ceasul, săvârşind fapte murdare în faţa Ziditorului meu Dumnezeu. Fii 
mie milostiv şi nu te depărta de mine, spurcatul, până va veni vremea sfârşitului meu. Trezeşte-mă 
din somnul păcatului şi ajută-mă cu rugăciunile tale să-mi petrec fără prihană cealaltă vreme a vieții 
mele şi să fac roade vrednice de pocăință, păzeşte-mă de căderile în păcate de moarte, ca să nu pier 
în deznădejde şi să nu se bucure vrăşmaşul de pierzarea mea. Ştiu cu adevărat şi cu gura mărturisesc 
că nu este nimeni ca tine, sfinte îngere, prieten şi înainte-stătător, apărător şi biruitor. Stând în faţa 
Prestolului dumnezeiesc, roagă-te pentru mine, netrebnicul şi decât toți mai păcătosul, ca să nu-mi 
ia sufletul în ziua când nu mă aştept şi în ceasul când săvârşesc cele rele. Ci stai înainte, rugând pe 
Preamilostivul Dumnezeu şi Domn să-mi ierte păcatele pe care le-am făcut în viaţa mea cu fapta, cu 
cuvântul şi cu toate simțurile mele; şi cu judecăţile pe care le ştie să mă mântuiască; să mă 
pedepsească aici după negrăita Sa milă, dar să nu mă vădească la dreapta Judecată şi să nu mă dea 
chinurilor veşnice. Să mă învrednicească să duc roada de multă pocăință, ca să primescă cu vred- 
nicie Dumnezeiască împărtăşanie. Pentru aceasta mai vârtos mă rog şi un asemenea dar cu toată 


osârdia doresc. lar în înfricoşatul ceas al morții să fii lângă mine, bunul meu Păzitor, alungându-i pe 
întunecații demoni care vor veni să înfricoşeze cutremuratul meu suflet. Apără-mă de cursele lor 
când va fi să trec prin vămile văzduhului pentru ca, păzit de tine, fără durere să ajung în Raiul, cel 
dorit de mine, unde feţele Sfinților şi ale Cereştilor Puteri laudă Preacinstitul şi Preaslăvitul Nume în 
Treime mărit a lui Dumnezeu, al Tatălui şi al Fiului şi al Sfântului Duh, Căruia I se cuvine cinstea şi 
închinăciunea în vecii vecilor. Amin! 


CHEMARE LA COMPASIUNE 

În concluzia acestei lucrări destinate studiului SISTEMELOR DE VINDECARE DE TIP 
KARUNA nu putem decât să înaintăm către cititori o „chemare către compasiune", un îndemn către 
iertare şi o recomandare pentru practica spirituală atât de necesară sufletului omenesc în acest 
prezent dinamic şi permanent schimbător şi în pragul atâtor modificări globale pe toate planurile: 
economic, financiar, politic şi, nu în ultimul rând, spiritual. Pentru o evoluţie spirituală durabilă şi 
reală este necesar să dezvoltăm în noi o serie de VIRTUȚI BENEFICE care au rolul de a propulsa 
cunoaşterea personală dincolo de limitele autoimpuse, de a înlesni fiecăruia accesul la informaţiile 
primite pe căi neconvenţionale, angelice. De multe ori am avut ocazia să fiu întrebat „de ce totuşi 
cei care manifestă virtuțile benefice nu sunt mereu feriţi de necazuri şi de suferinţe?" 
Răspunsul poate fi sintetizat în două cuvinte: LECŢIE şi KARMĂ. Fiecare dintre noi avem de 
învăţat o sumedenie de lecţii în fiecare dintre viețile şi încarnările noastre şi, pe de altă parte, fiecare 
dintre noi - având în vedere că încă nu suntem iluminaţi şi lipsiți de păcate, avem de plătit pentru 
greşelile noastre trecute, fie ca le cunoaştem, fie că nu. În altă ordine de idei, uneori vedem că 
oamenii cu o viaţă păcătoasă trăiesc în îndestulare sau chiar în risipă, în desfătare şi mulțumire, pe 
când cei virtuoşi sunt bântuiți de necazuri şi strâmtorări. 

Trebuie să ştim însă că multumirea adevărată nu ne-o dă numai îndestularea pământească, ci 
şi judecata conştiinţei. Păcătosul, chiar dacă trăieşte în situațiile cele mai bune, este mustrat de 
conştiinţă pentru fărădelegile săvârşite, se teme mereu de pedepse şi este neliniştit, cu toate că alții îl 
cred fericit. 

Cel virtuos, dimpotrivă, chiar dacă trăieşte în strâmtorare pământească, având conştiinţa 
curată, îndură toate, cu nădejdea în bunurile vieții viitoare şi este liniştit în inima sa. Necazurile pe 
care le îndură drepții sunt pentru dovedirea virtuţii lor. Dumnezeu trimite adesea celor virtuoşi 
încercări grele, ca pedeapsă pământească pentru unele greşeli şi pentru ca răsplata în ceruri să le fie 
cu atât mai mare. lar răutăţile unora faţă de alţii Dumnezeu le îngăduie, fiindcă El nu 
împiedică libertatea voinţei omeneşti (LA - liberul arbitru). 

Însuşi Mântuitorul a suferit din partea oamenilor, rămânând şi în acest chip pildă măreață 
pentru Ucenicii Săi (loan 15, 20). Pilda Mântuitorului este menită să fie, deci, creştinilor mângâiere 
în suferinţele lor. Apoi trebuie ştiut că răsplata adevărată se dă abia în viaţa viitoare, când, precum 
spune Sfântul Apostol Pavel, „Cel ce seamănă cu zgârcenie, cu zgârcenie va şi secera, iar cel ce 
seamănă cu dărnicie, cu dărnicie va şi secera" (II Cor. 9, 6). lar Sfântul Ambrozie spune: 
„Odihna lor (a nelegiuiţilor) este în iad, iar a ta în ceruri; casa lor este în mormânt, iar a ta în 
rai”.Se spune în Scripturi că virtuțile le sădeşte Dumnezeu în suflet împreună cu harul sfinţilor, 


de aceea acestea se mai numesc şi VIRTUŢI INSUFLATE. Sigur că putem să împărțim virtuțile 
conform cu sursa credinţei la care ne referim; astfel, în credinţa ortodoxă virtuțile sunt: credinţa, 
nădejdea şi dragostea (I Cor. 13, 13), iar din punctul de vedere al tradițiilor Karuna, la acestea se 
mai adaugă: 

COMPASIUNEA 

IERTAREA DE SINE 

IERTAREA DE ALȚII 

ARMONIA CU NATURA 

IUBIREA DE NATURĂ 

IUBIREA DE SEMENI 

IUBIREA CREAȚIEI DIVINE 

CUMPĂTAREA 

PACEA 

ÎMPĂCAREA 

ARMONIA CU DIVINITATEA. 

Pe toate acestea şi multe altele le dorim insuflate în toți cei care citesc această carte de suflet 
şi în încheiere sperăm ca lucrarea vă va fi de folos în practica voastră şi că veți întâlni în ea metode 
care să vă asiste în autovindecare şi în vindecarea altora şi, nu în ultimul rând în vindecarea Planetei 
Mamă care are cel mai mult nevoie de ajutorul nostru. Vă urez succes pe calea vindecării şi a 
luminii Şi vă rog ca pentru orice sugestii să contactaţi autorul la numărul de telefon 0723.333.502 
sau pe adresele de e-mail risvan(Qmir)dworks.ro şi risvau(reikilsght.ro. Vă recomand, de asemenea 
să consultați situl www.reikilight.ro şi să citiți BLOGUL REIKI în care veţi găsi zilnic articole 
diverse menite să cultive în fiecare setea de cunoaştere, pace şi evoluţie spirituală paşnică. Lumină, 
pace şi vindecare! 

Risvan Vlad Rusu 

Mulţumim pe această cale tuturor siturilor autorilor care ne-au oferit acces la informaţiile 
lor pline de lumină şi prin intermediul cărora lumea devine mai luminoasă, mai prietenoasă şi cu 
un pas mai în fată pe calea evoluției. 


